ޖުމްހޫރީ ޕާޓީން "ގާނޫނު އަސާސީގެ ދިފާއުގައި ދިވެހިން"ގެ ނަމުގައި ބޭއްވި ޖަލްސާ\nމާލެ، ޖެނުއަރީ 31، 2015: ޖުމްހޫރީ ޕާޓީން އިންތިޒާމްކޮށްގެން "ގާނޫނު އަސާސީގެ ދިފާއުގައި ދިވެހިން"ގެ ނަމުގައި އެޕާޓީން ބޭއްވުމަށް ނިންމާފައިވާ ސިލްސިލް ޖަލްސާތަކުގެ ތެރެއިން ފުރަތަމަ ޖަލްސާ ރޭ މ. ކުނޫޒުގައި ވަނީ ބާއްވާފައެވެ. މި ޖަލްސާގައި ވާހަކަފުޅު ދައްކަވަމުން އެމްޑީޕީގެ ޗެއާޕާސަން އަލީ ވަހީދު ވަނީ ޖުމްހޫރީ ޕާޓީގެ ލީޑަރު ގާސިމް އިބްރާހިމާއި އެމްޑީޕީގެ ރައީސް މުހައްމަދު ނަޝީދަށް ވާދަނުކުރެއްވޭ ގޮތަށް މިގައުމުގައި ރިޔާސީ އިންތިހާބެއް ނުބޭއްވޭނެ ކަމުގައި ވިދާޅުވެފައެވެ. -- ވީފޮޓޯ: މުހައްމަދު ވަހީދު\nރައީސް ނަޝީދު ވީޓީވީގެ ފަސްމަންޒަރު ޕްރޮގްރާމްގައި ބައިވެރިވެވަޑައިގަތުން\nމާލެ، ޖެނުއަރީ 29، 2015: ވީޓީވީގެ ފަސްމަންޒަރު ޕްރޮގްރާމްގައި ބައިވެރިވެވަޑައިގަތުމަށް ރައީސް މުހައްމަދު ނަޝީދު ރޭ ވީޓީވީއަށް ވަޑައިގަތުމުން އެމަނިކުފާނަށް މަރުހަބާ ދެންނެވީ ވީޓީވީގެ އިސްވެރިންނާ ބައެއް ސްޓާފުންނެވެ. ފަސްމަންޒަރު ޕްރޮގްރާމްގައި ނަޝީދު ވަނީ ރާއްޖޭގެ މިހާރުގެ ސިޔާސީ މަސްރަހާ ގުޅޭގޮތުންނާ އެމަނިކުފާނުގެ ވެރިކަން ބަދަލުވި ގޮތާއި ގުޅޭގޮތުން ވާހަކަދައްްކަވާފަ އެވެ. -- ވީފޮޓޯ: މުހައްމަދު ވަހީދު\nޖުމުހޫރީ ޕާޓީން ކުނޫޒުގައި ބޭއްވި ބައްދަލުވުން\nމާލެ، ޖެނުއަރީ 29، 2015: މިއަދު ހެނދުނު ޖުމުހޫރީ ޕާޓީން ކުނޫޒުގައި ބޭއްވި ބައްދަލުވުމެއްގައި ވާހަކަފުޅު ދައްކަވަމުން ޖުމްހޫރީ ޕާޓީގެ ލީޑަރު އޮނަރަބަލް ގާސިމް އިބްރާހިމް ވަނީ ސަރުކާރު ހިންގާ ޕީޕީއެމްއާއެކު ޖުމްހޫރީ ޕާޓީން ހަދާފައިވާ ކޯލިޝަން ރޫޅާލައިފަވާ ކަމަށް ޕީޕީއެމުން ބުނި ދުވަހުން ފެށިގެން މި ސަރުކާރުގެ ގާނޫނީ ހައިސިއްޔަތެއް ނެތް ކަމަށް ވިދާޅުވެފައެވެ. މީގެ އިތުރުން ޖުމްހޫރީ ޕާޓީގެ ޑެޕިއުޓީ ލީޑަރު އަމީން އިބްރާހީމް ވަނީ ޖުމްހޫރީ ޕާޓީން އެއްވެސް ބަޔަކާއި އެކީ ކޯލިޝަނެއް ނުހަދާ ކަމަށް ވިދާޅުވެފައެވެ. މިބައްދަލުވުމުގައި ޖުމްހޫރީ ޕާޓީއަށް އަލަށް ގުލިވަޑައިގެން ފަރާތްތަކުގެ ފޯމް ޖޭޕީގެ ލީޑަރު ގާސިމް އިބްރާހިމް އަށް ވަނީ ހަވާލުކޮށްފައެވެ. ވީފޮޓޯ: މުހައްމަދު ވަހީދު\nޕީޕަލްސް ކަޕް 2015 ފައިނަލް: މާޒިޔާ އާއި ޕީޑީއާރްއެމް މެޗު\nމާލެ، ޖެނުއަރީ 28، 2015: ޕީޕަލްސް ކަޕުގެ ފައިނަލް މެޗުގައި މެލޭޝިޔާގެ ޕީޑީއާރުއެމް އަދި މާޒިޔާ ބައްދަލުކުރި މެޗު 5-4 ލަނޑުން ކާމިޔާބުކޮށް މުބާރާތުގެ ޗެންޕިއަންކަން ހޯދީ ޕީޑީއާރުއެމް އެވެ. ފޯރިގަދަ ކުޅުމެށް ފެނިގެންދިޔަ މެޗުގައި ޕީޑީއާރްއެމްގެ ފޯވާޑް އަލީ އަޝްފާގު (ދަގަނޑޭ) އެޓީމަށް ތިން ލަނޑު ކާމިޔާބުކޮށްދިން އިރު ޕީޑީއާރުއެމް އަނެއް ދެ ލަނޑު އެޓީމަށް ކާމިޔާބުކޮށް ރަމާނޭ ޓްރައޯރޭ އެވެ. މާޒިޔާ އިން ކާމިޔާބު ކުރި ލަނޑުތައް އެޓީމަށް ކާމިޔާބުކޮށް ދިނީ މުހައްމަދު އިރުފާނާއި އަސަދުﷲ އަބްދުﷲ އާއި އަހުމަދު އިމާޒް އަދި ޕަބްލޯ ރޮގްރިގޭޒް އެވެ. މުބާރާތުގެ ޗެމްޕިއަން ޓީމަށް ތައްޓާއި މެޑަލް ހަވާލުކޮށްދެއްވީ ޓޫރިޒަމް މިނިސްޓަރު އަދި މުބާރާތުގެ ޗެއާމަން އަހުމަދު އަދީބެވެ. -- ވީފޮޓޯ: މުހައްމަދު ވަހީދު\nޕީޕަލްސް ކަޕް 2015: ލަޔަންސް އާއި ޕީޑީއާރްއެމް މެޗު\nމާލެ، ޖެނުއަރީ 26، 2015: ޕީޕަލްސް ކަޕުގެ ހަވަނަ މެޗުގައި ސިންގަޕޫރުގެ ލަޔަންސް އަދި މެލޭޝިޔާގެ ޕީޑީއާރުއެމް ބައްދަލުކުރި މެޗު 1-0 ލަނޑުން ކާމިޔާބުކުރީ ޕީޑީއާރުއެމް އެވެ. މެޗުގައި ޕީޑީއާރުއެމް ލަނޑު ލިބުނު ޕެނަލްޓީއަކުން އެޓީމަށް ކާމިޔާބުކޮށް ދިނީ ރަމާނޭ ޓްރައޯރޭ. މި މޮޅާއެކު މުބާރާތުގެ ފައިނަލަށް ޕީޑީއާރުއެމް ދަތުރުކުރި އިރު ބުދަދުވަހު ރޭ ކުޅޭ ފައިނަލު މެޗުގައި ޕީޑީއާރުއެމް ބައްދަލުކުރަން ޖެހޭނީ މާޒިޔާއާ ދެކޮޅަށެވެ. -- ވީފޮޓޯ: މުހައްމަދު ވަހީދު\nޖޭޕީއާ އެމްޑީޕީގެ މަޝްވަރާ ބައްދަވުން\nމާލެ، ޖެނުއަރީ 26، 2015: ގާނޫނު އަސާސީގެ ދިފާއުގައި ކުރަންޖެހޭ މަސައްކަތްތަކާ ގުޅޭ ގޮތުން ޖޭޕީއާ އެމްޑީޕީއާ ދެމެދު ބޭއްވުނު ފުރަތަމަ ބައްދަލުވުން އޮތީ މ. ކުނޫޒުގަ އެވެ. މިބައްދަލުވުމަކީ ޖޭޕީގެ ލީޑަރު ގާސިމް އިބްރާހިމްގެ އިސް ނެންގެވުމަށް އަދި އެމަނިކުފާނު ދެއްވި ދައުވަތަކާ ގުޅިގެން ބޭއްވުނު ބައްދަލުވުމެކެވެ. -- ވީފޮޓޯ: އިފްނާޒް\nޕީޕަލްސް ކަޕް 2015: މާޒިޔާ އާއި ނިއު ރޭޑިއަންޓް މެޗު\nމާލެ، ޖެނުއަރީ 26، 2015: ޕީޕަލްސް ކަޕުގެ ފަސްވަަނަ ވަނަ މެޗުގައި ނިއު ރޭޑިއަންޓް އަދި މާޒިޔާ ބައްދަލުކުރި މެޗު ނިމުނީ 0-0 ލަނޑުން އެއްވަރުވެންނެވެ. އެހެން ނަމަވެސް މިއަދުގެ މެޗުން މާޒިޔާއަށް ލިބުނު އެއް ޕޮއިންޓާއެކު އެޓީމް ވަނީ ފައިނަލަށް ދަތުރު ކޮށްފަ އެވެ. މާޒިޔާ މިމުބާރާތުގެ ފައިނަލްގެ ފުރަތަމަ ޖާގަ ހޯދާފައި ވަނީ ކުޅުނު ތިން މެޗުގެ ތެރެއިން އެއް މެޗުން މޮޅުވެ އަނެއް ދެ މެޗުން އެއްވަރު ވުމުން ލިބުނު ފަސް ޕޮއިންޓާއެކު އެވެ. މުބާރާތުގައި މިރޭ ކުޅޭ މެޗުގައި ބައްދަލުކުރާނެ ދެ ޓީމަކީ ޕީޑީއާރްއެމް އަދި ލަޔަންސް އެވެ. -- ވީފޮޓޯ: މުހައްމަދު ވަހީދު\nއިންޑިއާގެ ޖުމްހޫރީ ދުވަހުގެ ހަރަކާތްތައް\nނިއު ދިއްލީ، އިންޑިއާ، ޖެނުއަރީ 26، 2015: މިއަދަކީ އިންޑިއާގެ 66 ހަނަ ޖުމްހޫރީ ދުވަހެވެ. މިރަސްމިއްޔާތު ޝަރަފްވެރި ކޮށްދެއްވީ އެމެރިކާގެ ރައީސް ބަރަކް އޮބާމާ އެވެ. އޮބާމާ އަކީ އިންޑިއާގައި މިފަދަ ރަސްމިއްޔާތެއް ޝަރަފްވެރިކޮށްދެއްވި ފުރަތަމަ އެމެރިކާގެ ރައީސް އެވެ. -- ފޮޓޯ: އޭއެފްޕީ


ޒެރާޝް5– Esfiya – Dhivehi Vaahaka Site\n- by 🌸Hya - 102- October 3, 2019\nރޭގަނޑުގެ ހަމަހިމޭން ވަގުތުގައި ފުން ނިންޖަށް މީހުން ގެނބެމުން ދިޔައިރު ޒައިންގެ ހިތް ނުތަނަވަސް ވަމުން ދިޔައީ އޭނާގެ އެއްވެސް އިހްތިޔާރަކާ ނުލައެވެ. އީނާލްއާ މެދު ކަންބޮޑުވެފައި ދެކޮޅަށް ހިނގާލަ ހިނގާލަ ހިނގާލާ ހުރީއެވެ. އޭނާގެ ލޯ ކުރިމަތީ ސިފަވަނީ އެ ހިނިތުންވުމެވެ. އެސޫރައެވެ. ޒައިން އަށް ވަމުން ދާ ގޮތް ބަލަން އައިޒަން ހުރީ ކަމެއް ޔަޤީން ކުރާ ކަހަލަ ގޮތަކަށެވެ. ރަނާއަށް ވެސް ކުރިމަތިން ފެންނަމުންދާ މަންޒަރު ޤަބޫލުނުކުރެވޭ ކަހަލައެވެ.ޒައިންގެ ފަރާތުން މިފަދަ ކަމެއް ފެނިފައި ނުވުމާއެކު އެދެމީހުންނަށް އެކަން ނަގައިގަންނަން ވީ އުދަނގޫ ކަމަކަށެވެ. ޒައިންގެ ދެއަތުން އިސްތަށިގަނޑުގައި ހިފަައިގަންނަމުން ގޮނޑިއަކަށް ވެއްޓިގަތެވެ.\n“ބްރޯ…..ވެގެން އުޅޭ ގޮތް ބުނެބަލަ…ކިހިނެއް ތި އުޅެނީ؟؟؟؟” ޒައިންއާ ދިމާލަށް ފިޔަވަޅެއް އަޅާލަމުން އައިޒަން އަހާލިއެވެ. ބޮލުން އަތް ނަގަމުން ޒައިން އައިޒަންއާ ދިމާލަށް ބަލާލިއެވެ.”ނުވޭ އެއްވެސް ކަމެއް….” ފުން ނޭވާ އެއް ލަމުން ޒައިން ހަމަޖެހިލިއެވެ. އައިޒަން އަށް ޒައިންގެ އެބަސްތަކާއެކު ވީގޮތް ފަހުމްވާކަށް އިރުކޮޅެއްވެސް ނުނެގިއެވެ. ގޮސް ޒައިންގެ ކޮނޑުގައި ޖަހާލަމުން ތިމަންނައަށް އެނގިއްޖޭ ބުނާކަހަލަ ގޮތަކަށް ބޯޖަހާލިއެވެ. ޒައިން އައިޒަން އަށް ބަލާލީ ޝުކުރުވެރި ނަޒަރަކުންނެވެ. އެންމެ ގާތް އެކުވެރިޔާއަކަށް އޭނާގެ އިހްސާސްތަކެއް ނުފޮރުވޭނެކަން އޭނާ ދަނެއެވެ.\nއެއާއެކު އަފްލާހް އެތަނަށް ވަނީ ފަހަތުން އައި ލަޔާލްއާއި އިތުރު މީހަކާއެކުގައެވެ.އަފްލާހް ފެނުމާއެކު އެމީހަކު އެމީހެއްގެ ގޮނޑި ކައިރިއަށް އަވަސްވެގަތެވެ. ލަޔާލް އާއެކު އެތަނަށް ވަން ކުއްޖާ ފެނިފައި އެންމެންގެ ނަޒަރު އެ ދިމާލަށް ހުއްޓުނެވެ. ކަޅު ހުޑީއެއްގައި ދެއަތް ޖީބަށް އަތް ޖަހައިގެން ހަރު ހިނގުމެއްގައި ދިޔަ ފިރިހެން ކުއްޖާއާ ދިމާލަށް ޒައިން ބަލާލީ ފަރުވާތެރިކަމާއެކުއެވެ. އަފްލާހް ގޮނޑީގައި އިށީނުމާއެކު އާދައިގެ މަތިން މީޓިން ފެށުނެވެ. އެ ފިރިހެން ކުއްޖާ އަފްލާހުގެ ގޮނޑި ކައިރީ ހުއްޓެމުން އެންމެންނަށް އަވަސް ނަޒަރެއް ދިނެވެ.\n” ޒައިޝް މީގެ ފަހުން މަސައްކަތް ކުރާނީ މިޓީމާއެކު….” ކައިރީ ހުރި ފިރިހެންކުއްޖާއަށް ބަލާލަމުން އަފްލާހް ވާހަކަ ފެށިއެވެ. “މިއަކީ ތި އެންމެން ވެސް ފުރިހަމަ މިޝަންއަކަށް ފޮނުވާ ފުރަތަމަ ފަހަރު…އެންމެންގެ ބޭސް ޓްރެއިނިންތައް ފުރިހަމައަށް ނިންމައިގެން ތިބުމަކީ ސަރ ތި އެންމެންނާ މެދު ހިތްހަމަޖެހި، އުއްމީދުކުރާ ކަމެއް….ތިއެންމެންވެސް މިމިޝަންގައި އެއްބައެއްގެ ގޮތުގައި މަސައްކަތް ކުރަންޖެހޭނެ…..އަހަރެމެންގެ މަޤްސަދު ފުރިހަމަކުރުމަށް އިތުރު އަލިމަގެއް ފެންނާނީ މިމިޝަން ފުރިހަމަވުމުން…ކުރިމަތިލުމަކަށް ތިދަނީ…މި މިޝަން ބިނާވަނީ ބައެއްގެ ސަލާމަތާއި ރައްކާތެރި ކަމަށް….ހުރިހާ ކުދިންވެސް އަމިއްލަ ނަފްސަށް ބަލާތި…މިޝަން ކާމިޔާބު ކުރާތި….” އަފްލާހް މީޓިން ފަށަމުން ނަސޭހަތް ދިންއިރު އެއިން ކޮންމެ ކުއްޖެއް ހިތުގައިވެސް ހިނގަމުން ދިޔައީ އެއް ޝުއޫރެކެވެ. އާވަމުން ދިޔައީ ހިތި ހަނދާންތަކެވެ.\nއަފްލާހް ގެ ނަސޭހަތާއެކު ޒައިޝްއަށް ތައާރަފެއް ދިނުމަށް އަފްލާހް ފުރުސަތު ދިނެވެ. ” ހިޝާމް އަލީ މުސްތަފާ….” އިވުނު ނަމާއެކު އެންމެންގެ ލޯތައް ބޮޑުވިއެވެ.”އާނ….ލެފްޓިނެންޓް އަލީ މުސްތަފާގެ ފިރިހެން ދަރިފުޅު…”އެންމެންގެ ޝައްކު ޔަޤީނަށް ބަދަލުވިއެވެ. ރަނާއަށް ތެދުވެވުނެވެ. އައިޒަން އާއި ޒައިންގެ މޫނުން ފެެެނުނީ ހައިރާންކަމެވެ. އަފްލާހް ރަނާއަށް އިށީނުމަށް އިޝާރާތް ކުރިއެވެ. ހިޝާމް ރަނާއާ ދިމާލަށް ބަލާލަމުން ހަދިޔާ ކޮށްލީ ފަނޑު ހިނިތުންވުމެކެވެ. ރަނާ ކަރުނަތަކާ ހަނގުރާމަ ކުރަމުން ގޮނޑީގައި އިށީނެވެ. އަފްލާހް ލަޔާލްއަށް އިޝާރާތް ކޮށްލުމުން ލަޔާލް ޕްރެޖެކްޓަރ ހުޅުވާލިއެވެ.\n“މިޒްރާންގެ ޑީލް އެގްރީމެންޓް އޮތީ މާދަމާ ރޭ 11ގައި….ޒަފަރުއަށް ރާއްޖެއިން އަންހެންކުދިން ޓްރާންސްޕޯރޓް ކުރުމުގެ މަސައްކަތް ކުރުމުގެ ހުރިހާ ކަމެއް ބަލަނީ މިޒްރާން….ހުރިހާ ރިސޯރސް ތަކުން އެނގޭ ގޮތުންނަމަ ޒަފަރުވީ މެލޭޝިއާގައި…އޭނާގެ ލޮކޭޝަން އެނގޭނެ މަގެއް ފެންނާނީ މިޒްރާންއާއި އޭނާގެ ޑީލަރ އަތުލައިގަނެވިގެން….މިހާރު އެ ޑީލަށް އިތުރަށް ދެއަންހެން ކުދިން އިތުރުކޮށްފި….”ހިޝާމްގެ ވާހަކަ އެހިސާބަށް ގެންދަމުން އަމިއްލަ ނަފްސު ހަމަޔަކަށް އަޅުވަން މަސައްކަތް ކުރިއެވެ. ޒައިންވެސް ދެލޯ މަރާލީ އަންނަން އޮތް ވާހަކަ ހިތަށް ގެނެވުމުންނެވެ.ލަޔާލް ދެން ދައްކާލީ ދެއަންހެންކުދިންގެ ފޮޓޯއެކެވެ.\n” އީނާލް ހުސެއިން …..19 އަހަރު… ފަހު އަހަރު ސްކޫލުގައި ހޭދަކުރަމުންދާ….ބައްޕައަކީ ބޯޓު ދަތުރު ކުރަން އުޅުނު މީހެއް…6އަހަރު ކުރިން ވަނީ ނިޔާވެފައި….އެނގިފައިވާ ގޮތުން އެކްސިޑެންޓެއްގައި ނިޔާވި…..މަންމަ ވަޒީފާ އަދާ ކުރަނީ ރަށު ހޮސްޕިޓަލެއްގައި ނަރުހެއްގެ ގޮތުގައި…” އީނާލް ގެ ނަން އިވުމާއެކު ޒައިން ބަލާލީ ފޮޓޯ ގަނޑަށެވެ. އީނާލްގެ މޫނުމަތީވީ ހިނިތުންވުމުން ވެސް އޭނާގެ ހިތުގައި ރިއްސާލިއެވެ. އަފްލާހް އީނާލްގެ ފޮޓޯގަނޑަށް ބަލާލީ މީގެ ކުރިން ފެނުން ހަނދާނެއް ވިހެން ހީވުމުންނެވެ. އެދެލޮލުން ދަންނަ މީހަކާ ވައްތަރުހެން ހީވިއެވެ. އެނަން ހަނދާނުގެ ކޮންމެވެސް ދިމާލަކުން އެބަ ގޮވައެވެ. ބޯ ހޫރުވާލަމުން އަފްލާހް ބެލީ ކިޔާ އެއްޗަކަށް ސަމާލު ކަން ދެވޭތޯއެވެ.ހިޝާމް އުދަނގުލާއެކު ކުރިއަށް ގެންދިޔައެވެ. ” އައިޝަތު ޝާހިން އަރީފް…19 އަހަރު….އީނާލްއާ އެއް ކުލާހެއްގައި ކިޔަވާ ގާތް ރައްޓެއްސެއް….ބައްޕައަކީ ވިޔަފާރިވެރިއެއް…ބޭބެއެއް ސިފައިންގެ ގޭގައި އުޅުނުކަމަށް ވޭ….6 އަހަރު ކުރީގެ ހާދިސާ ހިނގިއިރު ޝަހީދުވި މީހުންގެ ލިސްޓުގައި ނަން ހިމެނޭ….ޝަހްރާން އަރީފް…..ފަސްޓް ކްލާސް ސާރޖެންޓެއް….” ހިޝާމްގެ ވާހަކަ އެހިސާބަށް ނިންމާލީ އެންމެންގެ ހިތަށް ކޮށްފައިވާ އަސަރު އެނގުމުންނެވެ. ޒައިންގެ އަތަށް ބާރުކުރެވިފައިވާއިރު ރަނާގެ މޫނުމަތިން ފެންނަމުން ދިޔައީ އިންތިހާ ދަރަޖައިގެ ހިތާމައެވެ. އައިޒަންވެސް ޒައިންއާ އެއް ހާލެކެވެ. މާޒީގެ ކަޅު އަނދިރި ސޮފްހާތައް އެއެންމެންގެ ހިތުގައިވެސް ހުޅު ރޯކުރުވައިފިއެވެ.\nއަފްލާހް ތެދުވިއެވެ. ކުރަންޖެހޭ ކަންތައްތައް ހަވާލު ކުރުމަށް ފަހު ފަހު ބަސް އިއްވާލިއެވެ” އެންމެންވެސް މާދަމާއަށް ވެވޭ އެންމެ ފުރިހަމައަކަށް ތައްޔާރުވާތި….ދެން އެންމެ ރަނގަޅު ދިޔަޔަސް….ޒައިޝްއާއެކު އެންމެންގެ ކޮޓަރިއަށް..” މީޓިން ނިމުމާއެކު ރަނާ ތެދުވެގެން ދުއްވައިގަތެވެ. އޭނާގެ ފަހަތުން އައިޒަން ދިޔައިރު ހިޝާމަށް ހުރެވުނީ ބަލާށެވެ. ޒައިން އައިސް ކޮނޑުގައި ޖަހާލިއެވެ. “ހިނގާ….” ޒައިންގެ ފަހަތުން ހިޝާމް ހިނގައިގަތެވެ.\nރަނާ ދުވަމުން ގޮސް ކޮރިޑޯއާ ހަމަޔަށް އާދެވުމާއެކު ހުރިތަނަށް ތިރިވިއެވެ. އޭނާގެ ލޮލުން ކަރުނަ އޮހެމުން ދިޔައިރު ހިތުގައި ޝަކުވާތައް ފުނިޖެހެމުންދިޔައެވެ. އައިޒަން އަށް އާދެވުން އިރު ރަނާ ފާރުގައި ބޯ ޖައްސާލައިގެން އިނދެ ރޮނީއެވެ. އައިޒަން ރަނާ ކައިރީ ކުޑަ ކަކޫ ޖަހާލަމުން ރަނާގެނެސް މޭގައި ޖައްސާލިއެވެ. ރަނާގެ ބޮލުގައި ފިރުމަމުން އައިޒަން ބެލީ އޭނަ މަސަލަސް ކުރެވޭތޯއެވެ.” ޝޫޝްޝް…..ދެން ހުއްޓާލަ…..ވެދާނެ އޭނާގެ މަޖުބޫރީއެއް އޮތީކަމަށްވެސް….އޭނާވެސް ބޭނުންވާނެ ރަނާ ކައިރިއަށް އަންނާން….ހާލަތު ތަނެއް ނުދޭނެ ކޮންމެ ކޮންމެ މީހަކަށް…. ރަނާ ރޮމުން ގޮސް މިތަނުގައި ފެން ބޮޑުކޮށްލީމަ މަގޭ މިއޮތް އާ ހުޑީ ތެމޭނީ….އޭރުން ދެރައޭ…..”އައިޒަން އެހެން ބުނުމުން ކަރުނައިގެ ތެރެއިން ރަނާ ހީލިއެވެ. ކަރުނަ ފޮހެމުން އޭނާ އައިޒަންގެ މޭގައި އަތް އަޅުވަލާމުން ދުރަށް ކޮށްޕާލިއެވެ.” އައިޒަންގަނޑާ…..” ރަނާ ހިފީ އައިޒަންގެ ކަންފަތުގައެވެ. އަޒަން ތަދުވާ ކަމަށް ހެދެމުން ރަނާގެ އަތްދަށުން ދުރަށް ދާން މަސައްކަތް ކުރިއެވެ.\nމިތަން ބަލަން ޒައިންއާ ހިޝާމް ހުއްޓެވެ. ހިޝާމް ރަނާއާ ދިމާލަށް ބަލަން ހުރެފައި ހިނިތުންވެލިއެވެ. “ރަނާ އަދި ހަމަޔަކަށް އެޅޭނެ…. އިންޝާ ﷲ…..”ޒައިން ހިތްވަރުދޭ ކަހަލަ ގޮތަކަށް ބުނެލިއެވެ.ދެން ވެރިވީ ހިމޭންކަމެވެ. ހިޝާމަށް ވެސް ބުނާނެ އެއްޗެއް ނޭނގުނެެވެ. ޒައިންވެސް ހަދާނެ ގޮތް ހުސްވެފައި ކުރިއަށް ހިނގައިގަތެވެ.\nއަނެއް ދުވަހުގެ އިރު އެރީ އެކި އެކި ކުލަތަކަށް މަރުހަބާ ކިޔަމުންނެވެ. ރަން ދޯދިތަކުން މޫދު ދިއްލިފައިވާއިރު އެ ހުންނަ ހިތްގައިމު ކަމަކީ ޝާއިރެއްގެ ގަލަމަކަށް ސިފަކުރަން ކުޅަދާނަ ކަމެއް ނޫނެވެ. ހެނދުނުގެ ރީތި ވަގުތުގައި އީނާލް ޝާހިންއާ އެކު މޫދުގައި މަޖާ ކުރަމުން ދިޔައީ ހިޔާލެއް ފިކުރެއް ނެތިއެވެ. އަޑީގައި އުޅެލާފައި އީނާލް ފެނުން މައްޗަށް ބޯ ހިއްލާލާ ވަގުތަކީ ކޮންމެ މީހަކުވެސް ރައްކާކުރަން ބޭނުން ވާނެ މަންޒަރެކެވެ. ޝާހިންވެސް ހީވަނީ ފެނުޕަރީއެއް ހެނެވެ. މޫދުގައި އުޅޭ މަހަކާ އެއްވެސް ތަފާތެއް ނެތެވެ. ދެ ކުދިންގެ މިޒާޖުގައިވެސް އެއްގޮތް ހުންނަ އެއްކަމަކީ ކުޅިވަރެވެ. އެހެން އަންހެން ކުދިންނާ ހިލާފަށް އެމީހުންގެ ޝައުޤުވެރިކަން ހުންނަނީ މިފަދަ ކުޅިވަރުތަކަށެވެ. ދެމީހުން ސަކަރާތް ޖަހަޖަހާފައި ގެނައި ވަޅުފެންފުޅި ގަޔަށް އޮއްސާލިއެވެ. އަދި ގޭ މަގަށް އެންމެ ކުރިއަށް ނިކުތުމަށް ވާދަ ޖަހަން އުޅުނެވެ. 3،2،1 ކިޔާފައި ދެމީހުން ދެ ކޮޅަށް ދުއްވައިގަތެވެ.\nޝާހިން ދުވަމުން ގޮސް ވަނީ ވަލުތެރެއިން މަގަށް އެންމެ އަވަހަށް ދެވޭ ގޮތަށެވެ. މީހެއގެ ހިލަން ފަހަތުން ވާހެން ހީވުމުން ޝާހިން އަށް ދެލޯ ހަނިކޮށްލެވުނެވެ. އެމީހަކަށް ޝައްކު ނުވާނެހެން ޝާހިން މިސްރާބު ބަދަލުކޮށްލިއެވެ. ދޭތެރެއަކުން ގަސްގަނޑެއްގެ ތެރެއިން ދެމިގަތުމާއެކު މީހަކު ޝާހިންގެ އަތުގައި ހިފާ ކައިރީގައި ހުރި ރުކުގައި ތަތްކޮށްލިއެވެ. ޝާހިން އަށް ކަމެއް ކުރެވުމުގެ ކުރިން އެ މީހަކު މޫނާ ކައިރިވެލިއެވެ. ފެނުނު ސޫރައިން ޝާހިންގެ ދެލޯ ބޮޑުވިއެވެ. އޭނާގެ ގައިގައި ހުރި ލެއެއް ކޮލަށް ޖަމާވިއެވެ.\nހިޝާމް އެއްމިޔަކަނިން ހީލިއެވެ.”މިތާ ކީއްތިކުރަނީ؟؟؟…ފީކޯތް ކުޅެނީތަ؟؟؟” ރުކުގައި އަތް ވިއްދާލަމުން ހިޝާމް ބުމައަރުވާލިއެވެ. ލޮލުގެ ހިމަކޮޅުން ޝާހިން ފަހަތުން އައި މާސްކު އެޅި މީހާ ކޮބައިތޯ ބަލާލިއެވެ. ހިޝާމް ފެނުމުން އޭނާ ލަސްލަހުން ފަހަތަށް ޖެހެމުން ގޮސް އޮބައިލައިފިއެވެ. ހިޝާމުގެ ނަޒަރު އަނެއްކާވެސް ހުއްޓުނީ ޝާހިންއަށެވެ. އިސްތަށިގަނޑުން ފެންތިކި ތަޅަމުން ދިޔައިރު މޫނުމަތީ ޝަބްނަމްތަކެއް ފަދައިން ފެންތިކި ވިދަމުން ދިޔައެވެ. ކުރެނގި ދެލޯ ކަހަލަ ލޮލުން ފެންނަނީ ކަނޑުފަދަ ފުންކަމެވެ. ހިޝާމްގެ ހިތް ކޮންޓްރޯލުން ނުނެއްޓި ހުރީ ހަމަ ކިރިޔާއެވެ.\nޝާހިން ފަކީރުގެ ހާލަކީތޯއެވެ. ހިޝާމުގެ ދެލޮލަށް ގެއްލިފައި ހުރިއިރު މިހުރެވެނީ ކޮންތާކު ކަން ވެސް އޭނާ ހަނދާނެއް ނެތެވެ. ހިތެކޭ ޖައްސާފައި ހުރި އިންޖީނެކޭ އެއްވަރެވެ. މީހާގެ ނޭވާ އަވަސްވެފައި ކުރެވެ. ހިޝާމް މަޑުމަޑުން ޝާހިންގެ މޫނއަށް އެޅިފައިވާ ތެތް އިސްތަށިތައް ކަންފަތް ކައިރިއަށް ލައްވައިދިނެވެ. ޝާހިންގެ މޫނުން ތަންކޮޅެއް ވެސް އޭނާއަށް ފަރުދާވާން އޭނާ ނުރުހުނެވެ. އެގޮތަށް ދެމީހުންގެ މޫނަށް ބަލަހައްޓައިގެން ހުރެފައި ހިޝާމް ދުރަށް ޖެހިލިއެވެ. ޢެރު ޝާހިންގެ މޫނު ރަތް ކަމުން ގޮސް ސިގްނަލް އެޅޭހާވެއެވެ. ހިޝާމް ހިފަން ނުހިފަން ހުރެފައި އެންމެ ފަހުން ޝާހިންގެ އަތުގައި ހިފައިގެން ކުރިއަށް ހިނގައިގަތެވެ. ޝާހިންގެ ހިތް އުފަލުން ނަށައިގަތެވެ.\nއީނާލް ބޮޑު މަގަށް ނިކުތް އިރު ޝާހިން ފެންނާކަށް ނެތެވެ. ޝާހިން ކޮބައިތޯ ހޯދަނިކޮށް މީހަކު އަނގަމަތީ އަތްއެޅިއެވެ. ލުއިފަތެއް ހެން އޭނާ އަތްދަނޑި މައްޗަށް އުފުއްލާލަމުން އެ މީހަކު ގެގަނޑެއްގެ ފަހަތުގައި ނިވައިވެލިއެވެ. ވިނަތަކުމަތީ އުޑުފައިން އިށީންނަމުން އަތް ދަނޑިމަތީ އިން އީނާލް އަށް އޭޏާ އެއްލޯ މަރާލިއެވެ. އަދި އަޑުމަޑު ކުރުމަށް އިޝާރާތް ކޮށްލިއެވެ. އީނާލް ދެލޯ ބޮޑު ކޮށްލަމުން އޭނާއާ ދިމާލަށް ބަލާލިއެވެ.\nAsaTeenage Girl?? ....I love writing stories.....Please feel free to comment...I hope my stories bring u joy and happiness???\nMe first dhw😘😘…alhey v salhi mi bai…too much curiousity…lym hya💕💕💕\nIntresting… ekm warah kuru … ehaa lahun up kuraa iru kuda koh dhigu kohlan feney\nMi part vx varah reethi Hama habeys 😍😍\nMi part ves varah Reethi ingyy 😍😍😍😍😍😍 whn is next part 😉😉😊 waiting for it 😘😘😘 Ly ❤❤❤❤😘😘😘\nWowwwwww…mi part vx varah reethi…..whn nxt part…..waitingggg….lysm❤❤❤❤❤❤❤❤\nWow…..MI PART HAMA KIYAA HITHUN INDHA THI NIMMAALEE… SRORY HAMA HABEYS…. WHEN IS THE NEXT PART DEAR… WAITING…PURPLE U …LYSM …\nXAIN KEEKEY BUNEE SALAAM BUNEEMA?????💜💜💜💜💜💜💜💜💜💜💜💜💜💜💜💜💜💜💜💜💜💜💜💜\nSalhi…. Ekam nxt thankolheh dhigu kohlachey……. Keep it up dear…… 👍\nGuys….💜💜💜.dhen oi bai dhigu kohleveytho v masakai kuraanan😘😘…..look forward igeyy…….so happy to see the comments😍😍☺☺☺….love u all…💓💓💓💓\nLuv u sis Hya… Kylie buni hn nxt part dhigu kohlaathi… Keep it up dear… Ur good❤❤❤\nyes….dhen oi bai dhigu kohdheynan insha allah\nhurihaa part eh Ves vv Reethi\nadikiriyaa mi comment kolleveyy varuvee\nmi vaahaka nimendhen up kollaane kamah ummeedh kuran\nI really like these type of Stories\nalhugandu ge dream akeeves secret agent aka or sifainge meehakahvun\nmikahala vahakathakun ekamah beynunvaa hihvaraa maulomaath libey\nmeege kurinves kihjaku mike haha vaahakaehfeshi ekam nueh nimmaa\nvv Reethi evaahakaves\nandhirifaraai kiyaa vaahaka eh eii\nummeedh kuran hya mi vaahaka nimendhen genesdheyne kamah\ngoodluck and thank you for the Storie\nDen Inn part thankolheh dhigukoh up kolladhechey\nv ufaa vejeh comment kohleema…yeah…eygen libun insipiration eh but mi story ehves varakah eyaa gulhumeh noanaane…thanks for ur support\nHi… im world wide handsome jin. Reacently i read ur story and im really amazed… i also knew that u are an army… keep it up and good luck for next part. PURPLE U💜💜💜💜💜💜💜💜💜💜💜💜💜💜💜\nhehe….purple u too army….thanks for ur love\nV Reethi Mi part vs…. Waiting fr nxt..\nI recommend you to reply to all comments…..Not only for some comments\nHYA is an ARMY?…..Mi part vx varah salhi😍😍….hama habeys👍👍👍…..nxt part dhigu vaane kamah ummeedhu kuran😊….Purple💜U……waitingg for nxt part…lysm sis….💜💜💜💜💜💜💜💜💜💜💜💜\nVarah reethi. Next part dhigkohlahchey\nTae & jin says:\nWooooooow varahhh varahh salhi we both are and jin really love this with part waiting4next part l purple u\nVarahh salhi I can’t wait4next part\nVrh reethi ❤❤❤\nLoabi…. Kobaa next part….. Still waiting restlessly….. Can’t forget about xain….. still purple u💜💜💜💜💜💜💜💜💜💜💜💜💜💜💜💜💜💜💜💜💜💜💜💜💜


Raajje Ah Sih'hee Saamaanu Genaumah India In Huhdha Dheefi | Hathaavees\nރާއްޖެއަށް ސިއްހީ ސާމާނު ގެނައުމަށް އިންޑިއާ އިން ހުއްދަ ދީފި\nޖޫން 17, 2020 ހަތާވީސް އޮންލައިން\nރައީސް ސޯލިހާއި އިންޑިއާގެ ބޮޑުވަޒީރު ނަރެންދުރަ މޯދީ --\nކޮވިޑް19 ގެ ސަބަބުން އަވަށްޓެރި އިންޑިއާގެ ބޯޑަރުތައް ބަންދު ކޮށްފައި އޮތުމުން އެސްޓީއޯ އިން ގަނެފައިވާ ސިއްހީ ސާމާނުތައް ރާއްޖެ ގެނައުމުގެ ހުއްދަ އެގައުމުގެ ސަރުކާރުން ދީފިއެވެ.\nއިންޑިއާގައި ހުންނަ ރާއްޖޭގެ ހައި ކޮމިޝަނުން ކުރި ޓުވީޓެއްގައި ބުނީ އެސްޓީއޯ އިން އިންޑިއާ އިން ގަނެ، ބޯޑަރުތައް ބަންދުކޮށްފައި ހުރުމުގެ ސަބަބުން ރާއްޖެ ނުގެނެވިފައި ހުރި ބައެއް ސާމާނު ރާއްޖެ އަށް އެކްސްޕޯޓްކުރުމުގެ ހުއްދަ އިންޑިއާ ސަރުކާރުން ދީފި ކަމަށެވެ. އެ ސާމާނުގެ ތެރޭގައި ކޮވިޑް19 އަށް ޓެސްޓު ކުރަން ބޭނުންކުރާ ބައެއް ތަކެތި ހުރި ކަމަށް ވެސް ބުނެފައިވެއެވެ.\nއެސް.ޓީ.އޯ އިން ގަނެފައިވާ ސިއްހީ ބައެއް ސާމާނު ބޯޑަރުތައް ބަންދުވުމުގެ ސަބަބުން ނުގެނެވިފައި ވަނިކޮށް، އެތަކެތި ދިވެހިރާއްޖެއަށް އެކްސްޕޯޓް ކުރުމުގެ ހުއްދަ އިންޑިއާ އިން ފޯރުކޮށްދީފިއެވެ. މީގެ ތެރެއިން ބައެއް ސާމާނަކީ ކޮވިޑް-19 އަށް ޓެސްޓުކުރުމަށް ބޭނުން ކުރެވޭ ތަކެއްޗެވެ.\n— India in Maldives (@HCIMaldives) June 17, 2020\nމީގެކުރިންވެސް އެސްޓިއޯ އިން ގަނެފައިވާ ގިނަ އަދަދެއްގެ ސިއްހީ ސާމާނުތައް ރާއްޖެ ގެނެވޭނެ ގޮތެއް ނެތިފައި ވަނިކޮށް އިންޑިއާ ސަރުކާރުގެ އެހީތެރިކަމާއި އެކު އެގައުމުގެ އަސްކަރިއްޔާގެ މަތިންދާ ބޯޓަކުން ވަނީ އެތަކެތި ރާއްޖެ ގެނެސްދީފައެވެ.\nއަދި މީގެއިތުރުން ރާއްޖެ އަށް ބޭނުންވާ ކާޑުގެ ބާވަތްތަކަކީ އިންޑިއާ އިން އެތެރެކުރާ ބާވަތްތަކަށް ވާއިރު އެތަކެތިވެސް ރާއްޖެ އަށް މަދު ނުވާނެ ވަރަށް އެސްޓީއޯ އިން ވަނީ އިންޑިއާގެ އެހީތެރިކަމާއި އެކުގައި ރާއްޖެ ގެނެސްފައެވެ.\nPrevious ގުޅީފަޅު ހިއްކާ ސަރަހައްދުން 6،000 ފްލެޓު އެޅުމަށް ބިމެއް ކަނޑައަޅަން ހުށަހަޅައިފި\nNext ކޮންޓެކްޓު ޓްރޭސިން އަދި ޑިސް އިންފެކްޓު ކުރުމަށްފަހު މަޖިލިސް ހުޅުވާނެ\nކޭސްތައް މަދުވުމުން މިނިސްޓަރު މައުސޫމް ޝުކުރު އަދާ ކުރެއްވީ ޅެންބައިތަކުން!\nސެޕްޓެމްބަރު 25, 2020\nރާއްޖޭގައި ސިޔާސީ ޕާޓީތަކުގައި ނޫޅޭ 129,722 މީހުން!\nއައްޑޫގެ މަގުތަކުގައި ތާރު އެޅުމަށް ބޭނުންވާ ސާމާނު ގެނެސްފި\nއެމްޑީޕީއަށް މެމްބަރުން އިތުރެއް ނުވޭ، ޕީޕީއެމާއި ޖޭޕީގެ މެމްބާޝިޕް މައްޗަށް\nމިއަދު ޕޮޒިޓިވްވީ 54 މީހުން، 67 މީހުން ބަލިން ރަނގަޅުވި


Kuda kujjaku ufan dhuvas faahaga kuran beynunvee fageerunnaa eku | Mihaaru\nއަރްމާނީ (ބޮލުގައި ތާޖު އަޅައިގެން): ކާ އެއްޗެހި ބަހަނީ\nކުޑަކުއްޖަކު އުފަންދުވަސް ފާހަގަކުރަން ބޭނުންވީ ފަގީރުންނާ އެކު\n15 މާޗް 2017 - 06:112comments\nއެމެރިކާ ކުއްޖެއް ކަމަށްވާ، އަރްމާނީ ކްރޫޒްގެ ހަ ވަނަ އުފަން ދުވަސް ފާހަގަކުރަން ޕާޓީއެއް ބާއްވާކަށް ބޭނުމެއް ނުވި އެވެ. އޭނާ ބޭނުންވީ ޕާޓީއަށް ޚަރަދުކުރަން ނިންމާފައިވާ ފައިސާއިން ކާއެއްޗެހި ގަނެ، މަގުމަތީގައި އުޅޭ ގެދޮރުނެތް ފަގީރު ކުދިންނަށް ކާންދޭށެވެ.\nޕާޓީއަށް އާއިލާއިން ޚަރަދުކުރަން ނިންމާފައި އޮތީ 300 ޑޮލަރެވެ. އަރްމާނީ އެ ފައިސާ އަތުލި އެވެ. އަދި ފަގީރުންނަށް ކާންދޭން އެއްޗެހި ގަތެވެ. އަރުމާނީގެ މި އިސްނެގުމަށް ތާއީދުކުރި ބަޔަކު ވެސް ކާތަކެތި ހަދިޔާކުރި އެވެ. އެ ތަކެތިން އުފަން ދުވަހު 125 މީހަކަށް ކާންދީގެން ހިތްހަމަޖެހުން ހޯދި އެވެ.\nއޭބީސީ ނިއުސްއާ ވާހަކަ ދައްކަމުން އަރްމާނީ ބުނީ އެހެން މީހުންނަށް ހެޔޮކޮށް ހިތުމުން ހިތްހަމަޖެހުން ލިބޭ ކަމަށެވެ.\nއަރްމާނީގެ މަންމަ އަރްތިޝާ ކްރޫ ބުނި ގޮތުގައި އޭނާގެ ދަރިފުޅު ފަގީރުންނަށް ކާންދޭހިތުން އުޅޭތާ ވަރަށް ގިނަ ދުވަސް ވެއްޖެ އެވެ. އެންމެ ފުރަތަމަ އޭނާ އާއި ފިރިމީހާ އެންޓޮއިން ހީކުރީ އެއީ އަރްމާނީ މަޖަލަކަށް ދައްކާ ވާހަކައެއް ކަމަށެވެ. މީގެ ކުރިން ވެސް މައިންބަފައިންގެ ހުއްދައާ އެކު ސޭންޑްވިޗް ފަދަ އެއްޗެހި ވެސް އަރްމާނީ ފަގީރުކުދިންނަށް ދޭ ކަމަށް މަންމަ ބުންޏެވެ.\nސޭންޑްވިޗް ފަދަ އެއްޗެތި ދިނުމަކުން ވެސް އަރްމާނީ ހިތްހަމައެއް ނުޖެހެ އެވެ. އެއަށް ވުރެ ގިނައިން އެކުދިންނަށް އެހީތެރިވާން ބޭނުންވެ އެވެ. އެހެންވެ އުފަން ދުވަހުވެސް ފަގީރުންނަށް ކާންދޭން އަރްމާނީ ބޭނުންވީ އެވެ. އޭނާގެ މަންމަ ބުނީ އުފަން ދުވަހު އެ ނޫން ކަމެއް ކުރަން އަރްމާނީ އެއްބަސް ނުވި ކަމަށެވެ.\n"ޕާޓީ ނުބާއްވައިފި ނަމަ އެއްވެސް ހަދިޔާއެއް ވެސް ނުލިބޭނެ ކަމަށް އަރްމާނީގެ ބައްޕަ އޭނާއަށް ހަނދާން ކޮށްދިން. އެކަމަކު އޭނާ ބޭނުންވީ ޕާޓީ ބާއްވަން ހުރި ފައިސާއިން ފަގީރުންނަށް ކާންދޭން،" އަރްމާނީގެ މަންމަ ބުންޏެވެ.\nއަރްމާނީ ވަނީ ކާތަކެތީގެ އިތުރުން، ސާފުތާހިރުވުމަށް ބޭނުންވާ ތަކެތި ވެސް ފަގީރުންނަށް ހަދިޔާކޮށްފަ އެވެ.\nއިތުރު ލިޔުންތައް ކުޑަކުދިން ފަގީރުކަން އެމެރިކާ


Ekani Dhiri Ulhemun Anna Dhvasvy Anhenakah Fuluhunge Faraathun Bodu Suprise Eh Dheefi - Vaguthu\nކޮވިޑް ދެކެ ދިވެހިން ބިރު ނުގަންނަނީ ކުއްލިއަކަށް ގިނަ ބަޔަކު މަރުނުވާތީ! - 52 މިނެޓް ކުރިން\nއެކަނި ދިރިއުޅެމުން އަންނަ ދުވަސްވީ އަންހެނަކަށް ފުލުހުން ބޮޑު ސަޕްރައިޒެއް ދީފި\nއިންޑިއާގެ މުމްބާއީއަށް ނިސްބަތްވާ އުމުރުން 85 އަހަރުގެ ލަލިޓާ ސަބްރަމަންޔަމް އަކީ އެކަނި ދިރިއުޅެމުން އަންނަތާ ގިނަ އަހަރުތަކެއްވެފައިވާ އަންހެނެކެވެ.\nއޭނާ އެކަނި ދިރިއުޅޭތާ 30 އަހަށްވުރެއް ގިނަ ދުވަސް ވެފައިވާއިރު ލަލިޓާގެ އެކަނިވެރިކަމަށް ލުޔެއް ގެނެސްދެނީ މުމްބާއީގެ ފުލުހުންނެވެ.\nއެއީ 2016 ވަނަ އަހަރުން ފެށިގެން ލަލިޓާގެ އުފަންދުވަސް މުމްބާއީގެ ފުލުހުން ފާހަގަކޮށްދެމުން އަންނާތީއެވެ. މުމްބާއީގެ ޕޮލިސް ސްޓޭޝަންގެ ޑެޕިއުޓީ ކޮމިޝަނަރ އޮފް ޕޮލިސް، އެން އަންބިކާ ވިދާޅުވީ ފުލުހުން ލަލިޓާގެ އުފަންދުވަސް ފާހަގަކޮށްދެވީ އޭނާ އަކީ އެކަނި ދިރިއުޅެމުން އަންނަ އެކަނިވެރި ފަރާތަކަށް ވުމުން އެކަމުގެ އިހުސާސް އޭނާއަށް ވިޔަ ނުވީ އޭނާ އުފާކޮށްދިނުމަށް ކަމަށެވެ.\nއަދި މުމްބާއީގެ ފުލުހުންނާއި ލަލިޓާއާއި އޮންނަނީ ވަރަށްވެސް ގާތް ގުޅުމެއްކަމަށާއި ލަލިޓާއި އާއިި މެދުގައި ގިނަ ފުލުހުން ދެކެނީ އުފަން މަންމައާއި މެދުގައި ދެކޭ ފަދަ ގާތް ނަޒަރަކުން ކަމުގައި އަންބިކާ ބުނެފައިވެއެވެ.\nލަލިޓާގެ އުފަންދުވަސް ފާހަގަ ކުރުމުގެ ގޮތުން ފުލުހުން ކޮންމެ އަހަރަކު ވެސް ސަޕްރައިޒް ޕާޓީއެއް ބާއްވައެވެ. އޭނާގެ އުފަން ދުވަހަކީ ޖަނަވަރީ 02 އެކެވެ. މިއަހަރުގެ އުފަންދުވަސް ފާހަގަ ކުރުމުގެ ގޮތުން ފުލުހުން ވަނީ ލަލިޓާއަށް ގިނަ ހަދިޔާތައްދީ އުފަންދުވަހުގެ ކޭކެއް ވެސް ފަޅާފައެވެ.\nފުލުހުންނަށް ލަލިޓާ ހާއްސަ ވަނީ މީގެ 20 އަހަރު ކުރިން ފުލުހުންގެ އިދާރާގައި އޭނާ މަސައްކަތްކޮށް އަދި އޭގެ ފަހުން ވެސް ފުލުހުންނާއި އޭނާ ގާތް ގުޅުމެއް ބާއްވަމުން އަންނާތީއެވެ.\nލަލިޓާގެ ތިން ދަރިން ދުނިޔޭގައި ތިބި އިރު އެ ދަރީންގެ ފަރާތުން އޭނާއަށް މާ ބޮޑު އަޅާލުމެއް ނުލިބެއެވެ. އަދި ތިން ކުދިންވެސް ދިރިއުޅެމުން އަންނަނީ އިންޑިއާއިން ބޭރުގައެވެ.\nޖެނުއަރީ 4, 2019 11:07\nތިޔަ އަންހެންމީހާ ފުލުހުންގެ ތެރޭގައި އުޅުނުއިރު ތިޔަފިރިހެނުންނާއި " ގާތްގުޅުމެއް" ބޭއްވީ ކަމަށްވުމަކީ ވަރަށް ކައިރިކަމެއް ! އިންޑިއާ ފިރިހެނުންނަކީ އެމީހުނަށް ފައިދާއެއް ނުވަގޮތަށް އެންމެ ފައިސާފޮއްޗެއްވެސް ދޫކުރާނެ ބައެއް ނޫން ! ވަކިން ޚާއްސަކޮށް ތިޔައީ އިންޑިއާ ފުލުހުން !\nޖެނުއަރީ 4, 2019 11:30\nމާގިނަ ދުވަހެއް ނުވެ ރާއްޖޭގަވެސް އުޅޭ ފުލުހުންނޭ ކިޔާ ބަޔަކު މި މަންޒަރު ބަލާފަ ކޮންމެވެސް ޕަބްލިސިޓީއެއް ހެދޭތޯބަލާނެ.\nޖެނުއަރީ 4, 2019 13:27\nދިވެހި މުސްލިމު ފުލުހުންތަ؟\nޖެނުއަރީ 4, 2019 14:19\nކޮންމެ އަހަރަކު ފުލުހުން އުފަންދުވަސް ފާހަގަ ކުރަންޔާ ހާދަ ބޮޑު ސަޕްރައިސް އަކަށްވާނޭދޯ އޭނަ އަށް،\nޖެނުއަރީ 4, 2019 16:02\nރޭޕް ނުކުރިއްޔާ ރަނގަޅު.،\nޖެނުއަރީ 5, 2019 17:49\nއަހަރެން މިހުރީ ހަމަ ކޮސްވެފަ.އެވަރު ކަމެއް ކުރާނެޔެކޭ ހިތަކަށް ވެސް ނާރާ.މަ ހިތަށް އަރާ ރާއްޖޭގަ މިއުޅޭ އިންޑިޔާ ސިފައިން އެމީހުން ގެންގުޅޭ ހެލިކޮޕްޓަރުގަ އަހަރެމެން ރަށު ސަކީނާގެ އުފަންދުވަސް ފާހަގަ ކުރަން އަންނާނެ ނަމައޭ.


ޕެރަޑައިސް އިން ކޮވިޑް-19ގެ އަލާމާތްތައް ހުރި 10 މީހަކު ފެނިއްޖެ – Dhen.mv\nޕެރަޑައިސް އިން ކޮވިޑް-19ގެ އަލާމާތްތައް ހުރި 10 މީހަކު ފެނިއްޖެ\nMarch 19, 2020 - 2:47 pm\nޕެރެޑައިސް އައިލެންޑް ރިސޯޓުން ކޮވިޑް-19ގެ އަލާމާތްތައް ހުރި އަށް ދިވެއްސަކާއި ދެ ބިދޭސީއަކު ފެނިއްޖެ އެވެ.\nހެލްތު ޕްރޮޓެކްޝަން އެޖެންސީ(އެޗްޕީއޭ) އިން ބުނީ ރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ކޮވިޑް-19 އަށް ޝައްކުކުރެވޭ އަލާމާތްތައް ހުރެގެން ޕެރަޑައިސް އައިލަންޑް ރިސޯޓްގެ ދެ ބިދޭސީއަކާއި އަށް ދިވެއްސެއްގެ ސާމްޕަލް ނަގާ ޓެސްޓްކުރުމުގެ މަސައްކަތް ކުރިޔަށް ދާ ކަމަށެވެ.\nއަދި މިހާލަތުގައި ރަށަށް އަރައި ފޭބުން ވަގުތީ ގޮތުން މާނާ ކުރެވިފައިވާ ކަމަށް އެޗްޕީއޭއިން ބުނެއެވެ.\nވިލާގެ ރިސޯޓެއް ކަމަށްވާ ޕެރައިޑައިސް އައިލެންޑް ރިސޯޓު މޮނީޓަރިންގެ ހާލަތަށް ގެންދިޔައިރު، އެ ކުންފުނީގެ އެހެން ރިސޯޓުތައް ބަންދުކުރަން ވަނީ ނިންމައިފަ އެވެ. ކޮރޯނާގެ ސަބަބުން ރާއްޖެއަށް ފަތުރުވެރިން އަންނަ މިންވަރު މަދުވެ، އާމްދަނީ ދަށަށް ދިޔުމާއެކު، ވިލާ އިން ނިންމީ ޕެރެޑައިޒް އައިލެންޑް ރިސޯޓު ފިޔަވާ އެހެން ހުރިހާ ޕްރޮޕަޓީއެއް ވަގުތީގޮތުން ބަންދުކުރުމަށެވެ.\nކޮވިޑް-19 ރާއްޖެއިން މިހާތަނަށް 13 ނައްސިވެފައިވާއިރު އެ އެންމެނަކީ ވެސް ބިދޭސީންނެވެ.\nރާއްޖޭގައި ކޮވިޑް-19 ފެނިފައިވަނީ ކުރެއްދޫ އައިލެންޑް ރިސޯޓްގެ ފަސް މީހަކާއި ސޭންޑީސް ބަތަލާ ރިސޯޓްގެ ދެ މީހަކާއި ކުރަމަތި އައިލެންޑް ރިސޯޓްގެ ދެ މީހަކާއި އަނަންތަރާ ދިގު ރިސޯޓްގެ ދެ މީހަކާއި އައިލެންޑް ސަފާރީގެ ދެ މީހެކެވެ.


Aharu nimunu iruves minimum wage bill hushaneylhunu - vNews.mv\nއަހަރު ނިމުނުއިރުވެސް މިނިމަމް ވޭޖް ބިލު ހުށަނޭޅުނު\nޠާހިރާ އަޒްހާރު Male' | 13 December 2019, 19:43\nދުނިޔޭގެ ވަރަށް ގިނަ ގައުމުތަކުގައި އެންމެ ދަށް ފެންވަރުގެ ވަޒީފާއެއް އަދާކުރާ މީހާއަށްވެސް ގާނޫނެއްގެ ދަށުން އެމީހާއަށް ލިބެންޖެހޭ އެންމެ ކުޑަ އުޖޫރަ ކަނޑައަޅާފައި ވެއެވެ. ނަމަވެސް ދިވެހިރާއްޖޭގައި މަސައްކަތްތެރިންނަށް ދެވޭނެ އެންމެ ކުޑަ އުޖޫރައެއް އަދިވެސް ކަނޑައެޅިފައެއް ނުވެއެވެ. ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވެރިކަމާ ހަވާލުވެވަޑައިގަތީ މަސައްކަތްތެރިންނަށް ދޭނެ އެންމެ ކުޑަ އުޖޫރައެއް ކަނޑައަޅައި، މިކަން ތަންފީޒުކުރާނެ ކަމުގެ ވައުދާއެކުއެވެ.\nސަރުކާރަށް މާގިނަ ދުވަސްތަކެއްނުވެ މިނިމަމް ވޭޖް ކަނޑައަޅަން ސަރުކާރުން ވެފައިވާ ވައުދު ފުއްދުމުގެ މަަސައްކަތް ވަނީ ފަށާފައެވެ. މިކަމަށް ޚާއްސަކޮށް ބޯޑެއް އެކުލަވާލާއި، މި ބޯޑުގެ މަސައްކަތްތައް ރަސްމީކޮށް ފަށާފައިވަނީ ޖޫންމަހުގެ 20 ވަނަ ދުވަހުއެވެ. މި ބޮޑު މަސައްކަތް ފެށުމާއެކު އިކޮނޮމިކް މިނސްޓަރު ފައްޔާޒު އިސްމާއީލް ވަނީ މިނިމަމް ވޭޖް ކަނޑައެޅުމުގައި ކުރަންޖެހޭ ދިރަސާތައް ކޮށް މިނިމަމް ވޭޖް ކަނޑައަޅައި، ޑިސެމްބަރު މަހުގެ ތެރޭގައި އެކަމާ ގުޅޭ ބިލް މަޖިލީހަށް ހުށައަޅުއްވާނެ ކަމަށް ވިދާޅުވެފައެވެ. އަދި މަޖިލީހުން މި ބިލް ފާސްވުމާއެކު އަންނަ އަހަރުގެ ކުރީކޮޅު މިނިމަމް ވޭޖް ކަނޑައެޅިގެންދާނެ ކަމަށް އިކޮނޮމިކް މިނިސްޓަރު ވިދާޅުވެފައި ވެއެވެ.\nއެހެންކަމުން އެންމެ ކުޑަ އުޖޫރަ ކަނޑައެޅުމަށް އިކޮނޮމިކް މިނިސްޓްރީން އެކުލަވާލާފައިވާ ބޯޑުން ޑިސެމްބަރު މަހަށް މި ބިލްގެ މަސައްކަތްތައް ނިންމައި، މި ބިލް ފާސްކުރަން ގިނަ މަސައްކަތްތަކެއް ކޮށްފައި ވެއެވެ. އެގޮތުން މަޖިލީހުގެ ކޮމިޓީތަކުގައާއި، އެކި މުއައްސަސާތަކާ ބައްދަލުކޮށް މިކަމާ ގުޅޭ މަޝްވަރާތައް ކޮށްފައި ވެއެވެ. އެހެންނަމަވެސް 19 ވަނަ ރައްޔިތުންގެ މަޖިލީހުގެ ތިންވަނަ ދައުރު ނިންމާލުމަށްފަހު ޑިސެމްބަރު7ވަނަ ދުވަހު ރައޔްިތުންގެ މަޖިލީހުގެ މެމްބަރުން ޗުއްޓީއަށް ވަޑައިގަތް އިރުވެސް މިނިމަމް ވޭޖް ކަނޑައެޅުމުގެ ބިލު މަޖިލީހަށް ހުށައަޅާފައެއް ނުވެއެވެ. އަދި މިނިމަމް ވޭޖް ކަނޑައެޅުމަށް ދިރާސާކުރުމަށް އެކުލަވާލާފައިވާ ބޯޑުގެ މަސައްކަތްތައް ވެސް ނިމިފައެއް ނުވެއެވެ.\nމިކަމާ ގުޅިގެން ވީނިއުސްއަށް މައުލޫމާތު ދެއްވަމުން މުސާރައާއި ކުޑަ އުޖޫރައާ ގުޅޭ ގޮތުން ލަފާ ދިނުމަށް އެކުލަވާލާފައިވާ ބޯޑުގެ ޗެއާޕާސަން މަރިޔަމް ޚާލިދާ ވިދާޅުވީ މިނިމަމް ވޭޖް ކަނޑައެޅުމުގެ މަސައްކަތަށް ކުރަންޖެހޭ ދިރާސާތައް ކުރުމުގެ މަސައްކަތް މިހާރު އޮތީ ނިމުމުގެ މަރުހަލާގައި ކަމަށެވެ. އަދި ކޮމިޓީގެ ރިޕޯޓު އަންނަ ހަފުތާގެ ތެރޭގައި މިނިސްޓަރުގެ ލަފަޔަށް ހުށައަޅުއްވާނެ ކަަމަށެވެ. އެއަށްފަހު މިނިސްޓަރު ފައްޔާޒު މި ރިޕޯޓް ދިރާސާކުރެއްވުމަށްފަހު މިނިމަމް ވޭޖް ކަނޑައަޅުއްވައި، މިނިމަމް ވޭޖްގެ ބިލް މަޖިލީހަށް ހުށައަޅުއްވާނެ ކަމަށް ވިދާޅުވިއެވެ.\nރައްޔިތުންގެ މަޖިލީހުގެ މެންބަރުން މިއަހަރުގެ މަސައްކަތް ނިންމަވައި ޗުއްޓީއަށް ވަޑައިގެންފައިވާއިރު ދެން އެންމެ އަވަހަށް ވެސް މިނިމަމް ވޭޖުގެ ބިލު ހުށަހެޅޭނީ 2020 ވަނަ އަހަރުގެ ފުރަތަމަ ދައުރަށެވެ. އަންނަ އަހަރުގެ ޖަލްސާތައް ފެށޭނީ ފެބްރުއަރީ މަހުއެވެ.\nސަރުކާރުގެ ވައުދަކީ މިއަހަރުގެ ޑިސެމްބަރު މަހުގެ ކުރިން މިނިމަމް ވޭޖްގެ ބިލް މަޖިލީހަށް ހުށައެޅުމެވެ. މި ވައުދާއެކު އަންނަ އަހަރުގެ ކުރީކޮޅު މިނިމަމް ވޭޖް ކަނޑައެޅޭނެ ކަމުގެ ހުވަފެން ގިނަ ރައްޔިތުން އައީ ދެކެމުންނެވެ. އެހެންނަމަވެސް މިއަދާ ހަމައަށް ވެސް މަޖިލީހަށް ބިލު ހުށަނޭޅި އޮތުމުން އަންނަ އަހަރު ކުރީކޮޅު ވެސް މިނިމަމް ވޭޖް ކަނޑައެޅިދާނެ ކަމާމެދު ބައެއް މީހުން ސުވާލު އުފައްދައެވެ.\nވިޔަފާރި މިނިމަމް ވޭޖް އިކޮނޮމިކް މިނިސްޓްރީ ރައީސް އިބްރާހިމް މުހައްމަދު ސޯލިހު ރިޕޯޓް\nEmail: [email protected].mv


varah gina anhenun thahammal kuramundhaa kameh - Hali News\nއޯވަރިއަން ސިސްޓް: ރާއްޖޭގެ ވަރަށް ގިނަ އަންހެނުންނަށް ދިމާވާ މައްސަލައެއް\n15 June 2021, 19:48\nއަހަރެންގެ އުމުރުން ސޯޅަ އަހަރު ފުރުނު ފަހުން މޫނުގައި މާ ބޮޑަށް ބިހި ގިނަވާކަން ފާހަގަ ކުރެވުނެވެ. އެހެންކަމުން މި ކަމާ ކަންބޮޑުވެ ރައްޓެހިންނާއި އާއިލާ އާ ވާހަކަދެއްކީމެވެ. ހުރިހާ އެންމެންވެސް ބުނަނީ މިއީ އާންމު ކަމެއްކަމުގައެވެ. އަހަރެންގެ އުމުރުފުރައިގެ ހުރިހާ ކުދިންނަށްވެސް މިކަންތައް ތަހައްމަލު ކުރަން ޖެހޭނެ ކަމަށެވެ. ބިހިތައް ނުކޮށްޓާ ގިނަ ގިނައިން މޫނު ދޮވުމުން ބިހި ގިނަވުން ހުއްޓޭނެ ކަމަށެވެ. ނަމަވެސް އަހަރެންގެ މޫނުގެ ބިހިތައް ވަނީ އިތުރެވެ.\nއުމުރުން ނަވާރަ އަހަރު ފުރުނު ފަހުން އިތުރު އެހެންކަމެއް ފާހަގަވާން ފަށައިފިއެވެ. މޫނުމަތީގައި ލޯލި އޭ މިކިޔާ އިސްތަށި ގިނަވާން ފެށުމެވެ. މަތިމަސް ލާފައި ހުންނަހެހެން ހީވާ ވަރު ވެއްޖެއެވެ. މިކަމާ އަހަރެން ވަރަށް ކަންބޮޑުވެއްޖެއެވެ. އެހެންކަމުން ހަމުގެ ޑޮކްޓަރަކަށް ދައްކައިފީމެވެ. ބިހިތަކާއި އިސްތަށިތައް ގިނަވާތީއެވެ. ޑޮކްޓަރު ދެއްވި ލަފައަކީ ގިނައިން ތެޔޮ އެއްޗިހި ނުކެއުމާއި ވިޓަމިން އޭ ލިބޭ ކާނާ ގިނައިން ކެއުމެވެ. އަދި ކާނެ ބޭހާއި އުނގުޅާނެ ބޭސްވެސް ދެއްވިވެ. ބޭސް ބޭނުން ކުރަމުން ދިޔަ ދުވަސްވަރު މިކަންތައް ރަނގަޅުވިއެވެ. ނަމަވެސް ބޭސް ހުސްވުމާއެކު މޫނު މަތީގައި ބިހިތަކާއި އިސްތަށިތައް ގިނަވާން ފެށިއެވެ.\nއަނެއްކާވެސް ޑޮކްޓަރަށް ދެއްކީމެވެ. މިފަހަރު ޑޮކްޓަރު ކުރެއްވީ އަހަރެން ވަރަށް ހީނުކުރާ، ސުވާލެކެވެ. ޕީރިއަޑް ރެގިޔުލަ ތޯ ސުވާލު ކުރެއްވި އެވެ. އަދި ޕީރިއަޑް ގައި ކިތައް ދުވަސް ނަގާތޯ އެއްސެވިއެވެ. އަހަރެން ކޮންމެ މަހަކުވެސް ޕީރިއަޑު ވެއެވެ. އެހެންނަމަވެސް މި ޕީރިއަޑްގެ މުއްދަތު ބާރަ ތޭރަ ދުވަހަށް ދެމިގެން ދެއެވެ. އަދި ދައްބަނޑުގައި ވަރަށް ބޮޑަށް ރިއްސައެވެ. އާއިލާގެ ދެންތިބޭ ކުދިންވެސް ބަނޑުގައި ރިއްސާތީއުޅެއެވެ. އެހެންކަމުން އެއީ އާންމު ކަމެއް ކަމަށް އަހަރެން ގަބޫލުކުރީމެވެ. ނަމަވެސް ހަމުގެ ޑޮކުޓަރަށް މިވާހަކަތައް ކިޔައި ދެއްވުމުން އެދުނީ އަންހެނުންގެ ޚާއްޞަ ޑޮކްޓަރަކަށް ދެއްކުމަށެވެ.\nހަމުގެ ޑްކޮޓަރުގެ ލަފާގެ މަތިން އަންހެނުންގެ ޚާއްޞަ ޑޮކްޓަރަކަށް ދެއްކީމެވެ. ހެދި ޓެސްޓް ތަކުން އެނގުނީ މި ހުރިހާ ކަމެއްގެ އަސްލަކީ އޯވަރިއަން ސިސްޓްކަމެވެ.\nއަހަރެން ވަރަށް ކަންބޮޑުވިއެވެ. ޑޮކްޓަރު ބުނުއްވަނީ ފަރުވާ ކުރަންޖެހޭ ކަމެއް ކަމަށެވެ. ގިނަދުވަސް ނަގާނެ ކަމަށެވެ. ކެއުން ބަދަލު ކުރަންޖެހޭނެ ކަމަށެވެ. ރަހިމުގައި މިގޮތަށް ސިސްޓު އުފެދޭނަމަ، ދަރިމައި ވުމަށް ހުރަސް އެޅޭނެކަމަށެވެ.\nޑޮކޮޓަރު އަހަންނަށް ދެއްވީ ދޭތެރެ ދުރުކުރުމަށް ބޭނުން ކުރާ ބޭހެއެވެ. އެބޭސް ކެއުމުން ޕީރިއަޑުގައި ހޭދަކުރަންޖެހޭ މުއްދަތު ކުރުވިއެވެ. އަދި ބަނޑުގައި ރިހުންވެސް ކުޑަވިއެވެ. ނަމަވެސް އަހަރެންގެ މޫނުގައި އިސްތަށި ފެޅުމަކަށް ހައްލެއް ނުގެނެވުނެވެ. ޑްކޮޓަރު ބުނުއްވައިގެން ކެއުންވެސް ބަދަލު ކޮށްފީމެވެ. ހަކުރު ނުކެއުމަށް ބުނުއްވުމުން މިހާރު ކެއުމުގައި ހަކުރު ބޭނުމެއްނުކުރަމެވެ.\nއަހަރެން އަބަދުވެސް މިކަހަލަ ކަންތައްތައް ދޮންތައާއި ހިއްސާ ކުރަމެވެ. ދޮންތަ ބުނަނީ ނަމަނަމަ ސިސްޓް ނެގުމަށް އޮޕަރޭޝަން ނުކުރުމަށެވެ. އޮޕަރޭޝަން ކޮށްފިނަމަ، އަބަދުވެސް ޖެހޭނީ ސިސްޓްނަގަން އޮޕަރޭޝަން ކުރާށެވެ. އެއީވެސް ދަރިމައި ވުމަށް ހުރަސް އެޅޭނެ ކަމެއްކަމަށް ދޮންތަ ބުންޏެވެ. ތެދެކެވެ. ދޮންތަ ވަނީ އެ ހުރިހާ ތަޖުރިބާ ތަކެއް ކޮށްފައެވެ.\nއެހެންނަމަވެސް އަހަރެން ދޭތެރެ ދުރުކުރާ ބޭސް ކާކަށް ބޭނުމެއް ނުވެއެވެ. އެހެންކަމުން ކެއުން ބަދަލުކޮށްގެން މިކަމުން މިންޖުވޭތޯ ބަލަން ގަސްދު ކޮށްފީމެވެ. ނަމަވެސް ދޮންތަގެ ނަސޭހަތަކީ ޑޮކްޓަރ ބުނުއްވާ ގޮތަށް ބޭސް ކެއުމެވެ.\nމިއީ ޒުވާން އަންހެންކުއްޖަކު އެނާ އަށް ދިމާވެގެން އުޅޭ މައްސަލަ ކިޔައިދިން ގޮތެވެ.\nއޯވަރިއަން ސިސްޓަކީ އަޅާނުލާ ފަރުވާ ނުހޯދާ ދޫކޮށްލާވަރުގެ ކަމެއް ނޫނެވެ. ބައެއް ކުދިންނަށް މިފަދަ މައްސަލަތައް ދިމާވުމުން މިއީ އާންމު ކަމެއް ކަމަށް ހީކޮށް ޑޮކްޓަރަށް ނުދައްކާ ތިބެއެވެ. ބައެއް ފަރާތަކުންވެސް ދެކެނީ މިއީ އާދައިގެ ކަމެއް ކަމަށެވެ. އަދި ގިނަ މީހުން ބުނަނީ މީހަކާއި ކައިވެނި ކުރުމުން ރަނގަޅު ވާނެ ކަމަށެވެ. ނަމަވެސް އޯވަރިއަން ސިސްޓް އުފެދޭ ކަމަށް ޝައްކުވާނަމަ، ވީހާވެސް ޅަ އުމުރުގައި ޑޮކްޓަރަށް ދައްކާށެވެ. ފަރުވާ ހޯދާށެވެ.\nބައެއް ޒުވާން ކުދިންނާއި ޑޮކްޓަރުންގެ ވާކަތައް އަޑު އެހުމުން މިއީ ދިވެހި ރާއްޖޭގެ ގިނަ އަންހެނުންނަށް ދިމާވާ މައްސަލަ އެއްކަން ފާހަގަ ކުރެވުނެވެ. މިކަމަށް ދިރާސާއެއް ހަދާފައި ނެތުމުން ސަބަބު ނޭގުނަސް އާއިލީ ވާރުތަ ކުރުމެއްވެސް މި ކަމުގައި ވާކަމަށް ގަބޫލު ކުރެވެއެވެ.\nގިނަ ޑޮކްޓަރުން ބުނުއްވާ ގޮތުގައި އޮވަރިއަން ސިސްޓް އުފެދިފައިވާކަން ބައެއް އަންހެނުންނަށް އެނގެނީ މީހަކާ އިނދެ، ދަރިމައި ވުމަށް ދަތިތައް ކުރިމަތި ވުމުން، ޑޮކްޓަރަށް ދެއްކުމުންނެވެ. އެހެންނަމަވެސް ޑޮކްޓަރުން ލަފާ ދެއްވަނީ ފުރާ ވަރު ކުދިންވެސް ޕީރިއަޑް ގެ މައްސަލަތައް ދިމާވާނަމަ، ލަސްނުކޮށް އަވަހަށް ޑޮކްޓަރެއްގެ ލަފާ ހޯދުމެވެ. ހަމަ އެކަނި ޕީރިއަޑް މައްސަލަ އެއްނޫނެވެ. ހޯމޯން އަށް ބަދަލު އައިސް މޫނުމަތީގގައި ބިހި ނެގުމާއި ލޯލި ގިނަ ވުމަކީ ވެސް ސިސްޓް އުފެދޭ ކަމުގެ ބައެއް ނިޝާންތަކެވެ.\nވީމާ، މިފަދަ ޢަލާމަތްތައް ފެންނަ ނަމަ ވީހާވެސް އަވަހަކަށް ޑޮކްޓަރަށް ދައްކާ ފަރުވާ ހޯދާށެވެ. މިއީ ރަނގަޅު ނުކުވޭނެ ކަމެއް ނޫނެވެ.


Maguthah Nuhedhi Othumun Rayyithun Nikume Mayor Ah Kulhi Dhakkalaifi - Vaguthu\nމަގުތައް ނުހެދި އޮތުމުން ރައްޔިތުން ނުކުމެ މޭޔަރަށް ކުޅި ދައްކާލައިފި\nމެކްސިކޯގެ ލާސް މާގަރީޓާސްގެ މަގުތަކުގެ ހާލަތު ދަށްވުމާއެކު އެ މަގުތައް މަރާމާތު ނުކޮށް އޮތުމުން އެ ސިޓީގެ މޭޔަރަށް ރައްޔިތުން ކުޅި ދައްކާލައިފިއެވެ.\nޚަބަރުތައް ބުނާ ގޮތުގައި އެ ސިޓީގެ މޭޔަރު، ޖޯޖު ލޫއިސް އެސްކެންޑަން ހާނެންޑޭޒް އޭނާގެ އޮފީހުގައި އިންދާ ގަދަކަމުން ބޭރަށް ނެރެގެން ވަނީ ޕިކަޕެއްގެ ފަހަތުގައި ވަލަކުން އައްސައިގެން މަގުމަތީގައި ދަމާފައި ގެންގޮސްފައެވެ. މި އަމަލު ހިންގާފައިވަނީ އޭނާއަށް މަގާމު ހަވާލުކުރުމުގެ ކުރިން އޭނާ ވެފައިވާ ވައުދުތައް ފުއްދުމަށް ގޮވާލައި އޭނާގެ އޮފީސް ކައިރީގައި މުޒާހަރާކުރުމަށްފަހުގައެވެ.\nމޭޔަރު ޕިކަޕުގައި އެއްސުމަށް ފަހު އޭނާ މުޅި ސިޓީ ތެރޭގައި ދަމާ ކޫއްތާފައި ވަނީ އެ ސިޓީގެ ގޭންގަކަށް ނިސްބަތްވާ ބައެއް ކަމަށް އެ ގައުމުގެ މީޑިއާ ރިޕޯޓުތައް ބުނެއެވެ.\nމި މައްސަލައާ ގުޅިގެން ފުލުހުން ހަރަކާތްތެރިވާ ފެށުމުން ހިނގި ހަމަނުޖެހުންތަކުގައި 20 މީހަކަށް ވަނީ އެކި ވަރުގެ އަނިޔާތައް ވެފައެވެ. އަދި އިތުރު 20 މީހަކު ވަނީ ހައްޔަރުކޮށްފައެވެ.\nމި ހާދިސާގައި މޭޔަރަށް މާބޮޑު އަނިޔާއެއް ވެފައި ނުވި ނަމަވެސް އޭނާ ވަނީ އެމައްސަލަ ފުލުހުންނަށް ހުށަހަޅައި ތަހުގީގު ކުރުމަށް އަންގާފައެވެ.\nމޭޔަރު ސިޓީތެރޭގައި ދަމާ މަންޒަރާއި މީހުން ހަމަނުޖެހުން ހިންގާ މަންޒަރުގެ ވީޑިއޯ ތިރީގައި އެވަނީއެވެ.\nއޮކްޓޯބަރ 10, 2019 06:09\nރާއްޖޭގަވެސް މިހެން ހަދަންވީ. ކުރަން ހަވާލު ވާ މަސައްކަތް ނުވަންޏާ ހަމަ ރަނގަޅު. ކޮން ހިއުމަން ރައިޓްސްއެއް. އޭނަ އެކަމާ ހަވާލު ނުވެ ގޭގަ އޮތްނަމަ މިހެންވާކަށް ނުޖެހުނީސް. ފުރަތަމަ އެމައްސަލަ ބަލާ. އޭގެ ފަހުން އައި ކަންކަން އޭގެ ފަހުން ބެލޭނީ. ތަރުތީބުން ދިޔުމުން ކުށްވެރިވާނީ މޭޔަރު\nއޮކްޓޯބަރ 10, 2019 13:26\nފުވައްމުލަކު ގެ މޭޔަރަކަށް ހުންނަނީވެސް މިހެން ހަދަން ވެފައި ހުރި ކަންނެތް މީހެއް. ރަށުގެ އެއްވެސް ކަމަކާ އަޅާ ނުލާ ބޮޑު މުސާރަ ނަގައިގެން ގޭގައި އޮންނަނީ. މަގުތަކުގެ ޙާލަތު އެހާ ދެރަ އަދި ޙައްލެއް ލިބުމުގެ ކޮޅުމަތިވެސް ނުފެނޭ. މީހަކަށް އެކަމުގައި ޖަވާބެއްވެސް ނުދޭ.


4,000 housing unit ge mashroou eh mi aharu fashanee\n4،000 ހައުސިން ޔުނިޓްގެ މަޝްރޫއުއެއް މި އަހަރު ފަށަނީ\nމި އަހަރު ތެރޭގައި ހުޅުމާލޭގައި 4،000 ހައުސިން ޔުނިޓް އެޅުމުގެ މަޝްރޫއު ފައްޓަވާނެ ކަމަށް ރައީޫީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ. އެމަނިކުފާނު އެކަން ހާމަ ކުރެއްވީ މިއަދު އިއްވެވި އެމަނިކުފާނުގެ ފުރަތަމަ ރިޔާސީ ބަޔާނުގަ އެވެ.\nރައްޔިތުންގެ މަޖިލީހުގެ މި އަހަރުގެ ފުރަތަމަ ޖަލްސާއަށް ރިޔާސީ ބަޔާން އިއްވަވަމުން ރައީސް ސޯލިހު ވިދާޅުވީ މާލޭގައި ދިރިއުޅޭ މީހުންނަށް ހުޅުމާލޭގައި އިތުރު 4،000 ހައުސިން ޔުނިޓް އެޅުމުގެ މަސައްކަތް މި އަހަރު ފެށޭނެ ކަމަށެވެ.\nރައީސް ސޯލިހު ވިދާޅުވީ ބޯހިޔާވަހިކަމުގެ މައްސަލައަށް އަދުލުވެރި އަދި އިތުބާރު ހިފޭ ހައްލެއް ހޯދިމަށްޓަކައި "ހައުސިން ނީޑް އެސެސްމެންޓެއް" ހެދުމުގެ މަސައްކަތް ފަށާފައިވާ ކަމަށެވެ. އެ މަސައްކަތް ނިމުމުން މުޅި ރާައްޖެއަށް އަމާޒުކޮށް ބޯހިޔާވަހިކަމުގެ ގައުމީ ސިޔާސަތު އެކުލަވާލައި ތަންފީޒުކުރަން މި އަހަރު ފަށާނެ ކަމަށް ރައީސް ވިދާޅުވި އެވެ.\nއެކިއެކި ރަށްރަށުގައި މި އަހަރު އަލަށް ހަދާ 550 ހައިސިން ޔުނިޓްގެ މަސައްކަތް ބީލަމަށްލުމަށް މިހާރު ތައްޔާރުވަމުންދާ ކަމަށާއި މަސައްކަތް ފަށައި ނުނިމި ހުރި 15،00 އަށްވުރެ ގިނަ ހައިސިން ޔުނިޓް ނިންމުމުގެ މަސައްކަތް ވެސް މިހާރު ވަނީ އަލުން ފަށާފަ ކަމަށް ރައީސް ސޯލިހު ވިދާޅުވި އެވެ.\nރައީސް ސޯލިހު ވިދާޅުވީ، ކުރީ ސަރުކާރުގެ "ހިޔާ" މަޝްރޫއުގެ ދަށުން ފްލެޓް ލިބޭނެ ކަމަށް ލިޔުން ދީފައިވާ މީހުންނާއި މަތިން ޕޮއިންޓް ލިބި ފްލެޓް ނުލުބުނު މީހުންގެ މައްސަލަތަކަކީ ވެސް ކުރީ ސަރުކާރުން ވަރަށް ބޮޑަށް އިހުމާލުވެފައިވާ މައްސަލަތަކެއް ކަމަށެވެ.\n"އެ މައްސަލަތަކުގެ އިތުރުން ގެދޮރުވެރިކަމުގެ މަޝްރޫއުގެ ކަންކަމާއި ގުލީފަޅު މަޝްރޫއުގެ މައްސަލަ ވެސް އިރާދަކުރެއްވިއްޔާ މި ސަރުކާރުން ހައްލުކޮށް ދޭނަން، ގެދޮރުވެރިކަމާއި ބޯހިޔާވަހިކަމާ ގުޅޭ ދެ ގާނޫނެއްގެ މަސައްކަތް ވެސް މިހާރު މި އަންނަނީ ކުރަމުން،" ރައީސް ސޯލިހު ވިދާޅުވި އެވެ.\nއެއީ ހިޔާވެހިކަމާއި އިމާރާތް ކުއްޔަށް ދިނުމުގެ އުސޫލުތައް ބަޔާންކުރާ "ޓެނެންސީ އެކްޓް" އާއި އެއްމެދު އިމާރާތްތަކާ ބެހޭ އުސޫލުރައް ކަނޑައަޅައިދޭ "ކޮންޑޮމީނިއަމް އެކްޓް" އެވެ.\nރައީސް ސޯލިހު ވިދާޅުވީ ރާއްޖޭގެ ހުރިހާ ކަންކޮޅެއްގައި ހިންގާ ބޯހިޔާވަހިކަމުގެ މަޝްރޫއުތައް އެއް ފުރާޅެއްގެ ދަށުން ހިންގުމަށްޓަކައި "ނޭޝަނަލް ހައުސިން ކޯޕަރޭޝަން"ގެ ނަމުގައި ކުންފުންޏެއް އުފެއްދުމަށް ގަސްދު ކުރައްވާ ކަމަށެވެ.\n"އަޅުގަނޑުގެ އަމާޒަކީ މީގެ ކުރިން ބޯހިޔާވަހިކަން ފޯރުކޮށްދީފައިވާ އަގަށްވުރެ ހެޔޮއަގުގައި ބޯހިޔާވަހހިކަން ފޯރުކޮށްދިނުން،" ރައީސް ސޯލިހު ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު ބޯހިޔާވަހިކަން ހައުސިން މިނިސްޓްރީ\nދިރިއުޅެން ތަންތަން ކުއްޔަށް ދިނުމާބެހޭ ގާނޫނެއް ހަދަނީ


SunOnline: Varugadha Tunisia athun Dheema molhu vejje\nވަރުގަދަ ޓިއުނީޝިއާ އަތުން ދީމާ މޮޅުވެއްޖެ\nޢަބްދުﷲ އައިމަން 14 Sep 2021, 14:26\nޒުވާން ޓީޓީ ތަރި ދީމާ --- ފޮޓޯ: ޓީޓީ އެސޯސިއޭޝަން\nޓީއުނީޝީއާގައި މިހާރު ކުރިއަށްދާ ވޯލްޑް ޓޭބަލް ޓެނިސްގެ ޔޫތު ރޭންކިން މުބާރާތުގައި ރާއްޖޭގެ ފާތިމަތު ދީމާ އަލީ ޓިއުނީޝިއާ ކުޅުންތެރިއެއްގެ އަތުން މޮޅެއް ހޯދައިފިއެވެ.\nމި މުބާރާތުގައި ދީމާ ވާދަކުރާނީ 15 އަހަރުން ދަށުގެ އަންހެން އުމުރުފުރާގައެވެ. އެ މުބާރާތުގެ ފުރަތަމަ ދެ މެޗުގައި އިއްޔެ ދީމާ ކުޅެފައިވާ އިރު، މުބާރާތް ހޯސްޓް ކުރާ ޓިއުނީޝިއާގެ ކުޅުންތެރިޔާ އަތުން އޭނާ ވަނީ ކުރި ހޯދައިފައެވެ. އެހެން ނަމަވެސް އިއްޔެ ކުޅުނު މެޗުގައި އަވަށްޓެރި އިންޑިއާގެ ކުޅުންތެރިޔާ އަތުން ދީމާ ވަނީ ބަލިވެފައެވެ.\nއެ މުބާރާތުގައި މިއަދުވެސް މެޗުތަކެއް 14 އަހަރުގެ ދީމާ ކުޅޭނެއެވެ. މިއަދު ކުޅުމަށް ހަމަޖެހިފައިވަނީ މިސްރުގެ އިތުރުން ޓިއުނީޝިއާގެ ކުޅުންތެރިންނާ ދެކޮޅަށެވެ.\nއައިޓީޓީއެފްގެ ރޭންކިން މަރުހަލާއެއްގެ އެންމެ މަތީ ލެވަލްގައި ހިމެނޭ ދިވެހި ހަމައެކަނި ކުޅުންތެރިއަކީ ދީމާ އެވެ. މި ވަގުތު ދީމާ ހިމެނެނީ 15 އަހަރުން ދަށުގެ އަންހެން ރޭންކިންގެ ދުނިޔޭގެ 13 ވަނަ މަގާމުގަ އެވެ. އޭޕްރީލް މަހު ރޭންކިންގެ އަށް ވަނަ އަށް ވެސް އޭނާ ޖެހިލި އެވެ. އަދި 17 އަހަރުން ދަށުގެ ކެޓެގަރީން ދުނިޔޭގެ 41 ވަނައިގައި އޭޕްރީލް މަހު ދީމާ ހިމެނުނެވެ.\nދީމާ އިންޓަނޭޝަލަން މުބާރާތްތަކުގައި ބައިވެރި ކުރުމުގެ އެންމެ ބޮޑު ބޭނުމަކީ ދީމާގެ ވޯލްޑް ރޭންކިން ހިފެހެއްޓުމަށް ކަމުގައި ޓީޓީއެމްގެ ރައިސް އަލީ ރަޝީދު ވަނީ މީގެކުރިން ވިދާޅުވެފައެވެ.\nއޭޝިއާގައި ކުރިއަށް ގެންދަން ނިންމާފައިވާ ގިނަ މުބާރާތްތަކެއް ކޮވިޑް-19 އާއި ގުޅިގެން ކެންސަލްކުރުމާއި ގުޅިގެން ވާދަވެރި މެޗުތައް ކުޅެ ދުނިޔޭގެ ރޭންކް ހިފެހެއްޓުމުގެ ގޮތުން ދީމާ މިމުބާރާތުގައި ބައިވެރިކުރުމަށް ނިންމާފައިވާކަމަށް އަލީ ރަޝީދު ވިދާޅުވިއެވެ.\nއޮމާންގައި އޮކްޓޫބަރު މަހު ބާއްވާ މުބާރާތެއްގައި ދީމާ ބައިވެރިކުރުމަށްވެސް ޓީޓީއެމްއިން އަންނަނީ މަސައްކަތް ކުރަމުންނެވެ.\nފާތިމަތު ދީމާ އަލީ\nދީމާ ޓިއުނީޝިއާގައި ބާއްވާ މުބާރާތެއްގައި ބައިވެރިވަނީ\nޓީޓީ ތަރި ޕެނަޖިއޯޓިސް ބައިވެރިވާ އިވެންޓެއް ހުޅުމާލޭގައި


އުފާ ފުޓްސަލް ކަޕް – ގުރޫޕްގެ ފަހު ދެމެޗު ޕޮލިސް އަދި ތިޔަމަސް އިން ކާމިޔާބުކޮށްފި – Ungoofaaru\nބަނޑޭރިގަނޑު/ޚަބަރު/އުފާ ފުޓްސަލް ކަޕް – ގުރޫޕްގެ ފަހު ދެމެޗު ޕޮލިސް އަދި ތިޔަމަސް އިން ކާމިޔާބުކޮށްފި\nއުފާ ފުޓްސަލް ކަޕް 2019\nއިބްރާހީމް ޒަޔާން4ސެޕްޓެމްބަރ 2019\n0 52 1 މިނެޓުން ކިޔާލެވޭ\nމެޗުގެ މޮޅު ކުޅުންތެރިޔާ ހަސަން ޔާސިރު އާއި އުފާލައިވްޓީމުގެ ކެމެރާމަން މުހައްމަދު އިމްރާން ޓްރޮފީ ހަވާލުކޮށްދެއްވަނީ\nއުނގޫފާރު ކޮމިއުނިޓީ ސެންޓަރުގެ ފުޓްސަލް ދަނޑުގައި މިހާރު ކުރިއަށްދާ އުފާ ފުޓްސަލް ކަޕްގައި ރޭކުޅެވުނީ ގުރޫޕް އޭގެ އަދި މުބާރާތުގެ ގުރޫޕް ސްޓޭޖްގެ ފަހު ދެމެޗެވެ. ރޭގެ ފުރަތަމަ މެޗުގައި ބައްދަލުކުރީ ޗެލްސީ މެގަ އަދި އުނގޫފާރު ޕޮލިސް ޖޭއާރުއެވެ. މިމެޗު9–4ލަނޑުން ކާމިޔާބުކުރީ ޕޮލިސް ޖޭއާރެވެ. ރޭގެ ދެވަނަ މެޗުގައި ބައްދަލުކުރީ ތިޔަމަސް އެކްސް ސްޕޯރޓްސް އާއި ޑަބަލްއެލް ޑައިމަންޑްއެވެ. މިމެޗު 8 – 1 ލަނޑުން ކާމިޔާބުކުރީ ތިޔަމަސް އެކްސް ސްޕޯރޓްއެވެ.\nފުރަތަމަ މެޗުގައި ޕޮލިސް ޓީމަށް ލަނޑުތައް ޖަހައިދިނީ އިސްމާއިލް އަހުމަދު އަދި ފާތިހް މުހައްމަދު، މިއިން ކޮންމެ ކުޅުންތެރިއަކު4ލަނޑު އަދި އަހުމަދު މޫސާ އެއްލަނޑެވެ. ޗެލްސީ މެގަގެ ލަނޑު ތައް ޖަހައިދިނީ ފަޒްލާން އާސިފް3ލަނޑު އަދި އަބްދުﷲ ޔާސިރު 1 ލަނޑެވެ.\nމިމެޗުގެ މޮޅު ކުޅުންތެރިއަކަށް ހޮވިފައިވަނީ ޕޮލިސް ޓީމުގެ އިސްމާއީލް އަހުމަދެވެ.\nމޮޅު ކުޅުން ތެރިޔާއާއި ޓްރޮފީ ހަވާލުކޮށްދެއްވީ މެޗުގެ ޝަރަފްވެރި މެހުމާނާ އުނގޫފާރު އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ ރައީސާ އަލްފާޟިލާ މިދުހަތު އަބްދުލް މަންނާނުއެވެ.\nޗެލްސީ މެގަ އަދި ޕޮލިސް ޖޭއާރު ބައްދަލުކުރި މެޗުގެ ފޭސްބުކް ލައިވް ވީޑިއޯ\nUFAA Futsal Cup 2019 – Chelsea Mega Vs Ungoofaru Police JR. #UFAAFutsalCup2019 #ufaasports #ufaa #ungoofaarucommunitycentre Lotus Bike Shop State Trading Organization Plc\nPosted by Ungoofaaru.com on Tuesday,3September 2019\nރޭގެ ދެވަނަ މެޗުގައި ތޔަމަސް އެކްސް ސްޕޯރޓްސްގެ ލަނޑުތައް ޖަހައިދިނީ ހަސަން ޔާސިރު4ލަނޑު، މަމްދޫހު އަބްދުލް ޤާދިރު2ލަނޑު އަދި ހަސަން ޝާމިލް އާއި ހަސަން އީނާޒް، ކޮންމެ ކުޅުންތެރިއަކު އެއްލަނޑެވެ. ޑަބަލް އެލް ޑައިމަންޑް ގެ ހަމައެކަނި ލަނޑު ޖަހައިދިނީ ނައުފަލް ހަސަންއެވެ.\nމިމެޗާއެކު މިގުރޫޕް ހުރިހައި މެޗެއް ނިމުނުއިރު ކުޅުނު ހުރިހައި މެޗެއްކާމިބުކޮށް ތިޔަމަސް އެކްސް ސްޕޯރޓްސް ވަނީ 12 ޕޮއިންޓާއެކު ގުރޫޕްގެ އެއްވަނަ ހޯދާފައެވެ. ދެވަނަ ހޯދީ އެންމެ ފަހުގެ ޗެމްޕިއަން ޔަންގް ސްޓަރއެވެ.\n1 Thiyamus x Sports4400 29623 12\n2 Young Star4301 18 1179\n3 Ungoofaaru Police JR4202 17 23 -6 6\n4 Chelsea Mega4103 12 23 -11 3\n5 The Double L Diamond4004 10 23 -13 0\nމިމެޗުގެ މޮޅުންތެރިއަށްކަށް ހޮވިފައިވަނީ ތިޔަމަސް އެކްސް ސްޕޯރޓްސް ގެހަސަން ޔާސިރުއެވެ. މޮޅު ކުޅުންތެރިޔާއާއި ޓްރޮފީ ހަވާލުކޮށްދެއްވީ މެޗުގެ ޝަރަފްވެރި މެހުމާނު އުފާލައިވް ޓީމުގެ ކެމެރާމަން މުހައްމަދު އިމްރާންއެވެ.\nތިޔަމަސް އެކްސް ސްޕޯރޓްސް އަދި ޑަބަލް އެލް ޑައިމަންޑް ބައްދަލުކުރިމެޗުގެ ފޭސްބުކް ލައިވް ވީޑިއޯ\nUFAA Futsal Cup 2019 – The Double L Diamond Vs Thiyamus X Sports. #UFAAFutsalCup2019 #ufaasports #ufaa #ungoofaarucommunitycentre Lotus Bike Shop State Trading Organization Plc\nރ. އުނގޫފާރު އުނގޫފާރު ޕޮލިސް އުފާ ފުޓުސަލް ކަޕް 2019 ދަ ޑަބަލް އެލް ތިޔަމަސް އެކްސް ޗެލްސީ މެގަ\nކަންގަތި އެވޯޑް 2018 - ރ އަތޮޅު ކައުންސިލަށް2އެވޯޑެއް


SunOnline: Darkrain ge November ge Fahu Update thah\nޑާކްރެއިންގެ "ނޮވެމްބަރު"ގެ ފަހު އަޕްޑޭޓްތައް\nއައިމިނަތު ލުބާ 07 Jan 2020, 09:09\nނޮވެމްބަރުގެ ޝޫޓިންގެ ތެރެއިން ޖުމަލް---\nޑާކްރެއިން އެންޓަޓެއިންމަންޓްގެ ކުރިއަށް އޮތް ފިލްމު "ނޮވެމްބަރު"ގެ ފުރަތަމަ އެޑިޓިން ނިމި ބާކީ ހުރި މަސައްކަތްތައް ފަށައިފި އެވެ.\nމި އަހަރު ސްކްރީނު ކުރުމަށް އަމާޒު ހިފާފައިވާ އެ ފިލްމު ކުންފުނީގެ އެންމެ ބޮޑު އެއް ފިލްމު ނޮވެމްބަރުގެ 98 ޕަސެންޓް މިހާރު ވަނީ ޝޫޓްކޮށް ނިމިފަ އެވެ. ފިލްމުގައި ޝޫޓްނުކޮށް އިނީ ދެތިން މަންޒަރެކެވެ.\nފިލްމު ނޮވެމްބަރު ގައި މަޖޫ--\nފިލްމުގެ ޕްރޮޑިއުސަރު މުހައްމަދު އަލީ (މޮގާ) ބުނީ ޑަބިންގެ މަރުހަލާއަށް ފިލްމު ގޮސްފައިވާ ކަމަށެވެ. އަދި ފޯކަސް ގްރޫޕްތަކަށް ފިލްމު ދެއްކުމުން، އެމީހުން ފީޑްބެކް ތައް ވެސް ލިބި ކަންތައްތައް ރަނގަޅު ކުރަމުން އަންނަ ކަމަށެވެ. މޮގާ ބުނީ އެ އެންމެން ވެސް ފިލްމު ރީތިކަމަށް އިއްތިފާގުވާ ކަމަށެވެ.\nޑާކްރެއިންގެ ފިލްމު "ނޮވެމްބަރު" މި އަހަރު ތެރޭ ރިލީޒްކުރުމަށް ނިންމި ނަމަވެސް ރިލީޒްކުރާ ތާރީހެއް ހާމަކޮށްފައެއް ނުވެ އެވެ. އެކަމާ ގުޅިގެން މޮގާ ބުނީ ފިލްމު އެޅުވޭނެ ތާރީހެއް ނޭނގޭ ކަމަށާއި ފިލްމުތައް ދެއްކުމަށް އޮލިމްޕަސް ކުއްޔަށް ދޫކުރަން އަދި ފަށާފައިނުވާ ކަމަށެވެ.\nމަރިޔަމް މަޖުދާ އަދި ޖުމައްޔިލް ނިމާލު ލީޑު ރޯލުން ފެނިގެންދާ އެ ފިލްމުގެ ސްކްރިޕްޓް ތައްޔާރުކޮށްފައި ވަނީ އައިޝަތު ފުއާދު ތައުފީގު އަދި އަހްމަދު ތޮލާލު އެވެ. އަލީ ޝިފާއު (ޗިއްޕެ) އަދި އައިޝަތު ފުއާދު ޑައިރެކްޓްކުރާ "ނޮވެމްބަރު"ގެ ޕްރޮޑިއުސަރުންނަކީ މޮގާ އަދި އައިޝަތު ފުއާދެވެ. ފިލްމުގެ ސިނަމޮޓޮގްރަފީ ތައްޔާރުކުރާނީ އަހްމަދު ޝިނާން އަދި އަލީ ޝިފާއު އެވެ.\nފިލްމީ ތަރި ޖުމައްޔިލް\nދިގު އިންތިޒާރެއްގެ ނިމުން، ވަރުން އާ ނަތާޝާ ކައިވެނިކޮށްފި\nއިޒަބެލް މިފަހަރު ފެނިގެންދާނީ ޕުލްކިތު އާއެކު\n"ތޭންކް ގޯޑް"ގެ ޝޫޓިން ސިދާތު ފަށައިފި


އަޟްޙާ ޢީދުގެ ތަހުނިޔާ އަރިސް ކުރަން، ޢީދު މުބާރަކް – DhiDaily\nއަޟްޙާ ޢީދުގެ ތަހުނިޔާ އަރިސް ކުރަން، ޢީދު މުބާރަކް\nއިރު އަރަމުން ދޯދިތަކުން އިއްވާލީ، ޢީދު މުބާރަކް! ފަރިވެލަމުން ފަރިމާތަށް ފޮނުވާލީ، ޢީދު މުބާރަކް! ތަރި ހަނދު ރޭގަނޑު ނޫރުން ދިއްލާލީ، ޢީދު މުބާރަކް! މިއަދަކީ ހުރިހާ މުސްލިމް ހިތްތައް ހެއްވާލީ އަޟްޙާ ޢީދު ދުވަހެވެ. ޢީދަކީ އެންމެހާ މުސްލިމުން އުފާ ފާޅުކުރުމަށްޓަކައި މާތް ﷲ ޝަރުޢުކުރައްވާފައިވާ ދުވަހެކެވެ. އަހަރެމެން ކޮންމެ މުސްލިމެއްގެ ހިތުގައި ވެސް ޢީދު ދުވަހަށް ވަރަށް ޚާއްޞަ މަޤާމެއް ދެވިފައިވާ ދުވަހެކެވެ. ޢީދު ދުވަސް ޚާއްޞަ ވަނީ ވަރަށް ގިނަ ގޮތްގޮތުންނެވެ. މިއިން ކޮންމެ ކަމަކީ ވެސް އަހަރެމެންނަށް އުފާވެރިކަން ގެނުވައިދޭ ކަންކަމެވެ.\nމިއުފާވެރި ދުވަސް އަޅުގަނޑުމެންނާ ބައްދަލު ކުރިއިރު، އަޅުގަނޑުމެން ޤައުމް ވެސް މިވަނީ ކޮރޯނާ ވައިރަސް ނުވަތަ ކޯވީޑް-19ގެ ބަލިމަޑުކަމާއި ކުރިމަތިވެ، ބަލި ފެތުރެންމުންދާ މިންވަރު އިތުރުވާން ފަށާފައެވެ. އެހެން ނަމަވެސް އަޅުގަނޑު ދަންނަވަން އޮތް ވާހަކައަކީ ރަނގަޅަށް ބަލައިގެން ކަމާ ބެހޭ އިދާރާތަކުން ދޭ އިރުޝާދު ތަކަށް ބޯލަނބާއި ކިޔަމަންތެރިވެ އެއަށް އަމަލުކުރާނަމަ އަޅުގަނޑުމެންނަށް މިރޯގާއަކީ، އަޅުގަނޑުމެންނަށް އެއިން ޝިފާ ނުވަތަ ފަރުވާ ނުލިބޭ ވަރުގެ ރޯގާއެއް ނޫނެވެ. މިކަމުގައި އަޅުގަނޑުމެން ކަންބޮޑުވެ ހާސްކަމުގެ ތެރެއަށް ވެއްޓުމަށްވުރެ ރިވެތި ގޮތުގައި ވިސްނުންތެރިކަމާއެކު އަޅުގަނޑުމެންގެ ދިރިއުޅުމުގެ ކަންކަން ކުރިއަށް ބައްޓަންކޮށްފިނަމަ އަޅުގަނޑުމެން އިރާދަކުރެއްވިއްޔާ މިރޯގާގެ ކިބައިން މާތް ﷲގެ ވާގިފުޅާއެކު ސަލާމަތް ވާނެއެވެ.\nޢީދު ދުވަހުގެ އެންމެ ޚާއްޞަ ކަމަކީ ޢީދު ނަމާދެވެ. ޢީދު ނަމާދު ކުރުމަށްޓަކައި ރަށުގެ ކުދި ބޮޑު އެންމެހާ ރައްޔިތުން އެއްތަނަކަށް ޖަމާވެ ޢީދުގެ ނަމާދުގެ ބޮޑު ޖަމާޢަތާއި ބައިވެރިވެއެވެ. އެއަށްފަހު ޢީދު ނަމާދުކޮށް ނިމުމުން އެއް މުސްލިމަކު އަނެއް މުސްލިމަކަށް ޢީދުގެ ތަހުނިޔާ ކިޔައެވެ. އަދި ކޮންމެ މީހެއްގެ މޫނުމަތިން އުފާވެރިކަން ފެނިގެންދާ ދުވަހެވެ.\nޢީދަކީ މާތް ﷲ އަހަރެމެންނަށް އުފާ ފާޅުކުރުމަށް ދެއްވާފައިވާ ނިޢުމަތަކަށް ވާހިނދު މި ދުވަހުގެ އުފާ ފާޅުކުރުމުގައި މާތް ﷲ ޙަރާމްކުރެއްވި އެންމެހާ ކަންކަމުން އަހަރެމެން ރައްކާތެރިވެ ތިބުމަށް ހަނދާން ކޮށްދެމެވެ. އެހެނީ ނަބިއްޔާ ޞައްލަﷲ ޢަލައިހި ވަސައްލަމްގެ ސުންނަތުގެ އަލީގައި ލަޢުނަތް ލެއްވިގެންވާ ދެ އަޑެއްގެ ތެރެއިން އެއް އަޑަކީ ނިޢުމަތުގެ ވަގުތުގައި ލަވަޔާއި މިޔުޒިކުގެ އަޑުކަމަށް ވާހިނދު ޢީދު އުފާ ފާޅުކުރުމުގައި އެކަލާނގެ ޙަރާމްކުރައްވާފައިވާ ކަންތައްތަކުން އަހަރެމެން ދުރުވެ ރައްކާތެރިވުމަށް ސަމާލުކަން ދޭންވާނެއެވެ.\nއެކަކު އަނެކަކަށް ނުވަތަ އެއްބަޔަކު އަނެއްބަޔަކަށް ޢީދުގެ ތަހުނިޔާ ކިޔުމަކީ ސާބިތުވާ ކަމެކެވެ. އަދި ޢީދުގެ ތަހުނިޔާ ކިޔުމަށްޓަކައި އެއްބޭކަލަކު އަނެއް ބޭކަލަކަށް تَقَبَّلَ اللهُ مِنَّا وَمِنْكُمْ މިފަދައިން ވިދާޅުވެއެވެ. އެހެންކަމުން އަހަރެމެން ވެސް ޢީދު ތަހުނިޔާ ކިޔާއިރު މިފަދައިން އަޅުގަނޑުމެން ވެސް ބުނަމާ ހެއްޔެވެ. ”ދިޑެއިލީ“ ޓީމުގެ ފަރާތުންނާއި އަޅުގަނޑުގެ އަމިއްލަ ނަމުގައި އެންމެހާ މުސްލިމުންނަށް ބަރަކާތްތެރި އަޟްޙާ ޢީދުގެ ތަހުނިޔާ ކިޔަމެވެ. تَقَبَّلَ اللهُ مِنَّا وَمِنْكُمْ.\nޢީދު މުބާރަކް! ޢީދު މުބާރަކް! އުފަލުން ފޮޅޭނޭ ޢީދު އައުމުން. ކުރަމާ އުފާ އަދު ގޭގަ ތިބެގެން. ފޯރިނަގަމުން ޢީދު ހެދުމުން ޒިނަތް ވެލަމުން. ގޭގަ ތިބެގެން ޢީދު ތަޙްނިޔާ މިއަދު މީކިޔާމާ ހޭ…


Rajjeygai Meter Taxi tha'aaraf kuran ninmaiffi\nރާއްޖޭގައި މީޓަރު ޓެކްސީ ތައާރަފްކުރަން ނިންމައިފި\nރާއްޖޭގައި މީޓަރު ޓެކްސީ ތައާރަފްކުރަން ސަރުކާރުން ނިންމައިފިއެވެ.\nޓްރާސްޕޯޓް މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި ޓްރާސްޕޯޓް މިނިސްޓަރު މިނިސްޓަރު އާއިޝަތު ނަހުލާ ވިދާޅުވީ، މި ސަރުކާރަކީ ރައްޔިތުން އެދޭ ބަދަލުތައް ގެނެސްދޭން ތައްޔާރަށް އޮތް ސަރުކާރެއް ކަމަށާއި އެހެންކަމުން ރާއްޖެއަށް މީޓަރު ޓެކްސީ ތައާރަފްކުރަން ނިންމީ ވެސް ގިނަ ރައްޔިތުން އެކަމަށް އެދުމުން ކަމަށެވެ.\nއެގޮތުން އެ ނިންމުން ނިންމުމުގައި މީޓަރު ހަރުކޮށްގެން އަގު ނެގުމާ ގުޅޭގޮތުން އާންމުންނަށް ހުޅުވާލި ސާވޭއަށް ރިއާޔަތް ކޮށްފައިވެއެވެ. މިނިސްޓަރު ނަހުލާ ވިދާޅުވި ގޮތުގައި، ގާތްގަނޑަކަށް 10000 މީހުން ބައިވެރިވި އެ ސާވޭގައި 60 ޕަސެންޓް މީހުން ޓެކްސީތަކުގައި މީޓަރު ހަރުކުރަން ތާއީދުކުރެއެވެ.\nރާއްޖެއަށް މީޓަރު ޓެކްސީ އަލަށް ތައާރަފްކުރަން ނިންމާފައިވާކަން މިނިސްޓްރީން އިއުލާންކުރި ނަމަވެސް މީޓަރު ޓެކްސީގެ އަގުތަކާއި އުސޫލުތައް މިއަދުގެ ޕްރެސް ކޮންފަރެންސްގައި އާންމު ކޮށްފައެއް ނުވެއެވެ. އެ މައުލޫމާތުތައް ހިއްސާ ކުރާނީ ފަހުން ކަމަށް މިނިސްޓަރު ވިދާޅުވިއެވެ.\nނަމަވެސް މިނިސްޓަރު ނަހުލާ ވަނީ، މީޓަރު ޓެކްސީ ތައާރަފްކުރި ނަމަވެސް މާލޭގައި މިހާރު ދަތުރަކަށް ނަގަމުންދާ 25 ރުފިޔާއަށްވުރެ އަގުބޮޑު ނުވާނެ ކަމަށް ވިދާޅުވެފައެވެ.\nއަދި ވިދާޅުވީ، އަގު ކަނޑައަޅާނީ އާންމުންނާއި ޓެކްސީ ޑްރައިވަރުންނާ މަޝްވަރާކުރުމަށްފަހު، ދެ ފަރާތަށް ވެސް އެކަށީގެންވާ ގޮތަކަށް ކަމަށެވެ.\nރާއްޖޭގައި މީޓަރު ޓެކްސީ ތައާރަފްކުރަން ސަރުކާރުން ނިންމާފައިވާއިރު، ބްރިޖު ދަތުރުތަކަށް ޓެކްސީތަކުން ނަގާ އަގުބޮޑުވެގެން ޓެކްސީގެ އަގުތައް ކަނޑައެޅުމަށް މިފަހުން ބޭއްވި ފޯރަމްގައި ވެސް ގިނަ އާންމުން ވަނީ މީޓަރު ޓެކްސީ ތައާރަފްކުރުމަށް އެދިފައެވެ.\nނަމަވެސް ފޯރަމްގައި ބައިވެރިވި ޓެކްސީ ޑްރައިވަރުން ވަނީ، ބްރިޖު މަތީގައި ކުރާ ދަތުރަކަށް 100 ރުފިޔާއަކީ އެންމެ އެކަށީގެންވާ އަގު ކަމަށާއި އަގު ކުޑަކޮށްފިނަމަ ގެއްލުންވާނެ ކަމަށް ބުނެފައެވެ.


ޑިރެކްޓަރ ޗާންސެލަރ ބިއުރޯ\nމަހަކު 8,835.00 ރުފިޔާ\nލެވެލް 7/8 ގެ ބެޗްލަރ ޑިގްރީއަކަށްފަހު، ދަސްކުރި ތިއަރީތަކާއި ޢުޞޫލުތައް ހަރުދަނާކޮށް ބޭނުންކުރަން އެނގުމަށް ނުވަތަ އިތުރަށް ދެތުމަށް މަދުވެގެން2އަހަރުދުވަހުގެ، ގުޅޭ ތަޖުރިބާ، ގުޅޭ ދާއިރާއިން ހާސިލުކޮށްފައިވުން. ނުވަތަ؛\nލެވެލް 8/9 ގެ ޕޯސްޓްގްރެޖުއޭޓް ސަނަދެއް ހާސިލުކުރުމަށްފަހު، ގުޅޭ ތަޖުރިބާ ހާސިލުކޮށްފައިވުން.\nޗާންސެލަރ ބިއުރޯގެ އެންމެހައި އިދާރީ މަސައްކަތްތައް ހިންގައި ބެލެހެއްޓުން.\nޗާންސެލަރއާއި ވައިސް ޗާންސެލަރގެ ބައްދަލުވުންތައް އިންތިޒާމްކޮށް ބެލެހެއްޓުމާއި، އެފަދަ ބައްދަލުވުންތަކުގެ ޔައުމިއްޔާ ތައްޔާރުކުރުން.\nޗާންސެލަރއާއި ވައިސް ޗާންސެލަރ އެކިމުނާސަބާތަކާ ގުޅިގެން ދެއްވާ ތަޤްރީރުތަކާއި ޑޮކިއުމަންޓްތަކަށް ބޭނުންވާ މަޢުލޫމާތު އެއްކޮށް، އެފަދަ ލިޔުންތައް ތައްޔާރުކުރުން.\nޗާންސެލަރގެ ބިއުރޯއަށް ލިބޭ ސިޓީތައް ބަލައިގަނެ، އެ ސިޓީތައް ކަމާބެހޭ ސެކްޝަންތަކަށް ފޮނުވައި، ސީދާ ޖަވާބުދާރީވާންޖެހޭ ސިޓީތަކަށް، ޗާންސެލަރއާއި ވައިސްޗާންސެލަރގެ އިރުޝާދާ އެއްގޮތަށް ޖަވާބު ތައްޔާރުކޮށް ފޮނުވުމުގެ އިންތިޒާމްތައް ހަމަޖެއްސުން.\nޗާންސެލަރ ބިއުރޯގެ އަހަރީ ރިޕޯޓާއި، އިދާރީގޮތުން ތައްޔާރުކުރަންޖެހޭ އެހެނިހެން ލިޔެކިޔުންތައް ތައްޔާރުކޮށް، ކަމާބެހޭ ސެކްޝަންތަކަށާއި އިދާރާތަކަށް ހުށަހެޅުން.\nޗާންސެލަރއާއި ވައިސް ޗާންސެލަރ، ބައިވެރިވެވަޑައިގަންނަވާ އެކިއެކި އިވެންޓްތަކާބެހޭ މަޢުލޫމާތު ރާއްޖޭގެ މީޑިޔާއަށް ފޯރުކޮށްދިނުމުގެ ކަންތައްތައް ހަމަޖެއްސުން.\n2016 ޖަނަވަރީ 14 ވާ ބުރާސްފަތި ދުވަހުގެ މެންދުރު 12:00 ގެ ކުރިން، ދިވެހިރާއްޖޭގެ އިސްލާމީ ޔުނިވަރސިޓީއަށް.\nމަޢުލޫމާތު ސާފުކުރުމަށް ގުޅާނީ، 3322718 ނަންބަރު ފޯނާއެވެ.\nޑިރެކްޓަރ (ހިއުމަން ރިސޯސަސް)\nދިވެހިރާއްޖޭގެ އިސްލާމީ ޔުނިވަރސިޓީ / އެޑްމިނިސްޓްރޭޝަން ޑިޕާޓްމަންޓް\nހިއުމަން ރިސޯސް މެނޭޖްމަންޓުގެ ދާއިރާއިން ލެވެލް 7/8 ގެ ބެޗްލަރ ޑިގްރީއަކަށްފަހު، ދަސްކުރި ތިއަރީތަކާއި ޢުޞޫލުތައް ހަރުދަނާކޮށް ބޭނުންކުރަން އެނގުމަށް ނުވަތަ އިތުރަށް ދެތުމަށް މަދުވެގެން2އަހަރުދުވަހުގެ، ގުޅޭ ތަޖުރިބާ، ގުޅޭ ދާއިރާއިން ހާސިލުކޮށްފައިވުން. ނުވަތަ؛\nމުވައްޒަފުންނާ ބެހޭ ކަންތައްތައް ޔުނިވަރސިޓީގެ ސިޔާސަތާއި، ސިވިލް ސަރވިސްގެ ޤަވާއިދުތަކާއި ޤާނޫނާ އެއްގޮތްވާގޮތުގެމަތިން ރާވައި ހިންގުން.\nވަޒީފާ ދިނުމާއި، ވަޒީފާއިން ވަކިކުރުމާއި، ޗުއްޓީ ދިނުން.\nމުވައްޒަފުން ޔުނިވަރސިޓީގެ މަސައްކަތްތަކަށް އަހުލުވެރިކުރުމާއި، އަލަށް މަސައްކަތްތަކަށް ނުކުންނަ މުވައްޒަފުންނަށް މަސައްކަތުގެ މާޙައުލަށް އަހުލުވެރިކުރުވުމަށް ބޭނުންވާ އިންޑަކްޝަން / އޮރިއެންޓޭޝަން ޕްރޮގްރާމްތައް އެކުލަވައިލައި ކުރިއަށް ގެންދިއުން.\nމުވައްޒަފުންނަށް މަސައްކަތުގެ މާޙައުލުގައި ދިމާވާ މައްސަލަތައް ބަލައި އެކަށޭނަ ފިޔަވަޅު އެޅޭނެ އިންތިޒާމުތައް ހަމަޖެއްސުމާއި، ދިމާވާ މައްސަލަތަކަށް ޔުނިވަރސިޓީގެ ސިޔާސަތުތަކާ އެއްގޮތްވާގޮތުގެމަތިން ޙައްލު ހޯދައިދިނުން.\nމުވައްޒަފުންގެ މަސައްކަތުގެ ފެންވަރު ވަޒަންކުރުމާއި، މުވައްޒަފުންގެ ތަމްރީންކުރުމުގެ ކަންތައް ތަރައްޤީކުރުމަށް ކުރަންޖެހޭ ކަންތައްތައް ކުރުން.\nޔުނިވަރސިޓީގެ މުވައްޒަފުންގެ ރިކޯޑުތައް ބެލެހެއްޓުމާއި، ސަރުކާރުގެ އިދާރާތަކަށް ހުށަހަޅަންޖެހޭ ލިޔެކިޔުންތައް ހުށަހެޅުން.\nޔުނިވަރސިޓީގެ އެޑްމިން އެންޑް އެޗްއާރ ޑިޕާޓްމަންޓުގެ އަހަރީ ޕްލޭނާއި ބަޖެޓް ތައްޔާރުކުރުމާއި ޕްލޭނާއި ބަޖެޓް ތަންފީޒުކުރުން.\nމީގެ އިތުރުން، ޔުނިވަރސިޓީގައި ކުރެވޭ މުހިންމު މަސައްކަތްތަކަށް އެހީތެރިކަންދިނުމާއި، ވެރިޔަކު ޗުއްޓީގައި ހުރުމުގެ ސަބަބުން ހަވާލުކުރެވޭ މަސައްކަތެއް ބަރާބަރަށް ކުރުން.\nވަޒީފާއަށް ކުރިމަތިލާ ފަރާތުގެ މަސައްކަތް ބެލެހެއްޓި ސުޕަވައިޒަރަކު އެފަރާތެއްގެ މަސައްކަތާމެދު ދެކޭގޮތުގެ ލިޔުމެއް.\nވަޒީފާއަށް ކުރިމަތިލާ ފަރާތުގެ ވަނަވަރު (ގުޅޭނެ ފޯނު ނަންބަރާއެކު)ވަޒީފާއަށް ކުރިމަތިލާ ފަރާތުގެ ވަނަވަރު (ގުޅޭނެ ފޯނު ނަންބަރާއެކު)\nދިވެހިރާއްޖޭގެ އިސްލާމީ ޔުނިވަރސިޓީ / ފައިނޭންސް ޑިޕާޓްމަންޓް\nއެކައުންޓިން/ފައިނޭންސް ދާއިރާއިން ލެވެލް 7/8 ގެ ބެޗްލަރ ޑިގްރީއަކަށްފަހު، ދަސްކުރި ތިއަރީތަކާއި އުސޫލުތައް ހަރުދަނާކޮށް ބޭނުންކުރަން އެނގުމަށް ނުވަތަ އިތުރަށް ދެތުމަށް މަދުވެގެން2އަހަރު ދުވަހުގެ، ގުޅޭ ތަޖުރިބާ، ގުޅޭ ދާއިރާއިން ހާސިލުކޮށްފައިވުން. ނުވަތަ؛\nފުޅާ ދާއިރާއެއްގެ އެކައުންޓިންގ/ފައިނޭންސްގެ ތަޖުރިބާ ލިބިފައިވުން. ނުވަތަ؛\nޔުނިވަރސިޓީގެ ފައިސާއާއި ހިސާބުތައް ބެލެހެއްޓުމުގައި ޢަމަލުކުރާނެ ސިޔާސަތުތަކާއި، އުސޫލުތަކާއި މިންގަނޑުތައް އެކުލަވައިލުން.\nޔުނިވަރސިޓީގެ ހިސާބުތައް ބެލެހެއްޓުމާއި، ބަޖެޓް ތައްޔާރުކުރުމާއި، މިނިވަން އޮޑިޓަރަކު ހިސާބުތައް އޮޑިޓްކުރުމަށް އެކަށޭނަ ސިސްޓަމްތައް އެކުލަވައިލައި ބެލެހެއްޓުން.\nޔުނިވަރސިޓީގެ ފައިސާގެ މުޢާމަލާތްތައް ޔުނިވަރސިޓީއަށް އެންމެ ފައިދާހުރިގޮތުގައި ކުރިއަށްގެންދިއުމަށް ބޭނުންވާ ފަންނީ ލަފާ މެނޭޖްމަންޓަށާއި ކައުންސިލަށް ދިނުން.\nޔުނިވަރސިޓީގެ އަހަރީ ހިސާބުތަކާއި ކައުންސިލަށް ބޭނުންވާ ހިސާބުތައް ތައްޔާރުކުރުން.\nޔުނިވަރސިޓީން ހިންގާ އެންމެހައި ޕްރޮގްރާމުތަކުގެ ހިސާބުތައް ބެލެހެއްޓުމާއި، ޕްރޮގްރާމުތަކުގެ ޚަރަދުތައް ކަނޑައަޅާފައިވާ ބަޖެޓްތަކުގެ ތެރޭގައި ކުރިއަށް ގެންދާކަން ޔަގީންކުރުން.\nފައިސާގެ މުޢާމަލާތްތައް ހިނގާނުހިގާގޮތް ބަލައި، އެންމެހައި މުޢާމަލާތްތައް ހިނގަނީ ކަނޑައެޅިފައިވާ ސިޔާސަތުތަކާއި ހަމަތަކާއި މިންގަނޑުތަކުގެ ތެރެއިންކަން ޔަގީންކުރުން.\nޔުނިވަރސިޓީން ޢަމަލުކުރާ އިންޓަރނަލް ކޮންޓްރޯލްތަކަކީ ފައިސާގެ މުޢާމަލާތްތަކަށް ކަނޑައެޅިފައިވާ ސިޔާސަތުތަކާއި ހަމަތަކާއި މިންގަނޑުތަކާ އެއްގޮތަށް ކުރިއަށްގެންދިއުމަށް ބާރުއަޅާ ކޮންޓްރޯލްތަކެއްކަން ޔަގީންކުރުން.\nޔުނިވަރސިޓީގެ އޮޑިޓަރުންނަށް ބޭނުންވާނޭ އެންމެހައި މަޢުލޫމާތުތައް ފޯރުކޮށްދިނުމާއެކު، ޔުނިވަރސިޓީން ތައްޔާރުކުރާ ހިސާބުތަކަކީ ފާއިތުވެދިޔަ އަހަރު ޔުނިވަރސިޓީ ހިންގާފައިވާ ގޮތް ދައްކުވައިދޭ ޞައްޙަ ހިސާބުތަކެއްކަން ޔަގީންކުރުން.\nޔުނިވަރސިޓީގެ ފައިނޭންސް ޑިޕާޓްމަންޓް ދުވަހުން ދުވަހަށް ހިންގުމާއި، މުވައްޒަފުންނަށް ބޭނުންވާ ތަމްރީން ދިނުމާއި، ފަންނީ ލަފާ ފޯރުކޮށްދިނުމާއި، މަސައްކަތް ކުރިއަށް ގެންދިއުމަށް އެކަށޭނަ މާޙައުލެއް ޤާއިމުކޮށްދިނުން.


SunOnline: Maavarulu airport ah dhathuru feshun anekkaaves madujassaalaifi\nމާވަރުލު އެއާޕޯޓަށް ދަތުރުތައް ފެށުން އަނެއްކާވެސް މަޑުޖައްސާލައިފި\nނަޖާހު މަސްއޫދު 26 Mar 2020, 23:23\nމޯލްޑިވިއަންގެ މަތިންދާބޯޓެއް -- ސަން ފޮޓޯ/ އަހުމަދު އަވްޝަން އިލްޔާސް\nގދ. މާވާރުލުގައި އަޅާފައިވާ އެއާޕޯޓަށް ދަތުރުތައް ފެށުން އަނެއްކާ ވެސް ފަސްކޮށްފި އެވެ.\nމި މަހުގެ 10 ވަނަ ދުވަހު މަސައްކަތް ނިންމާލި މާވަރުލު އެއާޕޯޓުގެ ދަތުރުތައް ފަށަން އެންމެ ފުރަތަމަ ހަމަޖެހިފައި އޮތީ މި މަހުގެ 20 ވަނަ ދުވަހުގަ އެވެ. އެކަމަކު ކޮވިޑް-19 ވައިރަސްއާ ގުޅިގެން ދަތުރުތައް ފެށުން މި މަހުގެ 30 ވަނަ ދުވަހަށް ފަސްކުރި އެވެ.\nޓްރާންސްޕޯޓު މިނިސްޓްރީ އިން މިއަދު ބުނީ އަނެއްކާ ވެސް އެ އެއާޕޯޓަށް ދަތުރުތައް ފެށުން މަޑުޖައްސާލަން ނިންމާފައިވާ ކަމަށެވެ. މިނިސްޓްރީ އިން ބުނީ އެ ގޮތަށް ނިންމީ ކޮވިޑް-19އިން ރައްކާތެރިވުމުގެ ގޮތުން ކޮންމެހެން ކުރަން ޖެހޭ ދަތުރުފަތުރެއް ނޫން ދަތުރެއް ނުކުރުމަކީ ސަރުކާރުން އިލްތިމާސްކޮށްފައިވާ ކަމަކަށްވާތީ އާއި މިވަގުތު އައިލެންޑް އޭވިއޭޝަންގެ ދަތުރުތައް ވެސް ވަރަށް ބޮޑުތަން މަދުކޮށްފައިވާތީ ކަމަށެވެ.\nރާާއްޖޭގެ ހާލަތަށް އަންނަ ހެޔޮ ބަދަލުތަކަށް ބަލައި މާވަރުލު އެއާޕޯޓަަށް ދަތުރުތައް ފެށުމަށް ކަނޑައަޅާ ތާރީހެއް ކުރިއަށް އޮތް ދެ ހަފްތާގެ ތެރޭގައި އިއުލާނު ކުރާނެ ކަމަށް ވެސް މިނިސްޓްރީ އިން ބުންޏެވެ.\nމާވާރުލުގައި އެއާޕޯޓު ތަރައްގީކުރުމުގެ މަސައްކަތް ފެށީ 2018 ވަނަ އަހަރުގެ ޖޫން މަހު އެވެ. އެ އެއާޕޯޓްގެ ރަންވޭ އާއި ޓެކްސީވޭ އަދި ފަސިންޖާ ޖެޓީގެ މަސައްކަތް ކުރީ އެމްޓީސީސީ އިންނެވެ. ޖުމްލަ 1.2 ކިލޯ މީޓަރުގެ ރަންވޭ އަކާއެކު ތަރައްގީ ކުރި އެ އެއާޕޯޓަށް މި މަހުގެ 11 ވަނަ ދުވަހު ވަނީ ޓެސްޓު ފްލައިޓު ޖައްސައިފަ އެވެ.\nގދ. މާވަރުލުުގައި އެއާޕޯޓެއް ތަރައްގީކޮށްފަައިވާ އިރު އެ އަތޮޅު ފަރެސްމާތޮޑާގައި ވެސް އެއާޕޯޓެއް ތަރައްގީކުރުމުގެ މަސައްކަތް ކުރިއަށް އެބަދެ އެވެ. ސަރުކާރުގެ އަމާޒަކީ މީހުން ދިރިއުޅޭ ރަށަކުން ފުރައިގެން ސްޕީޑް ލޯންޗުގައި އެންމެ ގިނަވެގެން 30 މިނެޓުން ދެވޭ ހިސާބުގައި އެއާޕޯޓެއް ބެއްޓުމެވެ.\nއަށް މީހުންނާއެކު ދަތުރުކުރި ބޯޓެއް ފަރަށް އަރައިފި\nމާވަރުލު އެއާޕޯޓަށް ދަތުރުތައް ފެށުން މަޑުޖައްސާލައިފި


އަންހެނެއްގެ ސިކުނޑީގައި ދެ ތިނޯސް – DhiDaily\nއަންހެނެއްގެ ސިކުނޑީގައި ދެ ތިނޯސް\nޗައިނާގެ އަންހެނެއްގެ ބޮލުގައި ރިއްސާތީ ޑޮކްޓަރަށް ދެއްކުމުން ހެދި ސްކޭން އިން ސިކުނޑީގައި ދެ ތިނޯސް ހެރިފައި އިންކަން އެނގިއްޖެއެވެ.\nއުމުރުން 29 އަހަރުގެ ޗައިނާ އަންހެން މީހާ ޑޮކްޓަރަށް ދެއްކީ ކާރު އެކްސިޑެންޓްއެއްވެ އޭގެ ފަހުން ބޮލުގެ ރިހުން ނުކެނޑި ގިނަ ދުވަސް ވުމުގެ ސަބަބުންނެވެ. ޑޮކްޓަރުން އޭނާއަށް ލަފާ ދިނީ ބޮލުގައި އެއްވެސް މައްސަލައެއް ހުރިތޯ ބެލުމަށް ސީޓީ ސްކޭން އެއް ހެދުމަށެވެ. ސްކޭން ތަކުން ދެއްކީ އޭނާގެ ސިކުނޑީގައި ދެ ތިނޯސް ހެރިފައި އިން ތަނެވެ.\nމި ކަމާއި ގުޅިގެން ޑޮކްޓަރުން ބުނެފައިވަނީ އެ އަންހެން މީހާގެ ސިކުނޑިއަށް ތިނޯސްތައް ހެރިފައި ހުރިގޮތުން ނުރައްކާ ބޮޑު ނުވީކަމަށެވެ. އަދި ތިނޯސްތައް ސިކުނޑިއަށް ހެރިފައި ހުންނަތާ ގިނަ ދުވަސްތަކެއް ވެފައިވާކަން ހާމަވާއިރު، އެއީ އޭނާ ކުޑައިރު ބޮލަށް ހެރިފައި ނުވަތަ ”ގަސްތުގައި ހަރާލާފައި“ ހުރި ތިނޯސްތަކެއް ކަމަށް ބެލެވޭ ކަމަށެވެ. އެއީ ބޮލުގެ ނާށިގަނޑު ހަރުވާފަހުން ތިނޯހެއް އެފަދަ ގޮތަކަށް ސިކުނޑިއަށް އެއްކޮށް ހެރިފައި ހުރެދާނެ ކަމަށް އެފަރާތްތަކަށް ޤަބޫލު ނުކުރެވޭތީއެވެ.\nއަންހެން މީހާ ބުނެފައި ވަނީ އޭނާގެ ބޮލަށް ތިނޯސް ހެރެންވީ އެއްވެސް ސަބަބެއް ނޭނގޭ ކަމަށާއި، އެކްސިޑެންޓުގެ ކުރިން ބޮލުގައި ދޭތެރެއަކުން ރިއްސާ ކަމަށާއި، ނަމަވެސް ބޭސް ކެއުމުން ރަނގަޅު ވާކަމަށެވެ. އަދި މިއީ އޭނާ ބޮލުގެ ސްކޭނެއް ކުރި ފުރަތަމަ ފަހަރު ކަމަށްވެސް އަންހެން މީހާ ވަނީ ބުނެފައެވެ.\nމި އަންހެން މީހާއަކީ ޗައިނާގެ އާއިލާއަކުން އެޑޮޕްޓް ކޮށްގެން ދަރިއެއްހެން ބަލާބޮޑުކުރު އަންހެނެކެވެ. އޭނާ އެޑްޕޮޓުކޮށްގެން އުޅޭ މީހުން ބުނެފައިވަނީ ކުޑައިރު އެންމެ ފުރަތަމަ އޭނާ ފެނުނުއިރުވެސް ބޮލުގައި ނިޝާންތަކެއް ފެންނާން ހުރިކަމަށާއި، ނަމަވެސް އޭރު އެއީ ބޮލަށް އެއްޗެއް ހެރިފައި ހުރީކަން ނޭނގޭތީ އަޅާނުލީ ކަމަށް އެފަރާތްތަކުން ބުންޏެވެ.\nމި ހާދިސާ ފެންމަތިވުމާއި ގުޅިގެން ޑޮކްޓަރުން ވަނީ، އިތުރަށް ނުރައްކާތެރި ހާލަތެއް މެދުވެރިވެދާނެ ކަމަށްޓަކައި އޭނާގެ ބޮލުގެ އޮޕަރޭޝަނެއް ކޮށް، ސިކުނޑިއަށް ހެރިފައި އިން ދެ ތިނޯސް ނެގުމަށް އިރުޝާދު ދީފައެވެ.


Insaanee haggu thakah masakkai kuraa baeh ge mudhaa thah Misrun hifahattaifi | Mihaaru\nމިސްރުގައި އިންސާނީ ހައްގުތަކަށް މަސައްކަތް ކުރާ އެކްޓިވިސްޓެއް ކަމަށްވާ ހަސަން ބަހުގާތު: މިސްރުގެ ކޯޓުން މުދާ ހިފެހެއްޓި މީހުންގެ ތެރޭގައި އޭނާ ވެސް ހިމެނޭ. --ފޮޓޯ:އޭޕީ\nއިންސާނީ ހައްގުތަކަށް މަސައްކަތްކުރާ ބައެއްގެ މުދާތައް މިސްރުން ހިފަހައްޓައިފި\n18 ސެޕްޓެމްބަރ 2016 - 05:59\nމި ފަސް މީހުންނާއި ތިން ޖަމާއަތުގެ މައްޗަށް ތުހުމަތުކޮށްފައި ވަނީ ބޭރުގެ އެކި ފަރާތްތަކުން ފައިސާ ހޯދުމެވެ. ކުށްވެރިވެއްޖެ ނަމަ މި ފަސް މީހުންނަށް މަދުވެގެން 25 އަހަރުގެ ޖަލު ހުކުމެއް އައުން އެކަށީގެންވެ އެވެ. ފަސް މީހުންގެ މައްޗަށް ތުހުމަތުކޮށްފައި ވަނީ ބޭރުން ފައިސާ ހޯދައިގެން އެ ފައިސާ ބޭނުންކޮށްގެން ގައުމީ ސަލާމަތަށް ނުރައްކާވާ ފަދަ ކަންކަން ކުރުމެވެ.\n"ބިރުވެރިކަމުގެ ތެރޭގައި ވެސް ދިރިއުޅެވިދާނެ. އެކަމަކު އިންސާނީ ހައްގުތަކަށް އިހުތިރާމް ނުކުރާ ސަރުކާރަކާ އެއްބަސްވެގެން ނޫޅެވޭނެ،" މުދާތައް ހިފެހެއްޓި މިސްރުގައި އިންސާނީ ހައްގުތަކަށް މަސައްކަތްކުރާ މަޝްހޫރު އެކްޓިވިސްޓެއް ކަމަށްވާ ޖަމާލް އީދު ބުންޏެވެ.\nއިނގިރޭސި ވިލާތުގައި ހިންގާ އެމްނެސްޓީ އިންޓަނޭޝަނަލުން ބުނީ މިސްރުގެ ކޯޓުގެ ނިންމާފައި ވަނީ އިންސާނީ ހައްގުތަކަށް މަސައްކަތް ކުރުން ހުއްޓުވުމަށް "ވަރަށް ލަދުކުޑަ ހީލަތްތެރި" ނިންމުމެއް ކަމަށެވެ. މިސްރުގެ ކޯޓުގެ ނިންމުން ވަނީ ހިއުމަން ރައިޓްސް ވޮޗް އަދި ޔޫރަޕިއަން ޔޫނިއަން އިން ވެސް ކުށްވެރިކޮށްފަ އެވެ.\nބޭރުން މިސްރުގެ އެކި ޖަމާއަތްތަކަށް ލިބޭ އެހީތައް ހުއްޓުވާން ފެށީ 2011 ވަނަ އަހަރު މިސްރު ސަރުކާރާ ދެކޮޅަށް ރައްޔިތުން ނުކުމެ ކުރަން ފެށި އިހުތިޖާޖްތަކާ ގުޅިގެންނެވެ. އޭގެ ފަހުން މިސްރުގެ ފުރަތަމަ ޑިމޮކްރެޓިކް ރައީސް މުހައްމަދު މުރްސީގެ ސަރުކާރު ސިފައިން ނުކުމެ 2013 ވަނަ އަހަރު ވައްޓާލި ފަހުން މިސްރުގައި އިންސާނީ ހައްގުތަކަށް މަސައްކަތް ކުރާ މީހުންގެ މަސައްކަތަށް ވަނީ ގިނަ ހުރަސްތައް ކުރިމަތިކޮށްފަ އެވެ.\nއިތުރު ލިޔުންތައް މެދު އިރުމަތި މިސްރު ހިއުމަން ރައިޓްސް


މިހިތަށް ލޯބިދޭށޭ…2– Esfiya\n“އަނގަވެސް ހުޅުވޭނެ..ސޮނިވެސް ވެއްޓޭނެ..ލޮލުގެ ކަޅިވެސް ވެއްޓޭނެ.. ރިއްޕެ ކަލެއަކަށް ނުފެނޭތަ އަޒާން އެއްއިރެއްގަ ގެންގުޅުނު ވަތުކިބައެއް..” ނާޝިދު މިހެން ބުނުމުން ރިފާއުވެސް އެކި އެކި ދިމާއަށް ކަޅި އުކައިގަތެވެ.\n“މޭން..އަނެއްކާ ހަމަތަ..؟ މަށަކަށް ނުފެނޭ އޭނައެއް…” ރިފާއުއަށް މިހެން ބުނެވުނީ އެއަންހެންކުއްޖާ އެހެން ގޯޅިއަކަށް އަޅައި ދިޔަ ފަހުންނެވެ. އޭރުވެސް އަޒާން ހުރީ ފެނުނު މަންޒަރު ގަބޫލުކުރަން ދަތިވެފައެވެ. އަތުގައި އޮތް ސިނގެރޭޓް ރޯކުރަންވެސް ހަނދާން ނެތިފައެވެ. އަޒާންއަށް ހޭވެރިކަންވީ ނާޝިދު ކޮނޑުގައި ބާރަކަށް ޖަހާލުމުންނެވެ.\n“އޭ..އަޒާން..އޯކޭތަ މޭން..؟ އެމަންޖެ ގެއްލިއްޖެ.. ހިނގާބަ އޭނަ ފަހަތުން ދާން ރިއްޕޭ..” ނާޝިދު ދާން ހިނގައިގަތުމުން އަޒާން އޭނަ ހުއްޓުވިއެވެ. އަދި ބޮލުގެ އިޝާރާތުން ނޫނެކޭ ބުނެލިއެވެ. ރިފާއުއާ ނާޝިދު އެއްޗެކޭ ނުބުނެ މަގުގެ އަނެއްފަރާތުގައި ޕާކުކޮށްފައި ހުރި ސައިކަލާ ދިމާލަށް ހިނގައިގަތެވެ. އަޒާންވެސް ޖީބަށް ދެއަތް ޖަހާލުމަށްފަހު އެމީހުން ފަހަތުން ހިނގައިގަތެވެ.\nގޭތެރެއަށް ވެރިވެފައިވަނީ ހަމަހިމޭންކަމެވެ. ގޯތިތެރޭގައި އެލުވާފައި ހުރި އުނދޯލީގައި ޝަރީފާ އިނީ ފުން ހިޔާލަކަށް ގެއްލިފައެވެ. މުޅި ގޯތިތެރޭގައި ވަނީ އެކި ވައްތަރުގެ މާ ގަސް އިންދާފައެވެ. މަދުން ނަމަވެސް ފިނި ވައިރޯޅި ޖެހެއެވެ. ސާދަވިލޭރޭގެ ހަނދުގެ އަލިން ހިތްތަކަށް ހިތްހަމަޖެހުން ގެނެސްދެއެވެ.\nޝަރީފާއަކީ ރިޝްމީގެ މާމައެވެ. އެއީ ޝަރީފާގެ ހަމައެކަނި ހުރި މާމަ ދަރިފުޅެވެ. އެހެންކަމުން ރިޝްމީއަށް ވަނީ ހާއްސަ ލޯތްބެއް ދެވިފައެވެ. ގޭގައި ޝަރީފާ އާއި ރިޝްމީގެ އިތުރުން އުޅެނީ ޝަރީފާގެ ދޮށީ ފިރިހެން ދަރިފުޅު އައިމަންއާ އޭނަގެ އަންހެނުން ޔުމްނާއެވެ. އައިމަން ވަޒީފާ އަދާ ކުރަނީ ރިސޯޓެއްގައި ކަމުން މާލެ އާދެވެނީ މަހަކު ދެތިން ފަހަރުއެވެ.\nރިޝްމީގެ މަންމަ ވަނީ ހާޓްއެޓޭކެއް ޖެހިގެން ނިޔާވެފައެވެ. ރަޒީނާ މަރުވިތާ އަދި ވާނީ އެންމެ ހަމަހެވެ. ރިޝްމީގެ ބައްޕަ ވަނީ ރިޝްމީގެ އުމުރުން އެންމެ ތިން އަހަރުގައި ދޯންޏެއް ދަށުވެ ނިޔާވެފައެވެ. އެހާ ޅައުމުރެއްގައި ބައްޕައެއްގެ ލޯބިން މަހްރޫމްވެފައިވާތީ ރިޝްމީ އިންތިހާއަށް ދެރަވެއެވެ. ރަޒީނާ އިތުރު ކައިވެންޏެއް ނުކޮށް ހުރީވެސް ރިޝްމީއަށް ދެރައެއް ލިބިދާނެތީއެވެ. އެއީ އޭނަގެ ހަމައެކަނި ހުރި ދަރިފުޅު ވީމައެވެ.\n“މާމާ..ކައިގެންތަ ތީނީ..؟” ޝަރީފާ ސިހުނީ ރިޝްމީ ގޮވައިލުމުންނެވެ. ޝަރީފާ ހީލަމުން ބޯ ޖަހާލިއެވެ. ރިޝްމީ ގޭތެރެއަށް ވަންނަ އުޅުމުން ޝަރީފާ ގޮވާލިއެވެ.\n“ދަރިފުޅާ..އިހަށް އާދެބަލަ މާމަ ގާތަށް..” ރިޝްމީ އައިސް އުނދޯލީގައި އިށީނުމުން ޝަރީފާ ވާހަކަ ދައްކަން ފެށިއެވެ.\n“ދަރިފުޅާ ރިޝްމީ..ދަރިފުޅު ކީއްވެތަ އަބަދު ދެރަވެފަ ހުންނަނީ.. މާމައަށް ދަރިފުޅު ދެރަވާ ކަހަލަ ކަމެއް ނޫނީ އެއްޗެކޭ ބުނެވުނީތަ..؟ މަންމަ ނިޔާވި ފަހުން ދަރިފުޅު ހީލާތަން ވެސް ގިނަ ފަހަރު ނުފެނޭ…” ރިޝްމީގެ ބުރަކަށީގައި މަޑުމަޑުން ފިރުމަމުން ޝަރީފާ ވާހަކަ ދެއްކިއެވެ. ރިޝްމީ މާމަގެ ކޮނޑުގައި ބޯ އަޅާލިއެވެ. ދެން ވެރިވެގެން ދިޔައީ ހިމޭން ވަތުކޮޅެކެވެ.\n“ދަރިފުޅާ ކީއްވެ އެއްޗެކޭ ނުބުނީ..” ރިޝްމީގެ ފަރާތުން ޖަވާބެއް ނުލިބުމުން އަނެއްކާވެސް ވާހަކަ ދެއްކީ ޝަރީފާއެވެ.\n“މާމާ..އަހަންނަށް އެއްވެސް ކަމެއް ނުވެޔޭ.. މާމަ އަހަރެން ދެރަވާ ވަރުގެ އެއްވެސް ކަމެއް ނުކުރޭ..ތީ ހަމަ އަހަރެންގެ ލޯބި ލޯބި މާމައެއްނު.. އަހަރެން މާމަ ދެކެ ވަރަށް ލޯބިވޭ.. މާމަ މާބޮޑަށް ތި ވިސްނަނީ.. އަހަރެން ވަރަށް ދެރަވާނެ މާމައަށް ދެރަގޮތެއް ވިއްޔާ..”\nރިޝްމީ ޝަރީފާގެ ހިތްހަމަޖައްސައިދިނެވެ. ހަގީގަތުގައިވެސް އޭނަގެ ލޯބިވާ މާމައަށް ދެރަ ގޮތެއް ވާކަށް ނޭދެއެވެ. ލޯބިވާ މަންމަ ދުނިޔެ ދޫކުރީވެސް ރިޝްމީގެ ސަބަބުން ކަމަށް އޭނަ ދެކެއެވެ. އެފަދަ ކަމެއް ދެވަނަ ފަހަރަށް ތަކުރާރު ވާކަށް އޭނާ ބޭނުމެއް ނުވެއެވެ.\n“މާމާ އަހަރެން ވާހަކައެއް އަހާލަންތަ..؟ މަންމަ ނިޔާވީ އަހަރެންގެ ސަބަބުންތަ..؟ އެދުވަހު ވީ ހުރިހާ ކަމެއްގެ ޒިންމާ ނަގަން ޖެހޭނީ އަހަރެން ދޯ.. އަހަރެންމީ ހަގީގަތުގައިވެސް ވަރަށް ގޯސް މީހެއް..” ރިޝްމީ ދައްކަން ފެށި ވާހަކައަކުން ޝަރީފާގެ ހިތަށް ތަދުވިއެވެ.\n“ދަރިފުޅާ..ކިތައް ފަހަރު ބުނާނީ އޭގަ ދަރިފުޅުގެ އެއްވެސް ކުށެއް ނުތޭ…އެދުވަހު ކަންތައްވީ ގޮތް ހަމަ ރަނގަޅަށް ދަރިފުޅަށް އެނގޭނުން..ދެން ކީއްވެތަ އަބަދު ތިކަހަލަ ވާހަކަ ދައްކަނީ..ދަރިފުޅަށްވެސް އެނގޭނުން މަންމައަކީ ހިތުގެ މައްސަލަ ހުންނަ މީހެއްކަން..އެހެން ނޫނަސް ކޮންމެ މީހަކީވެސް އެމީހެއްގެ މަރު އައިސް ޖެހުމުން މަރުވާނެ މީހެއް..އެވަރު ދަރިފުޅަކަށް ނުވިސްނޭތަ..” ޝަރީފާ ވިސްނައިދޭން މަސައްކަތް ކުރިއެވެ.\n“އެކަމަކު މަންމައަށް އެހެން ދިމާވީ އަހަރެންގެ ސަބަބުން..އަހަރެ..” ރިޝްމީގެ ވާހަކަ ފުރިހަމަ ނުވަނީސް ޝަރީފާ ވާހަކަ ދައްކަން ފެށިއެވެ.\n“އަނެއްކާ ތިއުޅެނީ ރޯން..ދެން ވީ ކަމެއް ދަރިފުޅު ހަނދާން ނައްތާލަން ވެއްޖެއެއްނު.. ތިއެއް ނޫނެ..ކޮބާތަ ދޮނާ..؟” ޝަރީފާ ވާހަކަ އޮޅުވާލިއެވެ.\n“ދޮނާ އެބައިން ޓީވީ ބަލަން.. މާމަ ބޭސް ކައި ގަޑިއެއްނު މީ..ހިނގާ އެތެރެއަށް ބޭސް ކާން” އުނދޯލިން ތެދުވަމުން ރިޝްމީ ބުންޏެވެ. ރިޝްމީ ޔުމްނާއަށް ލޯބިން ކިޔަނީ ދޮނާ އެވެ. ރިޝްމީ ދެކޭ ގޮތުގައި ޔުމްނާއަކީ އޭނަގެ އެއްބަނޑު އެއްބަފާ ދައްތައެވެ. އެހާވެސް ޔުމްނާ ރިޝްމީއަށް ރަނގަޅެވެ. އުޅޭ އުޅުމުގައި ހީވަނީ ދެރައްޓެހިންހެންނެވެ. އެދެމީހުންގެ ހުންނަ ގާތްކަން ފެނި ޝަރީފާމެން ތިބެނީ ވަރަށް ހިތްހަމަޖެހިފައެވެ.\nޝަރީފާއަށް ބޭސް ދިނުމަށްފަހު ރިޝްމީ އިނީ ޔުމްނާއެކު ޓީވީން ދައްކާ ހިންދީ ޑްރާމާއެއް ބަލާށެވެ. ވަރަށް ޝައުގުވެރިކަމާއެކު ޓީވީ ބަލަން ތިއްބާ ދެމީހުން ސިހުނީ ޔުމްނާގެ ފޯނު ރިންގްވި އަޑަށެވެ. ގުޅަނީ އައިމަންކަމަށް ވުމާއެކު ފޯނު ހިފައިގެން ޔުމްނާ ނިކުތީ ބެލްކަންޏަށެވެ.\n“ރިޝް..ދޮންބެ އެބަ އާދޭ ހުކުރު ދުވަހު.. ވަން ވީކަށް މިފަހަރު އަންނަނީ..އޭމް ސޯ ހެޕީ..” ސޯފާގައި އިށީންނަމުން ޔުމްނާ ބުނެލިއެވެ. ޔުމްނާގެ މޫނުމަތީގައި އުފާވެރިކަމެވެ. ލޯބިވާ ފިރިމީހާ ދެ ހަފްތާއަށްފަހު އަނެއްކާވެސް ފެންނަން އުޅޭތީ ޔުމްނާ ހުރީ އިންތިހާއަށް އުފާވެ ހިތްހަމަޖެހިފައެވެ. ދެމީހުން އިނދެގެން އުޅޭތާ ތިން އަހަރުވީއިރުވެސް ކުއްޖަކު ނުހޯދައެވެ. އެމީހުން ދެކޭގޮތުގައި ކުއްޖަކު ހޯދަން އަދި މާއަވަހެވެ. ޔުމްނާ އުއްމީދުކުރި ވަރަށްވުރެން އައިމަން މާބޮޑަށްވެސް ރަނގަޅެވެ. އޭނަދެކެ އިންތިހާއަށް ލޯބިވާ ހެޔޮ ފިރިއެއް ދެއްވިކަމަށްޓަކައި ހެއްދެވި ފަރާތަށް އަބަދުވެސް ޝުކުރުވެރިވެއެވެ.\n“އަސްލުވެސްތަ..؟ ވަޓް އަ ގުޑް ނިޔުސް.. މާމަވެސް ވަރަށް އުފާވާނެ ވަން ވީކްއަށް ވީމަ.. އެހެންނޫނީ ވީކެންޑްގަ މަޑުކޮށްލާފަ ފުރައިގެން ދަނީ ވިއްޔާ..” ރިޝްމީވެސް ޔުމްނާގެ އުފަލުގައި ބައިވެރިވެލިއެވެ.\n“އާން..މަންމަވެސް ވަރަށް އުފާވާނެ.. އަބަދުވެސް ޝަކުވާ ކުރޭ އައިމަން މަންމަ ގާތު ގިނަ ދުވަހަށް މަޑުނުކޮށްދާތީ.. ” ޔުމްނާ ހީވަނީ އުފަލުން އެހެން ކަމެއްހެންނެވެ. އިރުކޮޅެއް ވަންދެން ދެމީހުން ވާހަކައިގައި ތިބެފަ ނިދަން ކޮޓަރިއަށް ދިޔައީ އެގާރަ ޖަހަން އުޅެނިކޮށެވެ.\nއާދުވަހަކަށް އިރުއަރައިގެން އައީ އެކި މީހުންގެ ހަޔާތުގައި އެކި ކުލަ ޖައްސަމުންނެވެ. ހެނދުނުގެ ބޮޑުބައި އަޒާން ހޭދަކުރީ އޮފީހުގެ ބުރަ މަސައްކަތުގައެވެ. މަސައްކަތްތައް ނިމި ނޭވާ ލެވޭ ވަރުވީ މެންދުރު އަނބުރާ ބާރަޖަހަން ގާތްވަނިކޮށެވެ. ހަމަޖެހިލައިގެން ގޮނޑީގައި ޖައްސާލީ އަރާމުކޮށްލުމަށެވެ. އިރުކޮޅެއް ނުވަނީސް އަޒާންގެ ކެބިންތެރެއަށް ވަނީ ނާޝިދުއެވެ. އަޒާން ގޮނޑީގައި އިން ގޮތް ފެނި ނާޝިދުގެ ހިނިގަނޑު ފަޅައިގެންދިޔައެވެ.\n“މިހާރު ކިހިނެއްވީ…؟” ނާޝިދު މާވަރަކަށް ހޭތީ އަޒާން ރުންކުރުގޮތަކަށް އަހާލިއެވެ.\n“ހެއްހެއް.. މަނިކުފާނު ގޮނޑީގައި އިން ގޮތުން… ހީވަނީ ކާއެއްޗެއް ނުލި ބޮޑު ހިތާމައެއް ކުރަން އޮތްހެން.. ތިއޮތީ މުޅި ގޮނޑިއަށް ވެޑުވިފައެއްނު..” ހެމުން ހެމުން ނާޝިދު ބުނެލިއެވެ.\n“އަދި ކިރިޔާވިއްޔާ ހަމަ ނޭވާއެއް މިލެވުނީ މިއަދު އޮފީހަށް އައި ފަހުން.. ހޫނު ގަދަކަމުން ބޭރަށްވެސް ނިކުންނަ ހިތްނުވެފަ މިހުންނަނީ.. ” އެ އިން ގޮތަށް އިނދެ އަޒާން ބުނެލީ ފޫހިކަމާއެކުގައެވެ.\n“އެއްކަލަ ފިރިހެނާ.. ތިހެން ވައިވެފަ ނީނދެ ހިނގާބަލަ ލަންޗަކަށް ދާން.. ހެނދުނު ސައިވެސް ނުބޮއެ މިހުރީ.. އޭ އަދި ހަނދާން ނެތިފައޭ މިހުންނަނީ… އެ މަންޖެ ފަހުން ފެނުނުތަ..؟ އެކަމަކާ ނުވިސްނަންތަ..؟ ” ނާޝިދު އެދައްކަނީ ކޮން ވާހަކައެއްކަން އަޒާންއަށް އެނގުނެވެ. ވަގުތުން މޫނުގެ ކުލަވަރު ބަދަލުވިއެވެ.\n“ނުދެކެން.. ރޭގަ އެކަމާ ވިސްނަން ހަދައިގެން ރަނގަޅަށް ނުވެސް ނިދުން.. ބޯ ގޮވާފަ މިހުންނަނީ.. ހިޔެއްނުކުރަން އެހާ ދުވަސްފަހުން ފެނިދާނެއެކޭ.. ނަސީބެއް އެމަންޖެއަށް މަ ނުފެންނަކަން.. ފެނުނު ނަމަ ނޭނގެ އެމަންޖެއަށް ވާނެ ގޮތެއްވެސް..” ގޮނޑިން ތެދުވަމުން އަޒާން ބުނެލިއެވެ. އޭނާ ހުރީ ކޮންމެވެސް ވަރަކަށް ހާސްވެފައިކަން ނާޝިދަށް ނަގައިގަނެވުނެވެ.\n“އަޒާން..ކަލޭ އަދިވެސް ރިޝްމީ ދެކެ ލޯބިވޭތަ..؟ ނާޝިދު ކޮށްލި ސުވާލަކުން އަޒާންއަށް ސިހުން ލިބުނެވެ.\nއެހާ ދުވަސް ފަހުން ރިޝްމީގެ ނަން އިވުމުން ހިތަށް ފާޑެއްގެ ގޮތެއްވިއެވެ. ނާޝިދު އެކުރީ ކޮންކަހަލަ ސުވާލެއް ހެއްޔެވެ. އޭނައަށް އެސުވާލަށް ދޭނީ ވަކި ކޮން ޖަވާބެއް ހެއްޔެވެ.\nalhe thankolheh dhigu kohbbala\nKurin bayah vure dhigu kuraanamey bunefa ebayah vure kuru thi kohly.. ekam ves dhn ok.. varah salhi mi prt ves. Kyp da gud wrk up.. laaav ya.. :*\nV nice story .\nAdie varah salhi. Update soooooon ??\nVv reethi.. When nxt prt?? Update soon plx..\nOMG? Haadha reechey??❤ When next part?\nV reethi update soon


ކިތަންމެ ކިތަންމެ ބޮޑުއަގުގައި ގަތް ފޮތެއް ނަމަވެސް އެފޮތަކީ ތިބާއަށް ކިތަންމެ ފައިދާހުރި ފޮތެއް ނަމަވެސް ލައިބްރަރީގެ ހަރުގަނޑުގައި ބެހެއްޓުމުން އެންމެން ކިޔާނެކަން ޤަބޫލުކުރަންވާނެއެވެ. އެންމެން ފޮތް ގެންގުޅޭނީ އެއްވަރަކަށް އިޙްތިރާމްކޮށްގެނެއް ނޫނެވެ.\nފޮތުގެ އެންމެ ވަރުގަދައީ ބޭރުގަނޑު ނޫންހެއްޔެވެ؟ ބޭރުގަނޑު އިރުނު ނަމަވެސް ކަންބޮޑުނުވެ ފޮތުން އެމީހާ ހިފަން ބޭނުން ހިފާނެ މީހުން ތިބޭނެއެވެ. ވީމާ އެކަމާ ފަހުން ރުޅި އައިނަމަވެސް ކުރެވޭނެ ކަމެއް ނުއޮންނާނެއެވެ. ފޮތުގެ ބޭރުން ކަވަރުލައި ރައްކައުތެރިކުރަންޖެހެނީ އެ ސަބަބަށްޓަކައެވެ.\nއިސްލާމް ދީނުގައި އަނބިންނަކީ ކަވަރުލައި ރައްކައުތެރިކޮށްގެން ގެންގުޅެން ޖެހޭ ބައެކެވެ. އަނބިންނަކީ ލައިބްރަރީގައި އެންމެން ކިޔަން ބަހައްޓާ ފޮތަކަށް ނުހަދާށެވެ. އެއީ މުޖުތަމައުތެރެއަށް ނެރެ އުޅޭނެ ގޮތަކަށް އުޅެން ދޫކޮށްލަން ޖެހޭ ބައެއް ނޫނެވެ. ރައްކައުތެރިކަން ކަށަވަރު ނުކުރެވޭ ތަންތަނަށް އެކަނި ނުފޮނުވާށެވެ. އަނބިމީހާގެ ރައްކައުތެރިކަން ކަށަވަރު ނުކުރެވޭ ތަނަކަށް ވަޒީފާ އަދާކުރަން ނަމަވެސް ފޮނުވުމެއް ނެތެވެ.\nހަމައެއާއިއެކު އަނބިންވެސް ވިސްނަންޖެހޭ ކަމެއްވެއެވެ. އެގޮތުން އަނބިމީހާ ރައްކަތެރިކުރަން ފިރިމީހާ ކުރާ މަސައްކަތަކީ މިނިވަންކަމަށް އަޅާ ހުރަހޖެއްކަމުގައި ދެކެގެން ނުވާނެއެވެ. އިސްލާމް ދީނުގެ އިންތަކުގެ ތެރެއިން އަޅާ ފިޔަވޅުތަކަށް ފުރިހަމައަށް އެއްބާރުލުން ދޭންވާނެއެވެ!\nފިރިމީހާއަށް ލިބޭ އާމްދަނީން ނުފުދޭތީ ވަޒީފާއެއް އަދާކުރަންޖެހުނު ނަމަވެސް ﷲ ތަޢާލާއަށް ބިރުވެތިކަމާއިއެކު ވަޒީފާއަދާކުރާށެވެ! ކުރާ ކަންކަން ފިރިމީހާއަށް ސިއްރުކުރެވިދާނެއެވެ. ނަމަވެސް ﷲ ތަޢާލާއަށް ވަންހަނާއެއް ނުކުރެވޭނެއެވެ. ބިރުގަންނަންވީ ފިރިމީހާއަކަށް ނޫނެވެ! ﷲ ތަޢާލާއަށެވެ! އާޚިރަތް ދުވަހަށެވެ! ނަރަކައިގެ އަލިފާނަށެވެ!


BML Eheegai Bodufolhudhoo Gai Maskandan Haasa Thaneh Gaaimkoffi - Vaguthu\nބީއެމްއެލްގެ އެހީތެރިކަމާއެކު ބޮޑުފޮޅުދޫ ގައި މަސްކަނޑަން ހާއްސަ ތަނެއް ގާއިމްކޮށްފި\nބީއެމްއެލްގެ ކޮމިއުނިޓީ ފަންޑުގެ އެހީތެރިކަމާއެކު އއ.ބޮޑުފޮޅުދޫގައި މަސްކެނޑުމަށް ހާއްސަ ތަނެއް ތަރައްގީކޮށްފިއެވެ. މި ޕްރޮޖެކްޓަކީ ރިވޮލޫޝަނަރީ ބޮޑުފޮޅުދޫ ޖެނެރޭޝަން އިން އިސްނަގައިގެން ހިންގި ޕްރޮޖެކްޓެކެވެ.\nމިތަން ފަރުމާކުރެވިފައި ވަނީ ދުުވާލުގެ ވަގުތުތަކުގެ އިތުރުން ރޭގަނޑުވެސް މިތަން ބޭނުންކުރެވޭނެހެން އަލިކޮށް އެއްފަހަރާ 8 މީހުންނަށް މަސްކަނޑަން ތިބެވޭނެހެނެވެ. ސާފު ރީތިފެން ލިބޭނެހެން ތަރައްގީ ކުރެވި މަސްކަނޑަން ޖާގަ އޮންނާނެހެން އަދި ތަކެތި ރައްކާ ކުރުވޭނެ ގުދަނެއްވެސް މި ސަރަހައްދުގައި ހުންނާނެއެވެ. މިއީ މަސްވެރިންގެ އިތުރުން ރަށުގެ އާންމު ރައްޔިތުންނަށްވެސް މަސްކެނޑުމަށް ފަސޭހަވާނެހެން ތަރައްގީ ކުރެވިފައިވާ މަސްކަނޑާތަނެކެވެ.\nޕްރޮޖެކްޓް ކާމިޔާބު ކުރި ރިވޮލޫޝަނަރީ ބޮޑުފޮޅުދޫ ޖެނެރޭޝަން ޖަމިއްޔާގެ ރައީސް އިބްރާހިމް ނަސީމް ވިދާޅުވީ މިހާރު ފަސޭހަކާއެކު ކޮންމެ ވަގުތެއްގައިވެސް މަސްވެރިންނާއި އާންމު ރައްޔިތުންވެސް މިސަރަހައްދު މަސްކެނޑުމަށް ބޭނުންކުރެވޭނެ ކަމަށެވެ.\n"ބޮޑުފޮޅުދޫ އަކީ މަސްވެރިން ގިނަ ރަށެއް. މިރަށަށް ތާޒާ އަދި ގަނޑުކުރެވިފައިވާ މަސް ވިއްކުމަށްވެސް އެކި ދޯނި ފަހަރު އަންނާނެ. އެހެން ކަމުން މަސްކަނޑަން ހާއްސަ ސަރަހައްދެއް ނެތުމުން މަސް ކެނޑުމަށާއި ސާފުކުރުމަށް މީހުން އެއްވަނީ ބަނދަރު މައްޗަށް. އަދި ކުނި އުކާލަނީ މި ސަރަހައްދުގައި ބެހެއްޓިފައިވާ ޑަސްޓްބިންތަކަށް. މިހާރު ފަސޭހަކާއެކު ކޮންމެ ވަގުތެއްގައިވެސް މަސްވެރިންނާއި އާންމު ރައްޔިތުންވެސް މިސަރަހައްދު މަސްކެނޑުމަށް ބޭނުންކުރެވޭނެ. މިއީ މިކަމަށް ހައްލެއް ހޯދުމުގެ ގޮތުން މި ޖަމިއްޔާއިން ކޮމިއުނިޓީ ފަންޑަށް ހުށަހެޅި ޕްރޮޖެކްޓެއް. މި ޕްރޮޖެކްޓް ކާމިޔާބު ކަމާއެކު ނިންމާލެވި ރަށުގެ ރައްޔިތުންނަށް ހަދިޔާ ކުރެވޭކަމީ އަޅުގަނޑުމެންނަށް ލިބުނު ބޮޑު އުފަލެއް. މި ޕްރޮޖެކްޓް ކާމިޔާބު ކަމާއެކު ނިންމާލުމަށް އެހީތެރިވި ހުރިހާ ފަރާތްތަކަށް ވަރަށް ބޮޑަށް ޝުކުރު އަދާކުރަން." ޕްރޮޖެކްޓް ކާމިޔާބު ކުރި ރިވޮލޫޝަނަރީ ބޮޑުފޮޅުދޫ ޖެނެރޭޝަން ޖަމިއްޔާގެ ރައީސް އިބްރާހިމް ނަސީމް ވިދާޅުވިއެވެ.\nމި ޕްރޮޖެކްޓް ކާމިޔާބު ކަމާއެކު ނިންމާލުމަށް ބީއެމްއެލްގެ އިތުރުން ސްޕޮންސަރުންނާއި ކްލަބްގެ މެންބަރުންގެ އިތުރުން ވޮލަންޓިއަރުން ވަނީ އެހީތެރިކަން ފޯރުކޮށްދީފައެވެ.\nއަހަރެންގެ ބޭންކް ކޮމިއުނިޓީ ފަންޑަށް ހުށަހަޅާ ޕްރޮޕޯސަލްތަކަކީ ހިލޭ ސާބަހަށް ކުރާ މަސައްކަތްތަކާއި ތައުލީމާއި ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުން ފަދަ ކަންކަމަށް އަމާޒުކޮށްގެން ހުށަހެޅޭ ޕްރޮޕޯސަލްތަކެކެވެ.\nބީއެމްއެލް އިސްލާމިކް ހޯމް އިމްޕްރޫވްމަންޓް ފައިނޭންސް މެދުވެރިކޮށް ފައިސާވެސް ދޫކުރަނީ\nއެމްޓީސީސީގެ ފެރީ އާއި ބަހަށް ބީއެމްއެލްއިން "ޑިޖިޓަލް ޕޭމަންޓް"ގެ ހިދުމަތް ދެނީ\nބީއެމްއެލް ކޮމިއުނިޓީ ފަންޑުގެ އެހީގައި ފައިނުގައި ލައިބްރަރީއެއް ގާއިމްކޮށްފި


Dheenah Furahsaara Kuraa Aaniya Rulhigadha Vejje - Vaguthu\nދީނަށް ފުރައްސާރަ ކުރާ އާނިޔާ ރުޅިގަދަވެއްޖެ\nމީގެ އަހަރުތަކެއް ކުރިން ފެށިގެން، އިސްލާމް ދީނަށް ފުރައްސާރަކޮށް އެތައް ވާހަކަތަކެއް ދައްކަމުން އަންނަ އައިޝަތު އާނިޔާއާ ދެކޮޅަށް އެތައް ބަޔަކު ވާހަކަ ދައްކާ، ޚިޔާލު ފާޅުކުރަމުން ދާތީ އޭނާ ރުޅިގަދަވެއްޖެއެވެ.\nކިންގް ސަލްމާން މިސްކިތުގެ ސަބަބުން އާނިޔާ އަށް ވެލާނާ އިންޓަނޭޝަނަލް އެއަރޕޯޓުން ފެންނަ މަންޒަރު ގެއްލޭކަމަށާއި، ދީނީ ދަރުސްތަކުގެ ސަބަބުން ފިތުނަ ފަސާދަ އުފެދޭކަމަށް މި ފަހުން އާނިޔާ ބުނެފައިވާއިރު، އެވާހަކަތައް މީޑިޔާގައި ހާމަކުރުމުންވެސް އޭނާ ވަނީ ރުޅިގަދަވެފައެވެ.\nއެގޮތުން، އޭނާ ކޮށްފައިވާ ޓްވީޓެއްގައި ބުނެފައިވަނީ މީހަކު ދައްކާފައި އޮންނަ ވާހަކައެއް އޮތް ގޮތް ނޫން އެހެން ގޮތަކަށް ބަދަލުކޮށްގެން ދެއްކުމަކީ ވަރަށް ދަށު ދަރަޖައިގެ ކަމެއްކަމަށެވެ. އެހެންނަމަވެސް، އޭނާ ދީނާ ޚިލާފު އެތައް ވާހަކައެއް ދައްކާ، ދީނަށް ފުރައްސާރަ ކޮށްފައިވާއިރު، މީޑިޔާ އިން އެކަންކަން ހާމަކޮށްފައިވަނީ އޮޅުވާލައިގެން ނޫނެވެ.\nހަމައެހެންމެ، އާނިޔާއާ ދެކޮޅަށް އަޑު އުފުއްލަވާފައިވާ ދީނީ އިލްމުވެރިންނަށްވެސް އޭނާ ދަނީ ފުރައްސާރަކޮށް، ރުޅިވެރިކަމުގެ ބަސްތައް ރައްދު ކުރަމުންނެވެ. އެގޮތުން، ބައެއް އިލްމުވެރިން އޭނާއަށް އިންޒާރު ދީފައިވާކަމަށްވެސް ބުނެފައިވެއެވެ. އެގޮތުން، ޝައިޚް އަލީ ޒައިދު، އޭނާއަށް އިންޒާރު ދީފައިވާކަމަށް މިއަދު ބުނެފައިވެއެވެ.\nރައީސް ޔާމީންގެ އިސްތިގުބާލަށް ދިޔަ އަންހެނުންތަކަކަށް ފުލުހުން އަނިޔާ ކުރި ކަމުގެ ތުހުމަތު!\nއޯޓިޒަމް ކުއްޖަކަށް ތިމަރަފުށީ ސްކޫލްގެ ޓީޗަރަކު އަނިޔާކޮށްފި\nޖެނުއަރީ 5, 2019 18:01\nވަރަށް ގޮތްކުޑަ ގޮތެއް ނެތް ލަދުކުޑަ އަންހެނެއް.. މީނާ ހިތްހަމަ ނުޖެހޭ ކޮންމެ މީހަކާ ދިމާއަށް ހެދިގަންނާނެ.. ނުބައި މީހަކާ ނުޖެހިގެން އަދި އެ އުޅެނީ.. މަށާ ޖެހިލާ އެއްޗެއް ބުނި ދުވަހަކުން ދުނިޔެ ދައްކާލާން ތި ނޫނަސް ނުބައި މީހުން އުޅޭކަން ބާނިޔާއަށް އެނގޭނެ\nޖެނުއަރީ 5, 2019 20:37\nތީހަމަ 100 % ތެދު ވާހަކައެއް! މީހާކާ ނުރިހުއްޖިއްޔާ އެމީހަކާ ޖެއްސިގަންނަނީ ވަކި ހައްދެއް ބަލައިގެނެއް ނޫން! ވަރަށް ނުބައި ނުލަފާ ޖާހިލެއް! ލަދުހަޔާތް ކުޑަ މީހެއް!\nޖެނުއަރީ 5, 2019 21:10\nދީނަށް ފުރައްސާރަކުރާ ފުރޭތަތަށް ހަމަ މަގަށް އަޅުވަން ދީނަށް ލޯބިކުރާ ފަރާތްތަކަށް ގޮވާލަން!!\nޖެނުއަރީ 5, 2019 22:14\nކޮންވާނިޔާއެއް ބާނިޔާއް އިޒުރޭލަށް ފޮނުވާލާ މިރާއްޖޭންބޭރުކުރޭ މިރާއްޖޭގާ އުޅެވޭނީ100% މުސްލިމުއްނައް ވަރައް ސާފު\nޖެނުއަރީ 5, 2019 18:02\nއަގްލީ ދާއިތަގަނޑު ދޭބަލަ ގައިން ތާހިރުވާން.\nޖެނުއަރީ 5, 2019 20:08\nމީހުންނަށް މަލާމަތްކުރުން އެއީވެސް ދީނުގަ މަނާކުރައްވާފަވާކަމެއް. ކޮންމެ އިންސާނަކުވެސް މާތްﷲ ހެއްދެވީ ރީތި ސޫރައިގާ. މާޝާﷲ\nޖެނުއަރީ 5, 2019 18:14\nކޮން ކަމެެއް. ކައުންޓް ކުރާ މީދަލެއް ނޫން ތިޔާ\nޖެނުއަރީ 5, 2019 18:19\nއެމަންޖެ ހަމަ މޮޔައީއޭ އަދި. ބޮޑުވީމަ އޯކޭވާނެ. ދޯ ސޯލިހޫ.\nޖެނުއަރީ 5, 2019 18:31\nމީނަގެ ބޯބުރިކޮއްގެން ގެންނަފަރާތަކައް 1 މިލިޔަން ދިވެހިރުފިޔާ ވަގުތުން ދެވޭނެ\nޖެނުއަރީ 5, 2019 18:36\nއިރު އިރު ކޮޅާ ތިމީހާގެ ވާހަކަ ޖަހާ ފޮޓޯ ނުލާބަލަ. ލޭމައްޗަށް ދަނީ.\nޖެނުއަރީ 5, 2019 18:54\nއަގްލީ ދައިތަޔަށް ހީވަނީ ތިމާޔަށް މިއުޅެވެނީ އެއްމެ ރަނގަޅަށްގެން.\nމުސްކުޅި ދައިތާ ގަނޑު ރުޅިއައިސްގެން ހުރީމަ ވީއެއް ނޮއް.\nޖެނުއަރީ 5, 2019 19:04\nޖެނުއަރީ 5, 2019 19:05\nއާނިޔާ އަށް ﷲ ގެޔޮ މަގު ދައްކަވާށި.\nއިސްލާމް ދީނަށް ފުރައްސާރުކޮށް މަލާމާތް ކުރުމަކީ ތިބާގެ ހަލާކުގެ ތެރެއަށް ދިއުން.\nތިބާ އެބަމުސްކުޅިވެއެވެ. ތިބާ އަކީ އެއްވެސް ވިސްނުންތެރި މީހެއްނަމަ ތިކަން ހުއްޓާލާށެވެ. އާނިޔާ ކަހަލަ 100 ވަރަކަށް މީހުން ނުކުމެ ދީނަށް މަލާމަތްކުރިއަސް ވަރަށް ޔަގީންކަމާއެކީ ޤަބޫލްކުރށެވެ. ދިވެހިރާއްޖޭގައި މިއޮތް އިސްލާމީ ވަހުދަތަށް ގުޑުމެއް ނައަރާނެއެވެ. ތިބާ މާދަލާ ބަލި އެނދުގައި އޮންނައިރު ތިބާގެ އަމަލުތަކާނެދު ދެރަވެ ނިކަމެތިވާނެއެވެ. ﷲ ގެ ހަޝުލަރަތަށް ތިބާގެ ފުރާނަ ގެންދަވާނެއެވެ. މިއަދު ތިޔަ ވާގިވެރިވާ މީހުންކުރާނެ އެއްވެސް ކަމެއް ނޮއޮންނާނއެވެ.\nޖެނުއަރީ 5, 2019 19:06\nމީނާ ހައްޔަރުކޮށްފައި ބައިންދާ އަނިޔާވެރިގޮތަކަށް\nޖެނުއަރީ 5, 2019 19:09\nޖެނުއަރީ 5, 2019 19:12\nކަމަނާއަކީ، ދިވެހިރާއްޖެއަށް އުފަންވެފައިވާ ދިވެހިދަރިއެކެވެ. ކަމަނާއަށް ތެދުމަގު ދެއްކެވުމަށް އެދި ހަމަކަށަވަރުން މާތްﷲ ގެ ޙަޟުރަތުގައި ދުޢާދަންނަވަމެވެ. ގޭގައި ހުރެގެން (ހ.މެލަމް) ކިޑިކީދޮރުން ބަލައިލާއިރު، ރަންވޭއަށް ޖައްސާ ފްލައިޓްތައް ނުފެންނަނީ، މިސްކިތުގެ ސަބަބުން ކަމަށްވިޔަސް އެއީ މާބޮޑު މައްސަލައަކަށް ވެގެންނުވާނެއެވެ.\nޖެނުއަރީ 5, 2019 19:15\nނަސީބު މިކަލޭގެ ރާއްޖޭގައި ނެތްކަން. އެހެން ނޫންނަމަ....\nޖެނުއަރީ 5, 2019 19:18\nތިމަންޖެވެސް އަނެއްކާ މޮޔަވީތަ އަޅެކިހާދެރަކަމެއް ދެން ތިކަހަލަ ދީނަށް ފުރައްސާރަކުރާމީހުންނަށް މިސަތޭކައިން ސަތޭކަ މުސްލިމުގައުމެއްގަ އަދަބުދޭންޖެހޭނެނުން\nޖެނުއަރީ 5, 2019 19:26\nމީ ދެން މާ ގައްޑާވެގެން އުޅޭ ޑަކައިތެއް.\nޖެނުއަރީ 5, 2019 19:29\nތިބާއަށް ތިހިރީ މަގު އޮޅިފަ.ތިބާވެސް الله سبحانه وتعالى އާ ބައްދަލު ކުރަންޖެހޭނެ. މިއަދު ތިބާކުރި ހެޔޮ ޢަމަލަކުން ނޫނީ ފައިދާ އެއް ނުކުރާނެ. މިދުނިޔޭގައި އުޅުނު އެތައް އެތައް ނުބައި ބައެއް އެތަކެއް ފާފައެއް ކުރުމަށް ފަހު، الله سبحانه وتعالىގެ މަގަށް ރުޖޫޢަވެ ތައުބާ ވުމަށް ފަހު އިސްލާމް ދީނުގައި ސާބިތުވެ ދުނިޔެ ދޫކޮށްފައިވޭ. ތިބާވެސް މިކަންކަމާ މެދު ފުންކޮށް ވިސްނަ الله سبحانه وتعالىގެ މަގަށް ރުޖޫޢަވުމަށް އަވަސްވެ ގަންނާނެވެ ކޮންމެ މީހަކާވެސް މަރު ބައްދަލު ކުރާނެއެވެ\nޖެނުއަރީ 5, 2019 19:30\nއަގްލީ ދައިތަގެ ފޮޓޯ ނުޖެހުމަށް އާދޭހާއެކު ދަންނަވަން. މިއަގްލީ ދައިތަގެ ފޮޓޯ މިހާރު މުޅި ސޯޝަލް މީޑިއާގަވެސް. އަނެއްކާ ނޫސްތަކަށްވެސް އަރަން ފެށީ. ދެން މިހާރު ޑިޕްރެޝަނަށް ދާ ވަރުވެއްޖެ އަގްލީ ދައިތަގެ މޫނު ފެނިފެނި.\nޖެނުއަރީ 5, 2019 19:32\nހަށްދަވާބޮޑުކުރެއްވި ކަލާކޮއެއަޅާ އަށްތެދުމަގުދަށްކަވާފާންދޭވެ!\nއިސްލާމް ދީން ދެކެ ރުޅި އަންނަ މީހުން އަބަދުވެސް އުޅޭ ތި މީހާއަކީ ރާއްޖެއަށް ކަނޑައަޅަފާ ހުރި މީހެއް އެނާއަށް އެވޯޑުވެސް ދޭނެ.\nޖެނުއަރީ 5, 2019 19:38\n2000 ގެ އަހަރު ތަކުގާ ރިސްތިއަން ދީން ފަތުރާ ބަޔަކާ ބައިވެރި ވުމުގެ ކުށުގައި މީނާ ހައްޔަރު ކުރި އެފަހަރު ނަސޭހަތްދީ ދޫކޮއްލީ\nޖެނުއަރީ 5, 2019 22:13\nމީހަކު އެއްޗެކޭ ބުނެލާއިރަކަށް ރީސްތިޔަނުންނެއް ތިޔަ ވަރަކަށް ނޫޅޭ އިނގޭތޯ\nޖެނުއަރީ 5, 2019 20:03\nއުޙުތާ އަށް ހެޔޮވިސްނުން ދެއްވާށި.\nޖެނުއަރީ 5, 2019 20:05\nބުރުގާ އެޅުމުގެ ސަބަބުން ވަޒީފާ ގެއްލޭ ގައުމެއްގަ ބުރުގާޔާ އެޅުމާ ދެކޮޅައް ވާހަކަ ދެއްކުން އެއީ ހައިރާން ވާންޖެހޭ ކަމެއްބާއެވެ. ؟\nޖެނުއަރީ 5, 2019 20:22\nމިވަރުގެ ދަކައިތު ދާއިތަ ގަނޑަކު ކުރަމުން ގެންދާކަންތައްތައް ހަމަ އިމުރާނަށް އިލުޔާސަށް ނުފެންނަނީ ނުވަތަ އަޑުވެސް ނީވެނީ ފަހެ ކަނުވެފަ ބީރުވެގެންތަ އަދި އިސްލާމިކު މިނިސްޓްރީ އަޅާނުލަނީ ފާދިރީން ނުވަތަ ގެރިމޯދީ މިކަމަށް ފައިސާނުދީގެންތަ ކިހާބޮޑު މުސީބާތެއްމިއޮތީ މިހާރުންމިހާރަށް މިދައިތަ އެބެޖެހޭ ހަމަމަގަށް އަޅުވަން ނޫނީ އެންމެން ނިކުމެ ހަމަޔަކަށް އަޅުވަން ޖެހިދާނެ ހެހެހޭ\nޖެނުއަރީ 5, 2019 20:26\nތީދެން ކާކު އަޅާނުލަ ކުރާނެ ކަމެއްނެތިފަ ތިބޭ މީހުން ކިޔާނެ ތިހުރިހާ ބަނދިވަރެއް\nޖެނުއަރީ 5, 2019 20:53\nއަގްލީ އާނިޔާ ދައިތާގަޑު ވެރީ އަގްލީ ލުކްސް ހާރ\nމިރާއްޖޭގަފާޅުގަ ލާދީނީ ފިކުރު ގެންގުޅޭ ހުރިހާ އަންހެނުންވެސް ވަރަށް ސިފަހުތުރު ކަމަށް ފާހަގަކުރެވޭ.\nޖެނުއަރީ 5, 2019 21:03\nއަޅުގަޑުމެން ދިވެހިން މީހަކު އިސްލާމްދީނާއި ދެކޮޅައް ވާހަކައެއް ދައްކާނަމަ އެއާއި ފާޅުގަ ދެކޮޅުހަދާނަން.\nޖެނުއަރީ 5, 2019 21:28\nތިޔައީ އަމާހަދާން ވެގެންއުޅޭ އެއްޗެއް\nޖެނުއަރީ 5, 2019 21:55\nއެއީ ސިކުނޑިހަމަނުޖެހޭ ބަލިމީހެއް.\nއިސްލާމް ދީނުގެހުކުމް މީނަގެ މައްޗަށް ތަންފީޒް ކުރަންވީ\nޖެނުއަރީ 5, 2019 22:08\nގޮތްކުޑައީ ކޮން ބައެއްކަން މި ކޮމެންޓްތަކުން އެނގޭ. ޖާހިލު ކަމުގެ އިންތިހާ\nޖެނުއަރީ 5, 2019 22:25\nއޭތް އޯތް އެއީ އަދި 15 ނުފުރޭ ޅަކުއްޖެކޭ އަދި ނަފްސާނީ ބަލިވެސް ހުރެޔޯލަ. ފުރާވަރުގެ ކުދިން ނަފްސާނީ ވީމަ...... މިހާރުވެސް ޖަލަށް ގެންދެބަލަ ދުނިޔޭގަ ލެއްވި ހުރިހާ ބައްޔެއް ޖެހޭނެ މިއޮތީވާ ގައުމެއްތާ\nޖެނުއަރީ 5, 2019 22:30\nއަޅުގަނޑަކީ މާފަންނުގައި ދިރިއުޅޭ މީހެކެވެ. އަޅުގަނޑުގޭގަ ސިޓިންރޫމްގަ އިންނަ އިރު ވެލާނާ އިންޓަނޭޝަނަލް އެއަޕޯޓް ގެ ހިތްގައިމު މަންޒަރު ނުފެންނާތީ މާފަންނުން ފެޝިގެން އާޓިފިޝަލް އާހިސާބަށް ހުސްކޮށްލަ ދެއްވަނިކޮން ސަޅި ވާނެ.\nޖެނުއަރީ 5, 2019 22:36\nކޮންމެ ގައުމެއްގައި ތިއްބަސް އައިސިސް އަކީ ޝައިތާނީ ބާރުގެ ދަށުވެފައި ތިބި ބައެއް\nޖެނުއަރީ 5, 2019 22:38\nއިސްލާމީ ދައުލަތެއް މި ގައުމުގައި ހަގީގީ މާނައިގައި އޮތްނަމަ، މި އަންހެނާ އަށް އިސްލާމްދީނަށް ފުރައްސާރަކޮށް ހިތުހުރިހާ ގޮތަކަށް ރެޑިޔޯ ސްޓޭޝަންހަދައިގެން ނު އުޅެވޭނެ. ކޮންމެހެން ދީނީ އިލްމުވެރިންވެސް މީނަޔަށްނރައްދުދޭކަށް ނުޖެހެ.\nޖެނުއަރީ 5, 2019 22:41\nމިފަދަ މީހުން ދެން ވަރަށް ފެންނާނެ މި ވެރިކަމުގަ.. ހައްޔަރު ކުރާއިރަށް އެޕާޓީގެ އެމްޕީން ނުކުންނާނެ ނަފްސާނީ ބަލި މީހަކަށް ހަދައިގެން..\nޖެނުއަރީ 5, 2019 22:44\nއާނިޔާއެއް މާނިޔާ މަހެއް ނޯންނާނެ. މިމީހުނަށް ނަފްސާނީ ބަލި ޖެހުނީމަ ހަމަ އެކަނި އިސްލާމް ދީނަށް ދޯ ފާޑުކިޔަން އެނގެނީ؟\nޖެނުއަރީ 5, 2019 22:49\nމި ދައިތަގަނޑު ހާދަ މުސްކުޅި ވެއްޖެޔޭ ދޯ... ކާފަރެއްދޯ\nޖެނުއަރީ 6, 2019 00:43\nމިޔަދު ތިބާއަށް މޮޅެތި ބަސްތައް އަނގައިން ކިޔައި އަދި އަތުން ލިއެ ހެދިދާނެ އެވެ. އެހެންނަމަވެސް ތިބާ މަރުވެ ކަށިތަކަށް ވެފައިވާ ހާލުގައި ދައްކާނީ ކޮން ގަދަކަމެއްތޯއެވެ. އޭރުން ތިބާގެ ދުލެއްވެސް އަދި އިނގިޔެވިޔަސް ހަރަކާތް ކުރެވޭނީ ހަމައެކަނި ތިބާ ނެތުމުގެ ތެރެން ހެއްދެވި ﷲ ސުބުހާނަޙޫ ވަތަލާ އަށެވެ. ތިބާ ވިސްނާލާ ށެވެ.\nޖެނުއަރީ 6, 2019 00:57\nއެމްޑީޕީގައި ގިނައީ ތީގެ މީހުން ޔަޤީން ރަނގަޅަށް ދީނުގައި އޮންނަގޮތަށް ހިނައިގަންނަންވެސް ނޭނގޭނެ ތިމީހަކަށް\nޖެނުއަރީ 6, 2019 03:59\nއީރާނުން ސަލްމާނު ރުސްދީއާ އަމާޒުކޮށް ފޮނުވާލި ކަހަލަ ވިހަ ތީރެއް އާނިޔާއާ އަމާޒުކޮށް ފޮނުނުވާލަންވީ!އޭރުން މައިތިރި ވެދާނެ!\nޖެނުއަރީ 6, 2019 10:35\nވެލެޒިނޭ ނަފްސާނީ ވެގެން ދޫކޮށްލިހެން މި އަނިޔާ ދައިތަގަނޑު ވެސް ދޫކޮށްލާނެ. މިއީ ލާދީނީ ފިކުރު ފަތުރަން އެމްޑީޕީ އިންގެންގުޅޭ އެތައް އެޖެންޓުންގެ ތެރެއިން ފާޅުގަި އުޅޭ2މީހުން. މި މީހުންނަށް މި ސަރުކާރުން ރައްކާތެރިކަމާއި ޙިމާޔަތް ދޭނެ.\nޖެނުއަރީ 6, 2019 20:33\nމި ޝައިޠާނު ހައްޔަރު ކުރަނީ ކޮން އިރަކުންބާ\nޖެނުއަރީ 8, 2019 08:59\nދެންބުނާނެ ފަހުން ތީވެސް ހާއްސައެހީއަށް ބޭނުންވާ ބަލިމީހެކެވެ. މިއަދުގެހާލަތަކީ މީބާވައެވެ.\nޖެނުއަރީ 10, 2019 09:21\nތިފަދަ ލާދީނީ ނުކުޅެދޭ ބޯހަމަނުޖޭ މޮޔަ އަންހެނުން މިގައުމުން ބޭރުކުރަން އެބަޖެހޭ ދީނަން ފުރައްސާރަ ކުރާ ފަރާތްތަކާއި ދެކޮޅަށް ނުކުންނާނަން އަދި ފެންނަތަނަކުން ބެހެންވެސް ބެހޭނަން


Vadaigannavaashey, kulaahah asaasee", Vaki edhiyaee dhivehi gaumuge ran adu - One Online\n"ވަޑައިގަންނަވާށޭ، ކުލާހަށް އަސާސީ"، ވަކިވެ އެދިޔައީ ދިވެހި ގައުމުގެ ރަން އަޑު\nހޮޅުދޫ އަބްދުﷲ --- ފޮޓޯ: ލޫކަލް ޖަލީލުގެ ޓުވިޓަރ\nއަސާސީ ތައުލީމުގެ ޕޮރުގުރާމު ކާމިޔާބު ވުމުގައި ހޮޅުދޫ ޢަބްދު ﷲ ޙަސަން ކިޔައިފައި ވާ "ވަޑައިގަންނަވާށޭ ކުލާހަށް އަސާސީ" މި ލަވައިގެ ހިއްސާ ވަރަށް ބޮޑުކަން އެއީ ހަގީގަތެކެވެ. "ދަންނާށޭ ތާނަ މި ކިޔައިދޭ އަކުރު" ފަދަ ތައުލީމުގެ މުހިއްމުކަން ބަޔާން ކޮށްދިނުމަށާއި، މި ނޫނަސް ދިވެހީންގެ ހޭލުންތެރިކަން އިތުރު ކުރުމުގެ ގޮތުން ދިވެހިރާއްޖޭގެ އަޑުން ގެނެސް ދިން ގިނަ ލަވަތަކަކީ ހަމަ ޢަބްދު ﷲ ޙަސަންގެ ލަވަތަކެވެ. "މަދަޙަ ސަނާޔާ ދުޢާ"ގެ ބައިން ވެސް އެންމެ ގިނައިން އިވޭ އަޑަކީ ޢަބްދު ﷲ ޙަސަންގެ އަޑެވެ.\nރޯދަ މަހުގެ ދުވަސްތަކުގައި އިވޭ "މަހު މިރޯދައިގެ" ފަދަ ލަވަތައް ވެސް ހުށަހަޅައިދީފައި ވަނީ ޢަބްދު ﷲ ޙަސަންގެ އަޑުންނެވެ. އެއީ ދިވެހިރާއްޖޭގެ ރަން އަޑު ކަމުގައި ވަރަށް ގިނަ ބަޔަކު ގަބޫލު ކުރެއެވެ. ޢަބްދު ﷲ ޙަސަން ކިޔައިފައިވާ ގައުމީ ލަވަތަކަކީ ފާހަގަ ކޮށްލެވޭ ފަދަ ލަވަތަކެކެވެ.\nމި ކުޅަދާނަ ލަވަކިޔުންތެރިޔާ ޢަބްދު ﷲ ޙަސަން ދުނިޔޭގެ އަލިކަން ދެކެވަޑައިގަތީ 1 ޖަނަވަރީ 1938 ގައި ނ. ހޮޅުދޫގައެވެ. ހޮޅުދޫ ކެޔޮޅު މޫސާގެ ޙަސަން ކަލޭގެފާނާއި ހޮޅުދޫ ފާޠިމަތު މޫސާއަށް ލިބިލެއްވި ޢަބްދު ﷲ ޙަސަން މާލެ ވަޑައިގަތީ މުޙައްމަދު އަމީންގެ ދުވަސްވަރުގައެވެ.\nއޭރު ދިވެހީންގެ ސަގާފަތުގައި ކޮންމެ އަހަރަކު ކިޔާ މާލޫދުތަކުގައި ހޮޅުދޫ ޢަބްދު ﷲ ޙަސަންގެ އަޑުން ކިޔާ މާލޫދު ޅެންތަކުން މަޝްހޫރު ވެގެން ދިޔަ ޢަބްދު ﷲ ޙަސަން ނުދަންނަ މީހަކު މާލޭގައި ނުހުންނާނެއެވެ. 1950 ގެ އަހަރުތަކުން ފެށިގެން ގައުމީ ލަވަޔާއި މަދަޙަ ކިޔުމުގެ ރޮނގުން ވެސް ޢަބްދު ﷲ ޙަސަން ވަނީ ދިވެހީންގެ ތެރޭގައި މަގުބޫލުކަން ހޯއްދަވައިފައެވެ. 1970 ގެ އަހަރުތަކުގައި އެންމެ މަގުބޫލު ލަވަކިޔުންތެރިޔަކީ ޢަބްދު ﷲ ޙަސަނެވެ. ނަތީޖާއެއްގެ ގޮތުން 1981 ވަނަ އަހަރު އޭނާއަށް ވަނީ ލަވަ ކިޔުމުގެ ރޮނގުން ހިތްވަރު ދިނުމުގެ ގައުމީ އިނާމު ލިބިވަޑައިގެންފައެވެ.\nގާތްގަނޑަކަށް ތިންހާހާ ގާތްކުރާ ޢަދަދަކަށް ލަވަ ވިދާޅުވެފައިވާ ހޮޅުދޫ ޢަބްދު ﷲ ގެ އެންމެ ފާހަގަކޮށްލެވޭ އަދި ދިވެހިންގެ ތެރޭގައި ބޮޑު މަޤުބޫލުކަމެއް ހޯދި އެއް ލަވައަކީ "އޯ ވަޒަން" އެވެ. ލަވައިގެ ޅެންވެރިކަމަށް ބެލިޔަސް ބަސްތައް އަމުނާލާފައިވަނީ ސާދާގޮތަކަށެވެ. މި ލަވައަކީ ޚުދު ޢަބްދު ﷲ ޙަސަނަށް ވެސް ވަރަށް ހާއްސަ ލަވައެކެވެ. އެހެނީ މި ލަވައިގެ ޅެން ހަދާފައިވަނީ ހޮޅުދޫ ޢަބްދު ﷲ ގެ އަނބިކަނބަލުން މއ. މާގަސްދޮށުގޭ އައިޝަތު އަނީސެވެ. ރާއްޖޭގެ ހިތްގައިމުކަމާއި ގުދުރަތީ މުއްސަނދިކަން މި ލަވައިގައި ސިފަކޮށްދީފައިވާލެއް ނުހަނު ފުރިހަމައެވެ.\n"ގައުމަށް އައި މިނިވަން ނޫރާނީ" ފަދަ "ވަޠަން އެދޭ ގޮތަށް ދަމާހެ" ފަދަ ލަވަތަކުން ޢަބްދު ﷲ ޙަސަންގެ ހަނދާންތައް އަބަދުމެ އަބަދުމެ ދިވެހީންގެ ތެރޭގައި އާވެއާވެ ހުންނާނެއެވެ.\nމިއަދު (19 ނޮވެމްބަރު) ގައި ޢަބްދު ﷲ ޙަސަން އަވަހާރަވީ އުމުރުފުޅުން 83 އަހަރުފުޅުގައެވެ. ގާތްގަނޑަކަށް 15 ވަރަކަށް އަހަރު ބަލި ތަންމަތީގައި އާލާސްކަންފުޅާ އޮންނެވުމަށް ފަހުއެވެ.


Rozeinaa Majilihugai In'nan Jehey_ Raees Solih\nރޮޒޭއަކީ ކޮންމެހެން ރަށްޔިތުންގެ މަޖިލިހަށް އިންތިޚާބްކުރަންޖެހޭ ...\nby vomadmin March 10, 2019\nރޮޒޭއަކީ އަޅުގަޑުމެންގެ ވައުތުތަކަށް ފުރިހަމައަށް ތާއީދުކޮށްގެން ހުންނެވި އެކަން ގަބޫލްކުރާ ބޭފުޅެއްކަމަށާ އަޅުގަޑުމެންގެ މެނިފެސްޓޯ ތަންފީޒުކުރުމާއި އެޖެންޑާ19 ތަންފީޒުކުރުމަށްޓަކައި ރަށްޔިތުންގެ މަޖިލިހުގައި ރޮޒޭ އިންނަން ޖެހޭކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެވެ.\nރައީސް ސޯލިހު މިހެންވިދާޅުވީ މީދޫ ރަށްޔިތުންނާއި ބައްދަލުކުރުމަށް މިމަހުގެ9ވަނަ ދުވަހު މީދޫ ޝަމްސުއްދީން ސްކޫލްގައި ބޭއްވުނު ބައްދަލުވުމެއްގައި ވާހަކަފުޅު ދައްކަވަމުންނެވެ.\nރޮޒޭއަކީ ރަށްޔިތުންގެ މަޖިލިހުގެތޭގައި ރަށްޔިތުން ތަމްސީލްކުރުމަށްޓަކައި ކުރަންޖެހުނު ކޮންމެ ކަމެއް ވޭތުވެދިޔަ ދެދައުރުގައިވެސް ފަހަތަށް ޖެހިވަޑައިނުގެން ކުރައްވާފައިވާ ކުޅަދާނަ އަންހެން ބޭކަބަލެއްކަމަށް ވިދާޅުވެ ވާހަކަފުޅު ދައްކަވަމުން ރައީސް ސޯލިހު ވިދާޅުވީ ރޮޒޭއަކީ މަޖިލިހުގައި މިދާއިރާގެ އަދި މުޅި ރާއްޖެ ތަމްސީލް ކުރުމުގައި ފަހަތަކަށް ޖެހިވަޑައި ނުގެން މަސައްކަތް ކުރައްވަމުން ގެންދާ ބޭފުޅެއްކަމަށެވެ.\n” ތިޔަބޭފުޅުންނަށް އަޅުގަޑު އިޚްލާސްތެރިކަމާއެކު މިއިލްތިމާސްކުރަނީ ރޮޒޭއަށް ވޯޓް ދެއްވުމަށް . ރޮޒޭއަށް ދެއްވާ ވޯޓަކީ ގެއްލިގެންދާނެ ވޯޓެއްނޫން. އަޅުގަޑު ރޮޒޭއާއެކު ރަށްޔިތުންގެ މަޖިލިހުގައި2ދައުރުގައި މަސައްކަތްކޮށްފިން . އަންހެން ބޭކަބަލެއް އެހެންނަމަވެސް އަޅުގަޑުމެންގެ ސަފުގައި ފަހަތަކަށް ޖެހިވަޑައިނުގަންނަވާ .ރަށްޔިތުން ތަމްސީލްކުރުމުގައި ކުރަންޖެހޭ ކޮންމެކަމެއް އެންމެކުރީ ސަފުގައި ހުންނަވައިގެން އެގެންދަވަނީ ކުރައްވަމުން . މިއަދުވެސް އެހުންނެވީ އެގޮތައް . އަޅުގަޑުގެ ފުރިހަމަ އިތުބާރު އެބައޮތް ކުރިއަށްއޮތް ރަށްޔިތުންގެ މަޖިލިހުގައިވެސް މިދާއިރާގެ އަދި މުޅި ރާއްޖެ ތަމްސީލް ކުރުމުގައި ރޮޒޭ ފަހަތަކަށް ޖެހިވަޑައި ނުގަންނަވާނެކަމަށް. ” ރައީސް ސޯލިހު ވިދާޅުވިއެވެ.\nމިބައްދަލުވުމުގައި އިތުރަށް ވާހަކަ ފުޅުދައްކަވަމުން ރައީސް ސޯލިހު ވިދާޅުވީ މީދޫއާއި ހުޅުދޫއަށް ކޮށްދޭންޖެހޭ ބައިވަރު ކަންތައްތައް އެބަހުރިކަމަށާ އެކަންކަން އައްޑޫސިޓީގެ ތަރައްގީގެ މެގަޕްރޮޖެކްޓް ފެށިގެން ކުރިއަށްދާއިރުގައި ކުރެވިގެންދާނެކަމަށެވެ.


Covid 19 : Aiy dhonnan han'dhaan kohdhee ''Habeys'' inn hedhi lava ah record eh - One Online\nހަބޭސްއިން އަތްދޮންނާށޭ ބުނަ ލަވައިގެ މަންޒަރެއް---\nކޮރޯނާވައިރަސްގެ ނުރައްކާ ރާއްޖެއަށްވެސް މިވަނީ ކުރިމަތިވެފައެވެ. ރާއްޖެއިން މިހާތަނަށް 13 މީހަކު ކޮވިޑް 19އަށް ޕޮޒިޓިވްވެފައިވާ އިރު، ސިއްހީ މާހިރުންގެ މިންނެތް މަސައްކަތުން ތިން މީހަކު ވަނީ ބަލިން ރަނގަޅު ކުރެވިފައެވެ. ކޮވިޑް 19އިން ރައްކާތެރިވުމަށް ސަރުކާރުން ހަރުދަނާ ފިޔަވަޅުތަކެއް އަޅަމުން އަންނަ އިރު، ކޮވިޑް 19އިން ރައްކާތެރިވުމަށް ކުރެވޭނެ އެންމެ މުހިންމު އެއްކަމަކީ އަމިއްލަ ސާފުތާހިރުކަން ކަމަށް ސިއްހީ މާހިރުން ބުނެއެވެ. ގިނައިން އަތްދޮވުމާއި، އިޖުތިމާއީ ގައިދުރުކުރުމަށް ސިއްހީ މާހިރުން ދަނީ ކެނޑިނޭޅި ނަސޭހަތްތެރިވަމުންނެވެ.\nކޮވިޑް 19އިން ރައްކާތެރިވުމަށް ސަރުކާރާއި ސިއްހީ މާހިރުން ކުރަމުން އަންނަ މަސައްކަތުގައި އާންމު ފަރާތްތަކާއި، އަމިއްލަ ޖަމިއްޔާ ޖަމާއަތްތަކާއި އެކިއެކި ގްރޫޕްތަކުން އަންނަނީ އެހީތެރިކަން ފޯރުކޮށްދީ އެއްބާރުލުން ދެމުންނެވެ. އެގޮތުން ރާއްޖޭގެ މަޝްހޫރު ބޮޑުބެރު ގުރޫޕް ''ހަބޭސް''އިން ވަނީ އެމީހުންގެ ސްޓައިލުގައި އަތްދޮވުމާ ގުޅޭގޮތުން ހޭލުންތެރިކަން އިތުރުކުރުމުގެ ވީޑިއޯ ލަވައެއް އާންމުންނަށް ދޫކޮށްލައިފައެވެ.\nމިދިޔަ އަންގާރަ ދުވަހުގެ ރޭ ހަބޭސްއިން އާންމުންނަށް ދޫކޮށްލި އެ ލަވައިގައި ސައިބޯނި ލައިގެން އަތްދޮވުމަށާއި، މާސްކާއި ޓިޝޫ ފަދަ ތަކެތި ބޭނުން ކުރުމަށް ފަހު ޑަސްބިނަށް ލުމަށް ނަސޭހަތްތެރިވެއެވެ. ވޮއިސް އޮފް މޯލްޑިވްސްއިން ދިވެހިންގެ މަޝްހޫރުކަން ހޯދި ކުޅަދާނަ ލަވަކިޔުންތެރިޔާ ހަސަން ތޮލާގުގެ ހިތްގައިމު އަޑުން ހަބޭސްގެ ސްޓައިލުގައި ގެނެސްދިން އެ ލަވަ މިއަދާ ހަމައަށް ފަސް ލައްކައަށް ވުރެ ގިނަ މީހުން ވަނީ ބަލައިފައެވެ. އަދި ފޭސްބުކް މެދުވެރިކޮށް އެ ލަވަ 2،100 މީހުން ޝެއާކޮށްފައިވާ އިރު، ވަރަށް ގިނަ މީހުން ވަނީ ހަބޭސްގެ ލަވައަށް ތައުރީފުކޮށް ކޮމެންޓްކޮށްފައެވެ.\nހަބޭސްއިން އަތްދޮންނާށޭ ބުނާ ލަވަ\n"ވަން"އަށް މައުލޫމާތުދެއްވަމުން ހަބޭސް ބޮޑުބެރު ގްރޫޕުގެ ފައުންޑަރު އަލީ ޝިފާއު(ހަބޭސް އައްޔަ) ވިދާޅުވީ، މިއީ ރެކޯޑެއް ކަމަށާއި ކުރިއަށް އޮތް ދުވަސްތަކުގައިވެސް އެފަދަ ހޭލުންތެރިކަން އިތުރުކުރުމުގެ ވީޑިއޯތައް އެ ގުރޫޕުން އާންމުންނާ ހަމައަށް ގެނެސްދޭނެ ކަމަށެވެ.\n"ހަތަރު ދުވަސް ތެރޭގައި ފަސް ލައްކައަށް ވުރެ ގިނަ މީހުން މި ވީޑިއޯ ބަލާފައި މިވަނީ. މިހާ މަދު ދުވަސްކޮޅަކަށް ބަލާއިރު މިއީ ރެކޯޑެއް. އަޅުގަނޑުމެން ކުރިއަށް އޮތް ތާނގައިވެސް މިފަދަ ހޭލުންތެރިކަން އިތުރުކުރުމުގެ ލަވަތައް ބެލުންތެރިންނަށް ގެނެސްދޭނަން،" އަލީ ޝިފާއު ވިދާޅުވިއެވެ.\nހަބޭސް ބޮޑުބެރު ގްރޫޕަކީ ރާއްޖޭގެ އެންމެ ނަން މަޝްހޫރު އަދި އެންމެ ގިނަ ބަޔަކު ބަލައިގެންފައިވާ ބޮޑުބެރު ގްރޫޕެކެވެ. ކުޅަދާނަ އެތައް ފަންނާނުންނާކާއެކު ހަބޭސްއިން އަދިވެސް އަންނަނީ ރާއްޖޭގެ ބޮޑުބެރުގެ ދުނިޔޭގައި ރަސްކަން ކުރަމުންނެވެ.\nގުޅޭ ޓެގު ހަބޭސް ބޮޑުބެރު ގުރޫޕު ކޮވިޑް 19\n"ހަބޭސް"ގެ "އީދު މުބާރަކް"، ފޯރިގަދަވެފައި އެހާމެ ކުލަ ގަދަ